text:
ໃນວັນທີ 17 ພະຈິກ 2021 ທີ່ ກະຊວງອຸດສາຫະກໍາ ແລະ ການຄ້າ, ທ່ານ ສົມຈິດ ອິນທະມິດ ຮອງລັດຖະມົນຕີກະຊວງອຸດສາຫະກໍາ ແລະ ການຄ້າ ໄດ້ນໍາພາຄະນະຜູ້ແທນ ສປປ ລາວ ເຂົ້າຮ່ວມກອງປະຊຸມທາງໄກລັດຖະມົນຕີເສດຖະກິດອາຊຽນ-ການາດາ ຄັ້ງທີ 10 ພາຍໃຕ້ການເປັນປະທານຮ່ວມຂອງ ທ່ານ Dato Dr Amin Abdullah ລັດຖະມົນຕີປະຈໍາສໍານັກງານ ນາຍົກລັດຖະມົນຕີ ທັງເປັນລັດຖະມົນຕີການເງິນ ແລະ ເສດຖະກິດຂອງບຣູໄນ ໃນຖານະປະທານຫມຸນວຽນອາຊຽນ ໃນປີ 2021 ແລະ ທ່ານ ນາງ Mary Ng ລັດຖະມົນຕີການຄ້າສາກົນ ສົ່ງເສີມການສົ່ງອອກ, ທຸລະກິດຂະຫນາດນ້ອຍ ແລະ ການພັດທະນາເສດຖະກິດຂອງປະເທດການາດາ ພ້ອມມີບັນດາລັດຖະມົນຕີເສດຖະກິດອາຊຽນ ແລະ ເລຂາທິການໃຫຍ່ອາຊຽນເຂົ້າຮ່ວມ.
ກອງປະຊຸມຄັ້ງນີ້ ໄດ້ມີການແລກປ່ຽນຄໍາຄິດເຫັນ ກ່ຽວກັບສະພາບການຮ່ວມມືດ້ານເສດຖະກິດອາຊຽນ-ການາດາ ແລະ ການຟື້ນຟູເສດຖະກິດ ພາຍຫຼັງທີ່ໄດ້ຮັບຜົນກະທົບຈາກການແຜ່ລະບາດຂອງພະຍາດໂຄວິດ-19, ແຜນວຽກໃນການຈັດຕັ້ງປະຕິບັດຖະແຫຼງການຮ່ວມອາຊຽນ – ການາດາວ່າດ້ວຍ ການຄ້າ ແລະ ການລົງທຶນ, ການຊ່ວຍເຫຼືອທາງດ້ານເຕັກນິກວິຊາການ ເພື່ອສ້າງຂີດຄວາມສາມາດລະຫວ່າງອາຊຽນ – ການາດາ ພາຍໃຕ້ກົນໄກສ້າງຄວາມເຂັ້ມແຂງດ້ານການຄ້າ, ການພັດທະນາ ແລະ ການເຈລະຈານະໂຍບາຍການຄ້າ ພິເສດກອງປະຊຸມໄດ້ຮັບຮອງເອົາເອກະສານອ້າງອີງກ່ຽວກັບຄວາມເປັນໄປໄດ້ໃນການສ້າງສັນຍາການຄ້າ ເສລີລະຫວ່າງອາຊຽນ-ການາດາ ແລະ ປະກາດເລີ່ມເຈລະຈາສັນຍາການຄ້າເສລີດັ່ງກ່າວ.
ໃນການເຂົ້າຮ່ວມກອງປະຊຸມຄັ້ງນີ້, ທ່ານ ສົມຈິດ ອິນທະມິດ ຮອງລັດຖະມົນຕີກະຊວງອຸດສາຫະກໍາ ແລະ ການຄ້າ ໄດ້ສະແດງຄວາມຍ້ອງຍໍຊົມເຊີຍເຈົ້າຫນ້າທີ່ອາວຸໂສເສດຖະກິດອາຊຽນ-ການາດາ ຕໍ່ຜົນສໍາເລັດໃນການສ້າງ ເອກະສານອ້າງອີງກ່ຽວກັບຄວາມເປັນໄປໄດ້ໃນການສ້າງສັນຍາການຄ້າເສລີລະຫວ່າງອາຊຽນ-ການາດາ ເພື່ອກ້າວໄປສູ່ການເຈລະຈາສັນຍາການຄ້າເສລີດັ່ງກ່າວ ຊຶ່ງຈະເປັນການຊຸກຍູ້ສົ່ງເສີມ ແລະ ອໍານວຍຄວາມສະດວກທາງດ້ານການຄ້າ ແລະ ການລົງທຶນ ລະຫວ່າງອາຊຽນ-ການາດາ ແລະ ການເປີດເຈລະຈາສັນຍາການຄ້າເສລີ ອາຊຽນ-ການາດາ ແມ່ນເປັນຫນຶ່ງໃນແຜນວຽກບູລິມະສິດເສົາຄໍ້າເສດຖະກິດຂອງປະເທດບຣູໄນ ໃນນາມເປັນປະທານຫມູນວຽນ ອາຊຽນໃນປີ 2021.
ທ່ານ ຮອງລັດຖະມົນຕີກະຊວງອຸດສາຫະກໍາ ແລະ ການຄ້າ ໄດ້ເນັ້ນເຖິງຄວາມສໍາຄັນໃນການຄໍານຶງເຖິງຄວາມແຕກໂຕນລະດັບການພັດທະນາເສດຖະກິດ ຂອງບັນດາປະເທດສະມາຊິກອາຊຽນ ແລະ ການາດາ, ການສ້າງຄວາມເຂັ້ມແຂງ, ຂີດຄວາມສາມາດ ແລະ ການໂຍະຍານ ໃຫ້ບັນດາປະເທດດ້ອຍພັດທະນາ ສາມາດເຂົ້າເຖິງຕະຫຼາດຮ່ວມກັນ, ການຫັນເປັນດີຈີຕອນເຂົ້າໃນວຽກງານການຄ້າ, ການສົ່ງເສີມວິສາຫະກິດຂະຫນາດນ້ອຍ ແລະ ກາງ, ແລະ ຕ່ອງໂສ້ມູນຄ່າຂອງໂລກ ເພື່ອປະກອບສ່ວນເຂົ້າໃນການເຊື່ອມໂຍງເສດຖະກິດພາກພື້ນ ແລະ ສາກົນ.
ນອກຈາກນີ້, ພາຍໃນກອງປະຊຸມ ຍັງໄດ້ມີການພົບປະປຶກສາຫາລືກັບສະພາທຸລະກິດອາຊຽນ-ການາດາ ຊຶ່ງໄດ້ປຶກສາຫາລື ກ່ຽວກັບການຊຸກຍູ້ການຄ້າ, ການພັດທະນາພື້ນຖານໂຄງລ່າງແບບລ່າງແບບຍືນຍົງ, ການເດີນທາງ, ເສດຖະກິດດີຈິຕອນ ແລະ ການຟື້ນຟູແບບສີຂຽວຂອງອາຊຽນ.


c: text/html

text:
ໂດຍໄດ້ຮັບຄຳເຊື້ອເຊີນຂອງທ່ານເລຂາທິການໃຫຍ່ ສປຊ , ວັນທີ 22 ກັນຍາ ປີ 2021, ທ່ານນາຍົກລັດຖະມົນຕີ ຟ້າມມິງຈິງ ໄດ້ສົ່ງສານສຳຄັນໄປຍັງກອງ ປະຊຸມວົງແຄບຂັ້ນສູງກ່ຽວກັບການປ່ຽນແປງຂອງດິນຟ້າອາກາດ ທີ່ໄດ້ຈັດຂຶ້ນ ຢູ່ສຳນັກງານໃຫຍ່ຂອງ ສປຊ ຢູ່ນິວຢອກ ປະເທດ ອາເມລິກາ.
ກອງປະຊຸມເພື່ອແນໃສ່ເຫັນດີເປັນເອກະພາບຄວາມຮັບຮູ້ ແລະ ຊຸກຍູ້ຄຳໝັ້ນ ສັນຍາດ້ານການເມືອງຢ່າງແຮງດ້ານການເງິນກ່ຽວກັບດິນຟ້າອາກາດ, ຫຼຸດຜ່ອນ ການປ່ອຍອາຍພິດເຮືອນແກ້ວ, ຫັນປ່ຽນພະລັງງານ, ມຸ່ງໄປເຖິງກອງປະຊຸມ ຄັ້ງທີ 27 ຂອງບັນດາຝ່າຍ ເຂົ້າຮ່ວມສົນທິສັນຍາແມ່ ສປຊ ກ່ຽວກັບ ການປ່ຽນແປງຂອງດິນຟ້າອາກາດ (COP 27) ທີ່ຈະດຳເນີນໃນເດືອນພະຈິກ ປີ 2022 ຢູ່ນະຄອນ Sharm el-Sheikh, ປະເທດ ເອຢິບ.
ໃນບົດກ່າວປາໄສ, ທ່ານນາຍົກລັດຖະມົນຕີ ຟ້າມມິງຈິ໊ງ ເນັ້ນໜັກວ່າ ຫວຽດນາມ ໄດ້ ແລະ ພວມປະຕິບັດສຳເລັດບັນດາເປົ້າໝາຍພັດທະນາ ສະຫັດສະວັດ, ຕັ້ງໜ້າຜັນຂະຫຍາຍບັນດາເປົ້າໝາຍພັດທະນາແບບຍືນຍົງ, ພ້ອມທັງຮັບປະກັນປະຕິບັດສຳເລັດບົດບາດຢູ່ບັນດາອົງການຕ່າງໆຂອງ ສປຊ. ທ່ານກ່າວວ່າ: ດ້ວຍຄວາມຕັດສິນໃຈສູງ ແລະ ຄວາມມານະພະຍາຍາມ ຢ່າງຫຼວງຫຼາຍຂອງປະຊາຄົມສາກົນ, ເປັນຕົ້ນແມ່ນບັນດາຄູ່ຮ່ວມມືພັດທະນາ, ຂ້າພະເຈົ້າ ເຊື່ອໝັ້ນວ່າ ພາລະກິດການຮັບມື ແລະ ຍົກສູງຄວາມສາມາດໃນການຮັບມືກັບການປ່ຽນແປງຂອງດິນຟ້າອາກາດ ຈະນັມມື້ນັບມີປະສິດທິຜົນທີ່ຈະແຈ້ງ. ສິ່ງນີ້ບໍ່ພຽງແຕ່ມີຄວາມໝາຍສຳຄັນຕໍ່ຫວຽດນາມ ເທົ່ານັ້ນ, ຫາກຍັງສ້າງ ຄວາມໄວ້ເນື້ອເຊື່ອໃຈ, ແຜ່ຂະຫຍາຍ, ເພີ່ມທະວີຄວາມສາມັກຄີ, ການຮ່ວມມື ໃນທົ່ວໂລກກ່ຽວກັບການຮັບມືກັບການປ່ຽນແປງຂອງດິນຟ້າອາກາດ, ປະກອບສ່ວນເຂົ້າໃນການປົກປັກຮັກສາໜ່ວຍໂລກຂອງພວກເຮົາ ໃຫ້ປອດໄພ, ໝັ້ນຄົງກ່ວາອີກ.
ບູນມີ

robotstxt: allowed

filter: keep


text:
Resin Button Machine ຜູ້ຜະລິດ
ພວກເຮົາແມ່ນResin Button Machine
ຜູ້ຜະລິດແລະຜູ້ສະຫນອງມືອາຊີບໃນປະເທດຈີນ. ພວກເຮົາມີຄວາມຊ່ຽວຊານໃນResin Button Machine
ສໍາລັບເວລາຫຼາຍປີ. ຜະລິດຕະພັນຂອງພວກເຮົາມີຜົນປະໂຫຍດການບໍລິການທີ່ດີ. ພວກເຮົາຫວັງວ່າຈະກາຍເປັນຄູ່ຮ່ວມງານໄລຍະຍາວຂອງທ່ານໃນປະເທດຈີນ.
Ruihexuan ໄດ້ຜະລິດ Resin Button Machine ເປັນເວລາຫຼາຍປີ ແລະເປັນຫນຶ່ງໃນຜູ້ຜະລິດ ແລະຜູ້ສະໜອງ Resin Button Machine ມືອາຊີບໃນປະເທດຈີນ. ນອກຈາກນັ້ນ, ພວກເຮົາໄດ້ຜ່ານໃບຢັ້ງຢືນ. ຜະລິດຕະພັນຂອງພວກເຮົາ Resin Button Machine ບໍ່ພຽງແຕ່ມີຄຸນນະພາບສູງເທົ່ານັ້ນ ແຕ່ຍັງຮອງຮັບລາຄາຕໍ່າອີກດ້ວຍ. ຖ້າຫາກວ່າທ່ານມີຄວາມສົນໃຈໃນຜະລິດຕະພັນຂອງພວກເຮົາ, ພວກເຮົາຈະໃຫ້ລາຄາທີ່ພໍໃຈແລະສະຫນອງບັນຊີລາຍຊື່ລາຄາ. ພວກເຮົາຍິນດີຕ້ອນຮັບລູກຄ້າເກົ່າແລະໃຫມ່ດ້ວຍຄວາມຈິງໃຈທີ່ຈະໄປຢ້ຽມຢາມໂຮງງານຂອງພວກເຮົາສໍາລັບການປຶກສາຫາລືແລະການເຈລະຈາ.


text:
ສະມາຄົມສູນກາງມິດຕະພາບ ຫວຽດນາມ-ລາວ ໃຫ້ການສະໜັບສະໜູນ ນັກກິລາລາວ 100 ລ້ານດົງ ຫຼື ປະມານ 60 ລ້ານກວ່າກີບ ເພື່ອເປັນກຳລັງໃຈໃຫ້ ນັກກິລາລາວ ໃນການເຂົ້າຮ່ວມແຂ່ງຂັນ ກິລາຊີເກມ ຄັ້ງທີ 31 ທີ່ຈັດຂຶ້ນຢູ່ຫວຽດນາມ.
ໃນຕອນບ່າຍວັນທີ 10 ພຶດສະພາ 2022 ທ່ານ ພຸດ ສິມມາລາວົງ ລັດຖະມົນຕີກະຊວງສຶກສາທິການ ແລະ ກິລາ ພ້ອມດ້ວຍຄະນະໄດ້ເດີນທາງມາເຖີງ ນະຄອນຫຼວງ ຮາໂນ້ຍ ສສ ຫວຽດນາມ ເພື່ອຮ່ວມພິທີເປີດງານກິລາ ຊີເກມ ຄັ້ງທີ່ 31 ຊຶ່ງຈະເປີດຂຶ້ນເປັນທາງການ ໃນວັນທີ 12 ພຶດສະພາ 2022, ໄດ້ເຂົ້າພົບປະສະມາຄົມສູນກາງມິດຕະພາບ ຫວຽດນາມ-ລາວ ໂດຍໄດ້ຮັບການຕ້ອນຮັບຢ່າງອົບອຸ່ນຈາກທ່ານ ເຈີນ ວັນຕຸ້ຍ ປະທານສະມາຄົມສູນກາງມິດຕະພາບ ຫວຽດນາມ-ລາວ ພ້ອມດ້ວຍຄະນະ.
ໂອກາດນີ້, ທ່ານ ເຈີນ ວັນຕຸ້ຍ ໄດ້ມີຄວາມເຫັນ ວ່າ: ຕະຫຼອດໄລຍະຜ່ານມາ ສະມາຄົມສູນກາງມິດຕະພາບຫວຽດນາມ-ລາວ ຍາມໃດກໍໄດ້ເອົາໃຈໃສ່ເພີ່ມທະວີຄວາມສາມັກຄີສາຍພົວພັນຮັກແພງລະຫວ່າງຫວຽດນາມ-ລາວ ແລະ ລາວ-ຫວຽດນາມ ໂດຍສະເພາະແມ່ນການສົ່ງເສີມໃຫ້ນັກຮຽນນັກສຶກລາວທີ່ຮຽນຢູ່ ສສ ຫວຽດນາມ, ໃນນັ້ນ ກໍໄດ້ເນັ້ນໜັກໃຫ້ສະຖານທູດສືບຕໍ່ຈັດກິດຈະກຳຢ່າງເປັນປົກກະຕິ ເວົ້າສະເພາະການສອບເສັງນັກຮຽນເກັ່ງ ຫວັງວ່າທ່ານຈະເດີນທາງກັບມາຮ່ວມງານສຳຄັນນີ້ອີກຄັ້ງ. ແນວໃດກໍດີ, ສຳລັບການມາຮ່ວມງານກິລາຊີເກມ ຄັ້ງນີ້ ຂອງນັກກິລາລາວ ທາງສະມາຄົມພວກເຮົາກໍໄດ້ມີການປຸກລະດົມຮູບແບບທີ່ເໝາະສົມໃຫ້ບັນດາສະມາຄົມຢູ່ເຂດທ້ອງຖິ່ນໄປເຊຍນັກກິລາລາວ ເປັນພິເສດເໝືອນກັບເຊຍທີມຊາດຂອງຕົງເອງ ເພື່ອສົ່ງເສີມໃຫ້ສາມາດສ້າງຜົນງານໃຫ້ໄດ້ດີທີ່ສຸດ ແລະ ກໍເຊື່ອວ່າການມາຄັ້ງນີ້ຂອງທ່ານລັດຖະມົນຕີ ສສກ ຈະເປັນກຳລັງໃຈດີໆ ໃຫ້ນັກກິລາລາວ ຍາດເອົາໄຊຊະນະຕາມຈຸດປະສົງ ແລະ ເປົ້າໝາຍທີ່ວາງໄວ້.
ໃນໂອກາດດຽວກັນ, ທ່ານ ພຸດ ສິມມາລາວົງ ກໍໄດ້ກ່າວສະແດງຄວາມຂອບໃຈມາຍັງສະມາຄົມສູນກາງມິດຕະພາບ ຫວຽດນາມ-ລາວ ທີ່ໃຫ້ການຕ້ອນຮັບຢ່າງອົບອຸ່ນ ການພົບປະຄັ້ງນີ້ເປັນຂີດໝາຍອັນສຳຄັນອັນໜຶ່ງໃນໂອກາດທີ່ຂ້າພະເຈົ້າໄດ້ມາເຄື່ອນໄຫວຮ່ວມການກິລາຊີເກມ ໃນນາມກະຊວງ ສສກ ກໍຂໍສະແດງຄວາມຊົມເຊີຍຢ່າງສຸດໃຈມາຍັງບັນດາສະຫາຍທີ່ໄດ້ເປັນຫວງເປັນໃຍເພີ່ມທະວີຄວາມຮັກແພງສາມັກຄີສາຍພົວພັນຂອງສອງຊາດຢ່າງແໜ້ນແຟ້ນ ເຖີງວ່າປັດຈຸບັນຈະມີສະພາບຂອງພະຍາດໂອຄິດ-19 ແຕ່ກໍຂໍໃຫ້ ສສ ຫວຽດນາມຈົ່ງທີຄວາມປອດໄພ ແລະ ສາມາດເປີດ ກິລາຊີເກມ ໄປດ້ວຍດີ ພິເສດປີນີ້ທັງສອງພັກ-ລັດສອງຊາດເຮົາໄດ້ກຳນົດເປັນປີເສີມຂະຫຍາຍສາຍພົວພັນແຫ່ງຄວາມສາມັກຄີຮັກແພງ ຄົບຮອບ 60 ປີ ແຫ່ງສາຍພົວພັນທາງການທູດ ແລະ ຄົບຮອບ 45 ປີ ສະນັ້ນ ຢູ່ສປປ ລາວ ກໍໄດ້ຈັດກິດຈະກຳຕ່າງໆຢ່າງຟົດຟື້ນ ເພື່ອເສີມຂະຫຍາຍມູນເຊື້ອອັນດີງາມຂອງສອງຊາດເຮົາທີ່ມີໃຫ້ກັນມາຢ່າງຍາວນານ ແລະ ທາງກະຊວງ ສສກ ກໍຈະໄດ້ຈົດບັນທຶກເພື່ອຈະຂຽນເປັນປື້ມກ່ຽວກັບຄວາມສາມັກຄີແບບພິເສດຂອງສອງຊາດລາວ-ຫວຽດນາມ ແລະ ຫວຽດນາມລາວ ອີກເທື່ອໜຶ່ງຂໍສະແດງຄວາມຂອບໃຈ ແລະ ຮູ້ບຸນຄຸນຢ່າງສູງທີ່ ສສ ຫວຽດນາມ ໄດ້ໃຫ້ການຊ່ວຍເຫຼືອສະໜັງສະໜຸນທັບນັກກິລາລາວໄດ້ມາຝຶກແອບຝຶກຊ້ອມ ແລະ ເຂົ້າຮ່ວມງານກິລາຊີເກມ ໃນຄັ້ງນີ້ໄປດ້ວຍດີ.
ຫຼັງຈາກນັ້ນ ທາງສະມາຄົມຫວຽດນາມ-ລາວ ກໍຍັງໄດ້ມອບເງິນສົດ ຈຳນວນ 100 ລ້ານດົງ ເພື່ອຊຸກຍູ້ສົ່ງເສີມ ນັກກິລາລາວ ຮ່ວມສ້າງຜົນງານ ຮ່າໂນ້ຍ ເກມ ຄັ້ງທີ 31 ອີກດ້ວຍ. ແນວໃດກໍດີ, ໃນໂອກາດທີ່ມາ ສສ ຫວຽດນາມ ເພື່ອຮ່ວມງານກິລາຊີເກມ ທ່ານລັດຖະມົນຕີ ພ້ອມດ້ວຍຄະນະກໍາຍັງງຈະເຄື່ອນໄຫວເຮັດວຽກນຳບັນດາພາກສ່ວນທີ່ນອນໃນຂະແໜງການສຶກສາ ແລະ ກິລາ ໂດຍສະເພາະເຂົ້າພົບປະກັບກະຊວງສຶກສາ ແລະ ກິລາ ຫວຽດນາມ.
ຂ່າວ; ພາບ ໂດຍ: ທະນາຄານ ລາວ-ຫວຽດ,


text:
ສະເຫຼີມສະຫຼອງວັນສ້າງຕັ້ງກຳລັງສັນຕິບານ ຄົບຮອບ 56 ປີ
ພິທີສະເຫຼີມສະຫຼອງວັນສ້າງຕັ້ງກຳລັງສັນຕິບານ ຄົບຮອບ 56 ປີ ໄດ້ຈັດໃນວັນທີ 13 ມີນາ ນີ້ ທີ່ກະຊວງປ້ອງກັນຄວາມສະຫງົບ ໂດຍການເປັນກຽດເຂົ້າຮ່ວມຂອງ ພົຕ ປອ ສົມຫວັງ ທຳມະສິດ ຮອງລັດຖະມົນຕີກະຊວງປ້ອງກັນຄວາມສະຫງົບ, ມີຄະນະກົມ, ພະນັກງານປະຕິວັດອາວຸໂສບຳນານ, ແຂກຖືກເຊີນ, ພະນັກງານຫຼັກແຫຼ່ງທົ່ວກຳລັງສັນຕິບານເຂົ້າຮ່ວມ.
ພົຈວ ບຸນມີ ແສງຄຳຢອງ ຫົວໜ້າກົມໃຫ່ຍສັນຕິບານ ໄດ້ກ່າວວ່າ: ວັນທີ 13 ມີນາ 1963 ເປັນວັນທີ່ມີຄວາມໝາຍສຳຄັນທີ່ສຸດສຳລັບສະມາຊິກ, ນາຍ ແລະ ພົນຕຳຫຼວດໃນກຳລັງສັນຕິບານທົ່ວປະເທດ ເພາະວ່າກຳລັງສັນຕິບານແມ່ນກຳລັງທີ່ໄວ້ເນື້ອເຊື່ອໃຈຂອງພັກ, ເປັນກຳລັງທີ່ເຮັດໜ້າທີ່ປ້ອງກັນການນຳພັກ ແລະ ລັດ ຮັບປະກັນຄວາມໜັ້ນຄົງຂອງຊາດ, ສະກັດກັ້ນຕໍ່ຕ້ານທຸກເລ່ຫຼ່ຽມກົນອຸບາຍຂອງກຸ່ມຄົນບໍ່ດີທີ່ຫວັງມ້າງເພ, ແບ່ງແຍກສ້າງຄວາມປັ່ນປ່ວນກໍ່ຄວາມບໍ່ສະຫງົບ ແລະ ຄວາມບໍ່ເປັນລະບຽບຮຽບຮ້ອຍຂອງສັງຄົມ, ກຳລັງສັນຕິບານນັບແຕ່ມື້ສ້າງຕັ້ງຂື້ນໄດ້ເປັນເຈົ້າການເຄື່ອນໄຫວວຽກງານປ້ອງກັນຄວາມສະຫງົບທາງການເມືອງ ປະກອບສ່ວນອັນໃຫ່ຍຫຼວງໃນພາລະກິດປົດປ່ອຍຊາດດ ປົກປັກຮັກສາ ແລະ ສ້າງສາປະເທດຊາດ, ປະເຊີນໜ້າໂດຍກົງກັບບັນດາອິດທິກຳລັງປໍລະປັກ, ໃນທຸກສະຖານທີ່, ທຸກເວລາ, ເປັນກຳລັງທີ່ໃກ້ຊິດຕິດແທດ ແລະ ຈົ່ງຮັກພັກດີຕໍ່ຊາດຕໍ່ປະຊາຊົນບັນດາເຜົ່າ ແລະ ເປັນກຳລັງທີ່ໄດ້ຮັບການຊີ້ນຳ-ນຳພາເດັດຂາດໂດຍກົງ ແລະ ຮອບດ້ານຂອງພັກປະຊາຊົນປະຕິວັດລາວໄດ້ອຸທິດຊີວິດເລືອດເນື້ອເຫື່ອແຮງເພື່ອຄວາມສະຫງົບສຸກຂອງປະຊາຊົນບັນດາເຜົ່າຕະຫຼອດມາ. ກຳລັງສັນຕິບານ ມີພາລະບົດບາດ ໜ້າທີ່ເປັນເສນາທິການໃຫ້ກະຊວງປ້ອງກັນຄວາມສະຫງົບ ກຳແໜ້ນສອງໜ້າທີ່ຍຸດທະສາດຂອງພັກ, ກຳລັງສັນຕິບານໄດ້ພ້ອມກັບປະຊາຊົນບັນດາເຜົ່າດຳເນີນພາລະກິດປະຕິວັດປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານ, ເປັນກຳລັງຫຼັກແຫຼ່ງໃນການຫັນລົງກໍ່ສ້າງຮາກຖານການເມືອງ, ພັດທະນາຊົນນະບົດຕາມ 4 ຄາດໝາຍ 4 ເນື້ອໃນຂອງພັກວາງອອກ ປະກອບສ່ວນເຮັດໃຫ້ສະພາບຢູ່ຮາກຖານໄດ້ມີຄວາມສະຫງົບ ປະເທດຊາດໄດ້ມີສະຖຽນລະພາບທາງດ້ານການເມືອງ, ສັງຄົມມີຄວາມເປັນລະບຽບຮຽບຮ້ອຍ ແລະ ປອດໄພ ອັນໄດ້ສ້າງເງື່ອນໄຂເອື້ອອຳນວຍຄວາມສະຫງົບໃຫ້ແກ່ການພັດທະນາເສດຖະກິດ-ສັງຄົມຂອງຊາດໄດ້ຂະຫຍາຍຕົວຢ່າງຕໍ່ເນື່ອງ, ກຳລັງສັນຕິບານໄດ້ສືບຕໍ່ປັບປຸງຕົນເອງ,ສ້າງກຳລັງໃຫ້ມີຄວາມປອດໃສ, ກາຍເປຫຫນກຳລັງໄວ້ເນື້ອເຊື່ຶອໃຈຂອງພັກ ແລະ ຂອງປະຊາຊົນລາວບັນດາເຜົ່າ, ເຄື່ອນໄຫວເຮັດໜ້າທີ່ປ້ອງກັນເພື່ອຮັບປະກັນຄວາມປອດໄພໃຫ້ແກ່ກຳລັງປະຕິວັດ ແລະ ທັງຂົນຂວາຍກໍ່ສ້າງຮາກຖານການເມືອງຢ່າງຮອບດ້ານ.


text:
ພະແນກ ຖວທ ແຂວງວຽງຈັນປະເມີນຜົນການປະຕິບັດວຽກງານຂອງພະນັກງານ-ລັດຖະກອນ ປະຈຳປີ 20221 min read
ພະແນກ ຖວທ ແຂວງວຽງຈັນປະເມີນຜົນການປະຕິບັດວຽກງານຂອງພະນັກງານ-ລັດຖະກອນ ປະຈຳປີ 2022.
ພິທີໄດ້ຈັດຂຶ້ນໃນວັນທີ18ພະຈິກ 2022 ຢູ່ທີ່ສິນວັດທະນະທຳແຂວງວຽງຈັນ.
ໂດຍການເປັນປະທານຂອງ ທ່ານ ຄຳຫລ້າ ແສງວົງ ວ່າການຫົວຫນ້າພະແນກພາຍໃນແຂວງວຽງຈັນ,ມີທ່ານ ນ ອິ່ນຄຳ ພັນດາລາ ກຳມະການພັກແຂວງ ຫົວຫນ້າພະແນກ ຖວທ ແຂວງ,ມີບັນດາຄະນະນໍາຂອງພະແນກ ຖວທ ແຂວງແລະບັນດາຄະນະຮັບຜິດຊອບການປະເມີນເຂົ້າຮ່ວມ.
ທ່ານ ຄຳຫລ້າ ແສງວົງ ວ່າການຫົວຫນ້າພະແນກພາຍໃນແຂວງວຽງຈັນ ໄດ້ກ່າວວ່າ ການປະເມີນຜົນການປະຕິບັດວຽກງານຂອງພະນັກງານ-ລັດຖະກອນ ປະຈຳປີ 2022.ຂອງພະແນກ ຖວທ ແຂວງວຽງຈັນກໍເພື່ອສ້າງຄວາມເປັນເອກກະພາບການປະເມີນໃນທົ່ວປະເທດເວົ້າລວມ,ເວົ້າສະເພາະກໍຄືແຂວງວຽງຈັນໃນການປະເມີນແມ່ນມີສອງແບບ,ປະເມີນແບບປົກະຕິແມ່ນການປະເມີນໃນທຸກໆປີ.
ແລະ ການປະເມີນສະເພາະເພື່ອຕີລາຄາຜົນການຈັດຕັ້ງປະຕິບັດວຽກງານຂອງບັນດາຄະນະນຳຂອງແຕ່ລະຂັ້ນຂອງສຳນັກງານອົງການຂອງລັດກໍຄືບັນດາທ່ານທີ່ດຳລົງຕຳແຫນ່ງໃນຂັ້ນ5ຂຶ້ນໄປ,ທັງເປັນການຕີລາຄາຜົນຂອງການຈັດຕັ້ງປະຕິບັດວຽກງານໃນແຕ່ລະຂົງເຂດໃຫ້ຮູ້ໄດ້ຕົວຊີ້ວັດໃນການປະຕິບັດຫນ້າທີ່ຄວາມຮັບຜິດສາມາດປະຕິບັດໄດ້ຮັບຫມາກຜົນແນວໃດ ແລະ ທັງເປັນການສ້າງໄດ້ພະນັກງານນຳພາຄຸ້ມຄອງໃນຕໍ່ຫນ້າ.
ໃນການປະເມີນຜົນການປະຕິບັດວຽກງານຂອງພະນັກງານ-ລັດຖະກອນ ປະຈຳປີ 2022 ຂອງພະແນກ ຖວທ ໃນເທື່ອນີ້ ແມ່ນໄດ້ດຳເນີນໄປດ້ວຍຄວາມໂປ່ງໃສແລະສຳເລັດຕາມລະດັບຄາດຫມາຍ.
ຂ່າວ: ທີມງານນັກຂ່າວແຂວງວຽງຈັນ


text:
ກອງບັນຊາການທະຫານແຂວງຄໍາມ່ວນ ຕ້ອນຮັບຄະນະປະຕິບັດງານພິເສດ 589 ສສ ຫວຽດນາມ
ຂປລ. ແຫລ່ງຂ່າວຈາກແຂວງຄໍາມ່ວນ ໃຫ້ຮູ້ວ່າ: ໃນວັນທີ 11 ຕຸລາ 2022 ນີ້, ຢູ່ຫລັກໝາຍຊາຍແດນ 528 ຈາຫລໍ່, ຄະນະພັກ-ຄະນະບັນຊາ ກອງບັນຊາການທະຫານແຂວງຄໍາມ່ວນ ນໍາໂດຍ ສະຫາຍ ພັອ ພັນມະຫາ ຈູມມະນີ ຮອງຫົວໜ້າຫ້ອງການເມືອງ ກອງບັນຊາການທະຫານແຂວງ ພ້ອມຄະນະ ໄດ້ຕ້ອນຮັບຄະນະປະຕິບັດງານພິເສດ
589 ສສ ຫວຽດນາມ ທີ່ເດີນທາງມາປະຕິບັດໜ້າທີ່ ໃນການຊອກຄົ້ນຫາອັດຖິທະຫານອາສາສະໝັກ ແລະ ຊ່ຽວຊານຫວຽດນາມ ທີ່ເສຍສະລະຊີວິດໃນປາງສົງຄາມ ຢູ່ດິນແດນແຂວງຄຳມ່ວນ ປະຈຳລະດູແລ້ງ ສົກປີ 2022-2023 ນຳໂດຍ ສະຫາຍ ພັທ ວູ້ ດຶກ ວິ້ງ ຮອງຫົວໜ້າຫ້ອງການເມືອງ ກອງບັນຊາການທະຫານແຂວງກວາງ.
ການເດີນທາງມາແຂວງຄໍາມ່ວນໃນຄັ້ງນີ້, ເພື່ອເປັນການຈັດຕັ້ງປະຕິບັດແນວທາງນະໂຍ ບາຍ ລະຫວ່າງສອງພັກ-ສອງລັດ ແລະ ປະຊາຊົນສອງຊາດ ລາວ-ຫວຽດນາມ ໂດຍສະເພາະ ສອງກອງບັນຊາການທະຫານແຂວງຄໍາມ່ວນ ແລະ ກອງບັນຊາການທະຫານແຂວງກວາງບິ່ງ ໃນການສືບຕໍ່ຊອກຄົ້ນຫາອັດຖິທະຫານອາສາສະໝັກ ແລະ ຊ່ຽວຊານຫວຽດນາມທີ່ເສຍສະຫຼະຊີວິດໃນປາງສົງຄາມ ຢູ່ດິນແດນແຂວງຄຳມ່ວນ.
ຂ່າວ: ລາກີ ພົມມີສິດ


text:
ວັນທີ 29 ມັງກອນ 2022 ນີ້ ຄະນະນຳພະແນກຖະແຫຼງຂ່າວ, ວັດທະນະທຳ ແລະ ທ່ອງທ່ຽວແຂວງຫຼວງພະບາງ ສົມທົບກັບອົງການປົກຄອງເມືອງປາກອູ ໄດ້ຈັດກິດຈະກໍາຖີບລົດ ທ່ຽວຊົມສະຖານທີ່ທ່ອງທ່ຽວຂອງເມືອງປາກອູ ເຊິ່ງເປັນເມືອງເປົ້າໝາຍ ຕາມເສັ້ນທາງການທ່ອງທ່ຽວສີຂຽວ ເພື່ອຕ້ອນຮັບນັກທ່ອງ ທ່ຽວໄລຍະທີ່ 1 ມີ ທ່ານ ນາງ ສຸດາພອນ ຄົມທະວົງ ຫົວໜ້າພະ ແນກຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ ແຂວງ, ທ່ານ ແກ່ນຄຳ ຄຳພັນ ເຈົ້າເມືອງປາກອູ ພ້ອມດ້ວຍຄະນະພະແນກ, ຄະ ນະຮັບຜະດຊອບໂຄງການສ້າງຄວາມອາດສາມາດດ້ານການຄຸ້ມ ຄອງ ແລະປົກປັກຮັກສາມໍລະດົກໂລກຫຼວງພະບາງ ແບບຍືນຍົງ ເພື່ອການທ່ອງທ່ຽວ, ສະມາຄົມທຸລະກິດທ່ອງທ່ຽວ, ສະມາຄົມຖີບລົດ ແລະກຸ່ມທຸລະກິດຜູ້ອຸປະຖໍາງານເຂົ້າຮ່ວມ. ທ່ານ ນາງ ສຸດາພອນ ຄົມທະວົງ ກ່າວວ່າ: ການຈັດກິດຈະກໍາຄັ້ງນີ້ ເພື່ອເປັນການໂຄສະນາດຶງດູດນັກທ່ອງທ່ຽວທັງພາຍໃນ ແລະຕ່າງປະເທດ ໃຫ້ເຂົ້າມາທ່ຽວຫຼວງພະບາງໃຫ້ຫຼາຍຂຶ້ນ, ສ້າງບັນ ຍາກາດໃນການຕ້ອນຮັບນັກທ່ອງທ່ຽວ ໃຫ້ມີຄວາມຄຶກຄື້ນ, ທັງເປັນການນໍາສະເໜີ ແລະເຜີຍແຜ່ຂໍ້ມູນ ຂອງບັນດາແຫຼ່ງທ່ອງທ່ຽວທີ່ເກົ່າແກ່ ຢູ່ພາຍໃນເມືອງປາກອູ ໃຫ້ແກ່ຜູ້ເຂົ້າຮ່ວມກິດຈະກໍາໄດ້ຮັບຮູ້ເຖິງຄວາມໝາຍ ຄວາມສໍາຄັນຂອງແຫຼ່ງທ່ອງທ່ຽວ, ທັງເປັນການປູກຈິດສຳນຶກ ໃຫ້ແກ່ສັງຄົມກໍ່ຄືມວນຊົນຊາວຫຼວງພະບາງ ໄດ້ຮູ້ຈັກຄວາມໝາຍສຳຄັນ ໃນການປົກປັກຮັກສາມໍລະດົກທາງວັດທະນະທຳ, ຮີດຄອງປະເພນີຂອງລາວ ໃຫ້ມີຄວາມຍືນຍົງຕະຫຼອດໄປ ທັງຫັນມາຖີບລົດເພື່ອສຸຂະພາບຫຼາຍຂື້ນ.
ສໍາລັບກິດຈະກໍາຄັ້ງນີ້ ໄດ້ເລີ້ມຈາກ 4 ແຍກຕະຫຼາດກາງຄືນ ນະຄອນ ຫຼວງພະບາງ ໄປເມືອງປາກອູປະມານ 30 ກວ່າກິໂລ ແມັດ ໂດຍມີພິທີເປີດງານຢ່າງເປັນທາງການ ຢູ່ຕະຫຼາດຊຸມຊົນ ບ້ານຊ່າງໄຫ ແລະຮັບຟັງການບັນຍາຍ ປະຫວັດຄວາມເປັນມາຂອງບ້ານຊ່າງໄຫ, ຈາກນັ້ນ ໄດ້ສືບຕໍ່ຖີບລົດໄປຊົມ ແຄັມຊ້າງບໍລິສັດທ່ອງທ່ຽວມະນີຟ້າ, ຊົມຜາແອ່ນ ເຂດ(ນໍ້າອູ) ຮັບຟັງການບັນຍາຍປະຫວັດ ຜາແອ່ນ, ແລ້ວຄືນສູ່ນະຄອນ ຫຼວງພະບາງ ດ້ວຍການຂີ່ເຮືອຊົມທໍາມະຊາດ ຕາມແມ່ນໍ້າຂອງ.
ຂ່າວ: ອຸ່ນເຮືອນ ສີລັດຕະນະ


text:
ລັດເຊຍປະຕິບັດການທາງອາກາດ ໂຈມຕີເຂດທີ່ໝັ້ນກຸ່ມກະບົດ ຢູ່ພາກໃຕ້ຂອງຊີຣີ
ສຳນັກຂ່າວຕ່າງປະເທດລາຍງານເມື່ອວັນທີ 24 ມິຖຸນາ 2018 ທີ່ຜ່ານມາວ່າ: ອົງກອນສັງເກດການດ້ານສິດທິມະນຸດຊີຣີ (SOHR) ລາຍງານວ່າຍົນຮົບຂອງລັດເຊຍ 5 ລຳຈາກຖານທັບອາກາດຄະໄມມິມ ໃນແຂວງລາຕາເຄຍ ແຄມຝັ່ງທາງຕາເວັນຕົກຂອງຊີຣີ ປະຕິບັດການໂຈມຕີທາງອາກາດ 25 ຄັ້ງ ໃນເຂດບຸສຣາ ອັນ-ຮາຣີ ທາງພາກຕາເວັນອອກສຽງເໜືອຂອງເມືອງດາຣາ ເຊິ່ງເປັນເຂດອິດທິພົນຂອງຝ່າຍກະບົດພຽງບໍ່ພໍເທົ່າໃດແຫ່ງທີ່ເຫຼືອຢູ່ໃນພາກຕາເວັນຕົກສຽງໃຕ້ຂອງຊີຣີ ເມື່ອວັນເສົາ 23 ມິຖຸນາ 2018 ທີ່ຜ່ານມາ.
ເຊິ່ງລາຍງານຂອງ SOHR ບໍ່ໄດ້ໃຫ້ລາຍລະອຽດທີ່ຊັດເຈນກ່ຽວກັບຄວາມເສຍຫາຍ ແຕ່ລະບຸວ່າເປັນຄັ້ງທຳອິີດໃນຮອບເກືອບ 1 ປີ ທີ່ກອງທັບລັດເຊຍປະຕິບັດການທາງທະຫານຢູ່ບໍລິເວນດັ່ງກ່າວ ນັບຕັ້ງແຕ່ມີຂໍ້ຕົກລົງຢຸດຍິງສາມຝ່າຍລະຫວ່າງສະຫະລັດ ອາເມຣິກາ, ລັດເຊຍ ແລະ ຊອກດານີ (ຈໍແດນ) ໂດຍໄດ້ຮັບການສະໜັບສະໜູນຈາກລັດຖະບານ ແລະ ຝ່າຍກະບົດ ເມື່ອເດືອນກໍລະກົດ ປີທີ່ຜ່ານມາ. ເຖິງຢ່າງໃດກໍ່ຕາມ SOHR ວິເຄາະວ່າປະຕິບັດການໂຈມຕີທາງອາກາດຂອງກອງທັບລັດເຊຍໃນຄັ້ງນີ້ ເປັນການເປີດທາງໃຫ້ກັບປະຕິບັດການພາກພື້ນດິນຂອງກອງທັບຊີຣີ ໃນການຢຶດບໍລິເວນດັ່ງກ່າວກັບຄືນຈາກກອງທັບປົດປ່ອຍຊີຣີ (FSA) ທີ່ອ່ອນກຳລັງລົງຫຼາຍ. ນອກຈາກນີ້ ພື້ນທີ່ດັ່ງກ່າວຍັງເປັນຈຸດເຊື່ອມຕໍ່ກັບຊາຍແດນຂອງຊອກດານີ ແລະ ພູພຽງໂກລັນ ເຊິ່ງເປັນພື້ນທີ່ຄວາມຂັດແຍ່ງລະຫວ່າງຊີຣີ ກັບ ອິດສະຣາແອນອີກດ້ວຍ.
ເຖິງແມ່ນວ່າສະຫະລັດ ອາເມຣິກາ ຈະສະແດງຄວາມບໍ່ພໍໃຈ ແລະ ເຕືອນລັດເຊຍ ລວມເຖິງເຕືອນລັດຖະບານຊີຣີມາໂດຍຕະຫຼອດ ໃນກໍລະນີທີ່ສະຖານະການການສູ້ຮົບໃນພາກໃຕ້ຂອງຊີຣີທະວີຄວາມຮຸນແຮງຂຶ້ນ ເນື່ອງຈາກເປັນເຂດອິດທິພົນຂອງຝ່າຍກະບົດທີ່ລັດຖະບານສະຫະລັດ ອາເມຣິກາໃຫ້ການສະໜັບສະໜູນຢູ່. ເຖິງຢ່າງໃດກໍ່ຕາມ ສະມາຊິກລະດັບສູງຂອງ FSA ເປີດເຜີຍກັບສຳນັກຂ່າວ Reuters ກ່ຽວກັບການໄດ້ຮັບຈົດໝາຍແຈ້ງຈາກລັດຖະບານສະຫະລັດ ອາເມຣິກາ ມີເນື້ອໃນພຽງວ່າ “ຢ່າຄາດຫວັງກັບການສະໜັບສະໜູນທາງທະຫານຈາກສະຫະລັດ ອາເມຣິກາ ໃນການຮັບມືກັບປະຕິບັດການທາງທະຫານຂອງກອງທັບຊີຣີ ແລະ ລັດເຊຍ”.


text:
ພົນລະເມືອງຂອງອາຊຽນ, ໂດຍສະເພາະແມ່ນປະຊາຊົນຂອງປະເທດສະມາຊິກໃໝ່ ຄື ສປປລາວ ແລະ ລາຊະອານາຈັກກຳປູເຈຍ ຮູ້ສຶກຕົກໃຈເມື່ອຊາບວ່າ ຄົນຜູ້ເຄີຍເປັນທີ່ໜ້ານັບຖືໃນການປົກປ້ອງສະມາຄົມບັນດາປະຊາຊາດ ອາຊີອາຄະເນ (ອາຊຽນ) ໄດ້ຕັດ ສິນໃຈບໍ່ປ້ອງກັນອົງການນີ້ອີກແລ້ວ ດ້ວຍການສົ່ງທັດສະນະອັນຜິດພາດຂອງຕົນອອກສູ່ໂລກ ໃນການສະເໜີໃຫ້ເອົາ ລາວ ແລະ ກຳປູເຈຍ ອອກຈາກ ອາຊຽນ. ສະພາບແນວນີ້ ຈຶ່ງເກີດມີການຍົກເອົາຫລາຍບັນຫາຂຶ້ນມາຖາມກັນວ່າ ແມ່ນຫຍັງທີ່ພາໃຫ້ ອະດີດນັກການ ທູດ ທູດບິນລາຮາຣີ ກໍສິກັນ ທ່ານນີ້ ຫັນປ່ຽນແນວຄວາມຄິດຂອງຕົນ; ເປັນຫຍັງຜູ້ກ່ຽວ ຈຶ່ງຕັດສິນໃຈເດີນສວນທາງກັນ ກັບ ວິໄສທັດຂອງບິດາຜູ້ກໍ່ຕັ້ງອາຊຽນ ແລະ ປະຊາຊົນຂອງອາຊຽນ; ເປັນຫຍັງຜູ້ກ່ຽວຈຶ່ງຕັດສິນໃຈບໍ່ສືບຕໍ່ຊຸກຍູ້ສົ່ງເສີມ ກົດບັດອາຊຽນ ທີ່ຕົນ ເອງກໍໄດ້ເປັນຜູ້ປະກອບສ່ວນສ້າງດ້ານເນື້ອໃນ; ເປັນຫຍັງຜູ້ກ່ຽວຈຶ່ງທຳລາຍມ້າງຫຼັກການທີ່ວາງໄວ້ຢູ່ໃນ ສົນທິສັນຍາວ່າດ້ວຍ ມິດຕະພາບ ແລະ ການຮ່ວມມື ໃນພາກພື້ນອາຊີ ອາຄະເນ ແລະ ເປັນຫຍັງຜູ້ກ່ຽວຈຶ່ງບໍ່ເລືອກຂຽນບົດກ່ຽວກັບວາລະອັນຮີບດ່ວນ ເພື່ອການຊ່ວຍຊຸກຍູ້ພາກພື້ນນີ້ ໂດຍສະເພາະໃນເວລາທີ່ຜູ້ນຳ, ລັດຖະບານ ແລະ ປະຊາຊົນອາຊຽນພວມມີຄວາມພະຍາຍາມຮ່ວມກັນຜ່ານຜ່າຜົນກະທົບຂອງການແພ່ລະບາດຢ່າງຮ້າຍແຮງຂອງ ຄວິດ-19, ແລ້ວພາກັນກ້າວໄປສູ່ການສ້າງປະຊາຄົມອາຊຽນໃຫ້ເຂັ້ມແຂງ. ໃນເວລານີ້, ພວກເຮົາ ບັນດານັກການທູດບຳນານຂອງ ສປປລາວ ໄດ້ຂຽນຈົດໝາຍເປີດຊອງ ສະບັບນີ້ຂຶ້ນ ...Read More »
ຂ່າວ ຕ່າງປະເທດ
Starbucks ປະກາດ!!! ຈະເປີດສາຂາຢູ່ປະເທດລາວ…
ບໍລິສັດກາເຟ Starbucks ໄດ້ປະກາດແຜນທີ່ຈະເປີດສາຂາທໍາອິດຢູ່ປະເທດລາວໃນປີ 2021, ເຊິ່ງໄດ້ຢັ້ງຢືນອີກເທື່ອໜຶ່ງວ່າ ບໍລິສັດ ມີຄວາມມຸ່ງໝັ້ນ ໃນການຂະຫຍາຍໂຕຢ່າງຕໍ່ເນື່ອງໃນທົ່ວອາຊີ ແລະ ປະເທດລາວຈະເປັນຕະຫຼາດແຫ່ງທີ 17 ຂອງ Starbucks ໃນພາກພື້ນ, ເຊິ່ງຍັງຄົງສືບຕໍ່ເລັ່ງສ້າງນະວັດຕະກຳການຄ້າຂາຍຍ່ອຍທີ່ກ່ຽວຂ້ອງກັບທ້ອງຖິ່ນໃນຮ້ານຄ້າຫລາຍກວ່າ 10,000 ຮ້ານ ທົ່ວພາກພື້ນ.ຮ້ານທຳອິດຂອງ Starbucks ໃນປະເທດລາວຈະເປີດໃຫ້ບໍລິການຢູ່ໃນຕົວເມືອງນະຄອນຫຼວງວຽງຈັນ, ພ້ອມທັງມອບຕໍ່ປະສົບການຮ້ານກາເຟທີ່ອົບອຸ່ນ ແລະ ຄຸ້ນເຄີຍໄປພ້ອມກັບເຄື່ອງດື່ມທີ່ເຮັດດ້ວຍສີມືອັນເປັນເອກະລັກຂອງ Starbucks. ທ່ານ Michael Conway, ຮອງປະທານບໍລິສັດ ຜູ້ຮັບຜິດຊອບວຽກງານບັນດາຮ້ານສາຂາໃນຕ່າງປະເທດ ໄດ້ກ່າວວ່າ “ພວກເຮົາມີຄວາມຕື່ນເຕັ້ນຫຼາຍທີ່ຈະນຳເອົາປະສົບການ Starbucks ມາສູ່ປະເທດລາວ, ເຊິ່ງມີປະຫວັດສາດດ້ານການຜະລິດກາເຟ ແລະ ວັດທະນະທຳການດື່ມກາເຟທີ່ອຸດົມສົມບູນ”. ແລະທ່ານຍັງກ່າວຕື່ມວ່າ “ຫ້າສິບປີທີ່ຜ່ານມາ, Starbucks ໄດ້ຖືກສ້າງຕັ້ງຂຶ້ນດ້ວຍຄວາມຫຼົງໄຫຼໃນການນໍາເອົາກາເຟອາຣາບິກ້າ ເຊິ່ງເປັນກາເຟທີ່ມີຄຸນະພາບສູງທີ່ສຸດຈາກທົ່ວໂລກ ນໍາມາສູ່ລູກຄ້າ, ແລະພວກເຮົາມີຄວາມຍິນດີທີ່ຈະສືບຕໍ່ມາຮອດປັດຈຸບັນ, ຄູ່ຮ່ວມງານໃນເຂດພື້ນທີ່ຕ່າງໆຂອງພວກເຮົາ (ພະນັກງານ) ແມ່ນຫົວໃຈທີ່ສໍາຄັນຂອງຮ້ານຄ້າຂອງພວກເຮົາໃນທົ່ວໂລກ, ແລະ ພວກເຮົາຮູ້ສຶກເປັນກຽດຢ່າງຍິ່ງທີ່ໄດ້ຕ້ອນຮັບພັນທະມິດໃໝ່ຂອງເຮົາໃນປະເທດລາວ.ຮ້ານ Starbucks ໃນປະເທດລາວຈະຖືກດຳເນີນການໂດຍ Coffee Concepts (Laos) ຈຳກັດ, ເຊິ່ງເປັນສ່ວນໜຶ່ງຂອງ Maxim’s Caterers Limited, ໂດຍສ້າງຂຶ້ນຈາກຄວາມຮ່ວມມືທີ່ຍາວນານລະຫວ່າງບັນດາຍີ່ຫໍ້ຕ່າງໆໃນທົ່ວພາກພື້ນ. ຂໍ້ຕົກລົງການອອກໃບອະນຸຍາດສະບັບໃໝ່ແມ່ນໃຊ້ຄວາມຊ່ຽວຊານດ້ານອຸດສາຫະກຳສູງສຸດຂອງ ...Read More »
ເກີດເຫດແຜ່ນດິນໄຫວຮຸນແຮງ ມີຜູ້ເສຍຊີວິດຢ່າງໜ້ອຍ 27 ຄົນ…
ຕາມແຫຼ່ງຂ່າວ CNN ລາຍງານໃຫ້ຮູ້ວ່າ: ເກີດມີແຜ່ນດິນໄຫວຮຸນແຮງໃນທະເລ ອີຈຽນ ເມື່ອຕອນບ່າຍຂອງວັນທີ 30 ຕຸລາ ທີ່ຜ່ານມາ ໃນເມືອງ ອິສຕັນບຣູ ປະເທດ ຕວກກີີ ມີແຮງສັ່ນສະເທືອນສູງເຖິງ 7.0 ຣິກເຕີ ລາຍງານມີຜູ້ເສຍຊີວິດຢ່າງໜ້ອຍ 27 ຄົນ ໃນຕວກກີ ແລະ ເກຣັກ ສົ່ງຜົນໃຫ້ອາຄານຕ່າງໆຫັກພັງລົງມາ ແລະ ກໍໃຫ້ເກີດມີ “ຄື້ນສຶນາມິຂະໜາດນ້ອຍ” ເບື້ອງຕົ້ນເຈົ້າໜ້າທີ່ລະບຸວ່າ: ມີຜູ້ເສຍຊີວິດ 25 ຄົນ ໃນເຂດຊາຍຝັ່ງທາງຕາເວັນຕົກຂອງ ຕວກກີ ແລະ ພົບເດັກນ້ອຍເສຍຊີວິດອີກ 2 ຄົນ ບົນເກາະ ຊາມອດ ຂອງ ເກຣັກ. ໃນຂະນະດຽວກັນ ກຳແພງໃນຕວກກີ ຖະລົ່ມລົງມາ ມີອາຄານເສຍຫາຍຢ່າງຕໍ່າ 20 ແຫ່ງ ໃນເມືອງ ອິຊເມຍ ພຽງແຫ່ງດຽວທີ່ເສຍຫາຍຢ່າງໜັກ. ນອກນັ້ນ ຍັງມີພະຫະນະອີກຈຳນວນໜຶ່ງທີ່ຖືກຖົມຢູ່ກ້ອງອາຄານທີ່ຫັກພັງລົງມາ ແລະ ປັດຈຸບັນ ເຈົ້າໜ້າທີ່ກູ້ໄພ ກຳລັງເລັ່ງຄົ້ນຫາຜູ້ມີຊີວິດລອດຈາກຊາກຕຶກດັ່ງກ່າວ ທ່ານນາຍົກລັດຖະມົນຕີ Tunc Soyer ກ່າວ. ໃນເບື້ອງຕົ້ນເຈົ້າໜ້າທີ່ກູ້ໄພກ່າວວ່າ: ...Read More »
ມາເບິ່ງ…!! ແນວຄິດການພັດທະນາຂອງ ສປ ຈີນ ມີຄຸນນະພາບສູງຂຶ້ນສູ່ລະດັບໃໝ່…
ປະເທດໃດໜຶ່ງຄັດເລືອກແນວຄິດການພັດທະນາແບບໃດ, ກໍຈະມີສະພາບການພັດທະນາແບບນັ້ນ. ກ່ອນໜ້ານີ້ 5 ປີ, ກອງປະຊຸມຄົບຄະນະຄັ້ງທີ 5 ຂອງຄະນະກຳມະການສູນກາງພັກກອມມູນິດຈີນສະໄໝທີ 18 ໄດ້ສະເໜີແນວຄິດການພັດທະນາຄື: ການພັດທະນາດ້ວຍການປະດິດສ້າງໃໝ່, ປະສານສົມທົບກັນ, ສີຂຽວ, ເປີດປະຕູສູ່ພາຍນອກແລະແບ່ງປັນກັນ, ເຊິ່ງເປັນການໃຫ້ທິດຊີ້ນຳທາງທິດສະດີ ແລະ ການເຄື່ອນໄຫວແກ່ການພັດທະນາດ້ວຍຄຸນນະພາບສູງ. ໃນໄລຍະ 5 ປີຜ່ານມາ, ການລົງທຶນດ້ານການຄົ້ນຄວ້າເພື່ອການພັດທະນາຂອງຈີນໄດ້ເພີ່ມຂຶ້ນຈາກ 2,06% ຂອງ GDP ຂອງຈີນເປັນ 2,23%, ທຶນຄົ້ນຄວ້າພື້ນຖານເພີ່ມຂຶ້ນເກືອບໜຶ່ງເທົ່າ, ດັດຊະນີປະດິດສ້າງໃໝ່ລະດັບໂລກໄດ້ຫຍັບຂຶ້ນຈາກອັນດັບທີ 29 ເປັນອັນດັບທີ 14. ໃນໄລຍະ 5 ປີຜ່ານມາ, ຊາວກະສິກອນຫຼາຍກວ່າ 100 ລ້ານຄົນໄດ້ກາຍເປັນຊາວເມືອງໃໝ່; ຮອດທ້າຍປີ 2019, ລະດັບການຫັນເປັນຕົວເມືອງຂອງປະຊາກອນຈີນໄດ້ຖືກຍົກສູງຂຶ້ນເປັນ 60,6%, ເມື່ອທຽບໃສ່ໄລຍະດຽວກັນຂອງປີ 2015 ເພີ່ມຂຶ້ນ 4,5%; ເງື່ອນໄຂການຜະລິດ ແລະ ຊີວິດການເປັນຢູ່ຂອງຊາວກະສິກອນໄດ້ຮັບການປັບປຸງໃຫ້ດີຂຶ້ນຢ່າງຈະແຈ້ງ, ການພັດທະນາແບບປະສານສົມທົບລະຫວ່າງຕົວເມືອງແລະຊົນນະບົດກັນໄດ້ເກີດມີສະພາບການໃໝ່. ໃນໄລຍະ 5 ປີຜ່ານມາ, ການພັດທະນາແບບສີຂຽວຂອງຈີນໄດ້ຈັດຕັ້ງປະຕິບັດໃຫ້ເປັນຮູບປະທຳ. ປີ 2019, ການສິ້ນເປືອງໃຊ້ພະລັງງານຕໍ່ຫົວໜ່ວຍ GDP ທຽບໃສ່ປີ 2015 ໄດ້ຫຼຸດລົງ ...Read More »
ຈີນ ເລັ່ງລັດໃຫ້ເສດຖະກິດກາງຄືນເຊື່ອມໂຍງດີຈີຕອນ…
ອ້າງຈາກແຫຼ່ງຂ່າວຊີອາໄອວ່າ: ເສດຖະກິດກາງຄືນຂອງຈີນ ກຳລັງເຊື່ອມໂຍງກັບເສດຖະກິດດີຈີຕອນ ຢ່າງວ່ອງໄວ ຊຶ່ງໄດ້ເປີດກວ້າງຂົງເຂດໃໝ່ໃນດ້ານການບໍລິໂພກທາງສັງຄົມ ແລະ ດ້ານການປະຍຸກທາງວິທະຍາສາດເຕັກນິກ. ຂ່າວລະບຸວ່າ: ກອງປະຊຸມເວທີປຶກສາຫາລືເສດຖະກິດກາງຄືນຈີນ 2020 ທີ່ເປີດຂຶ້ນຢູ່ນະຄອນໜານກິ່ງຂອງຈີນ ໄດ້ລາຍງານເມື່ອທ້າຍອາທິດຜ່ານມາວ່າ: ເຕັກນິກດີຈີຕອນ ພວມສ້າງຮູບແບບການພັດທະນາຂອງທຸກຂະແໜງການຢ່າງຮອບດ້ານ, ເສດຖະກິດກາງຄືນ ໄດ້ເປີດກວ້າງຕະຫຼາດການບໍລິໂພກຕື່ມອີກ ໂດຍນຳໃຊ້ເສດຖະກິດດີຈີຕອນ. ສ່ວນເສດຖະກິດດີຈີຕອນ ກໍ່ໄດ້ຮັບພະລັງຂັບເຄື່ອນດ້ານປະດິດສ້າງໃໝ່ ແລະ ຖືກນຳໃຊ້ໃນຫຼາຍຂົງເຂດຢ່າງບໍ່ຢຸດຢັ້ງ ໂດຍຜ່ານຈາກການເຊື່ອມໂຍງກັບເສດຖະກິດກາງຄືນ. ເສດຖະກິດກາງຄືນຂອງຈີນ ກຳລັງເຊື່ອມໂຍງກັບເສດຖະກິດດີຈີຕອນ ຢ່າງວ່ອງໄວ ຊຶ່ງໄດ້ເປີດກວ້າງຂົງເຂດໃໝ່ ໃນດ້ານການບໍລິໂພກທາງສັງຄົມ ແລະ ດ້ານການປະຍຸກທາງວິທະຍາສາດເຕັກນິກ. ກອງປະຊຸມເວທີປຶກສາຫາລືກ່ຽວກັບເສດຖະກິດກາງຄືນຈີນ 2020 ມີຫົວຂໍ້ຫຼັກຄື: “ເສດຖະກິດດີຈີຕອນກັບການສ້າງກໍລະນີ ໂດຍໄດ້ສະເໜີອອກໃຫ້ຖືການຫັນເປັນດີຈີຕອນ, ຫັນເປັນເຄືອຂ່າຍ, ຫັນເປັນອັດສະລິຍະ” ເປັນການນຳພາໃນການເພີ່ມທະວີການນຳໃຊ້ເຕັກນິກໃໝ່ເຊັ່ນ: ຂໍ້ມູນໃຫຍ່, ຄຼາວຄອມພິວຕິງ, ເຄືອຂ່າຍສິ່ງຂອງ (IOT), ປັນຍາປະດິດ ແລະ ອື່ນໆ ຢູ່ໃນເສດຖະກິດກາງຄືນ, ເພື່ອສ້າງຕົວແບບປະດິດສ້າງກໍລະນີໃໝ່ ດ້ານການນຳໃຊ້ເສດຖະກິດດີຈີຕອນ ໃຫ້ຕົວເມືອງເກີດມີພະລັງຊີວິດໃໝ່ ໃນການພັດທະນາ.Read More »
IMF ຊີ້ເສດຖະກິດອາຊີ ລຳບາກ ຕິດລົບເພີ່ມຂຶ້ນ 2.2%
ກອງທຶນການເງິນລະຫວ່າງປະເທດ ຫຼື IMF ໄດ້ອັບເດດສະພາບເສດຖະກິດຂອງອາຊີຈະລຳບາກໜັກໃນປະຫວັດສາດ ໂຕເລກຄາດການ GDP ອາຊີ ອາດຈະຕິດລົບ -2.2% ເຊິ່ງໄດ້ປັບຫຼຸດລົງມາຕື່ມອີກຈາກຜົນປະເມີນການຄັ້ງເກົ່າ ໃນການລາຍງານເດືອນມິຖຸນາ ທີ່ຄາດວ່າຈະຫົດໂຕລົງພຽງແຕ່ -1.6% ເນື່ອງຈາກເສດຖະກິດອິນເດຍ, ຟີລິປິນ ແລະ ມາເລເຊຍ ທີ່ຫົດຕົວຢ່າງໜັກ ໃນຂະນະທີ່ ຈີນ ຄາດວ່າເສດຖະກິດໜ້າຈະມີການຂະຫຍາຍຕົວຢູ່ທີ 1.9% ໃນປີນີ້. ຢ່າງໃດກໍຕາມ IMF ຍັງເຊື່ອວ່າເສດຖະກິດອາຊີຈະຟື້ນຕົວກັບມາຂະຫຍາຍຕົວໄດ້ 6.9% ໃນປີໜ້າ ແຕ່ກໍຂຶ້ນກັບຫຼາຍປັດໄຈ ໂດຍສະເພາະການຄວບຄຸມໂຄວິດ-19 ຊຶ່ງເປັນທິດທາງທີ່ດີຂຶ້ນການປະເມີນການ ເມື່ອເດືອນມິຖຸນາ ທີ່ຄາດວ່າເສດຖະກິດອາຊີຈະເຕີບໂຕພຽງ 6.6% ໃນປີໜ້າ ໂດຍຈີນທີ່ກຳລັງຟື້ນໂຕຈາກວິກິດໂຄວິດ-19 ຈະມີບົດບາດສຳຄັນຢ່າງຍິ່ງຕໍ່ເສດຖະກິດໃນພາກພື້ນດັ່ງກ່າວ. IMF ເບິ່ງວ່າ ອາດຈະໃຊ້ເວລາດົນ ທີ່ຈະໃຫ້ເສດຖະກິດຈະຟື້ນຕົວເຕັມທີ່ ຈາກການລະບາດໃຫຍ່ຈາກໂຄວິດ-19 ຊຶ່ງຈະກະທົບກັບປະເທດທີ່ກຳລັງອາໄສການທ່ອງທ່ຽວເປັນຫຼັກ ຂະນະທີ່ການຈ້າງງານໃນອາຊີ ກໍໄດ້ຮັບຜົນກະທົບໜັກໜ່ວງກວ່າວິກິດການເງິນຄັ້ງທີ່ຜ່ານມາ ແລະ IMF ຍັງເບິ່ງວ່າ ຄວາມຕຶງຄຽດລະຫວ່າງສະຫະລັດອາເມລິກາ ແລະ ສປ ຈີນ ລວມເຖິງການຄວບຄຸມການລະບາດໂຄວິດ-19 ຍັງເປັນປັດໄຈສຳຄັນຕໍ່ການເຕີບໂຕທາງເສດຖະກິດໃນອາຊີຕໍ່ເນື່ອງໃນໄລຍະນີ້. ທ່ານ ໂຈນາທານ ດີ ອອດຊີ ຮັກສາການຜູ້ອຳນວຍການຝ່າຍອາຊີ ແລະ ...Read More »
ນາງສາວ Jacinda Ardern ຊະນະການເລືອກຕັ້ງ ສືບຕໍ່ດຳລົງຕຳແໜ່ງສະໄໝທີ 2…
ຈາກການນັບຄະແນນສຽງທັງໝົດ ພັກແຮງງານ ຂອງນາງສາວ Jacinda Ardern ໄດ້ຮັບໄຊຊະນະ 49.1% ໂດຍມີຄະແນນສຽງ 64 ບ່ອນນັ່ງ ແລະ ສຽງສ່ວນຫຼາຍໃນລັດຖະສະພາ. ສ່ວນພັກປະຊາຊາດທີ່ຢູ່ເຄິ່ງກາງຝ່າຍຄ້ານ ຍາດໄດ້ສຽງ 26.8%. ຜ່ານການສຳຫຼວດຄວາມຄິດເຫັນ ໃນວັນທີ 17 ທີ່ຜ່ານມາ ມີພຽງ 35 ບ່ອນນັ່ງ ຈາກ 120 ບ່ອນນັ່ງ. ການສຳຫຼວດຄວາມຄິດເຫັນເກົ່າ ໄດ້ຈັດຂຶ້ນໃນເດືອນກັນຍາ ແຕ່ຖືກເລື່ອນອອກໄປໜຶ່ງເດືອນ ຫຼັງຈາກການລະບາດຂອງພະຍາດໂຄວິດ-19.ກ່ອນການລົງຄະແນນໃນວັນທີ 17 ຕຸລາ 2020 ຜູ້ຄົນຫຼາຍກວ່າ 1 ລ້ານຄົນໄດ້ລົງຄະແນນໄປແລ້ວ. ໂດຍການລົງຄະແນນກ່ອນກຳນົດ ຊຶ່ງເປີດເມື່ອວັນທີ 3 ຕຸລາ ຊາວນິວຊີແລນຍັງຖືກຂໍໃຫ້ລົງຄະແນນສຽງໃນການລົງປະຊາມະຕິສອງຄັ້ງຄວບຄູ່ໄປກັບການເລືອກຕັ້ງທົ່ວໄປ. ສ່ວນຂອງ Ardern ຜົນລວມສຸດທ້າຍຂອງຄະນະກຳມະການການເລືອກຕັ້ງຍັງໃຫ້ຄະແນນ ACT New Zealand 8% (ຄາດການ 10 ບ່ອນນັ່ງ), ພັກກຣີນ 7.6% (10), ພັກເມົາຣີ 1% (1) ແລະ ອື່ນໆ 7.7% (0). ...Read More »
ຈີນ ເດີນໜ້າທົດລອງ ໃນໃຊ້ເງິນດິຈິຕ໋ອນ ແກ່ຜູ້ຊື້ຫຼາຍໝື່ນຄົນ…
ໃນອາທິດຜ່ານມານີ້ ຊາວຈີນຫຼາຍໝື່ນຄົນ ໄດ້ນຳໃຊ້ເງິນຢວນດີຈິຕ໋ອນ ໃນປ້ຳນ້ຳມັນ Walmart ແລະ ຮ້ານສະດວກຊື້ທົ່ວສູນກາງເຕັກໂນໂລຊີ ທາງຕອນໃຕ້ຂອງ ເຊິນເຈິນ ການທົດລອງຄັ້ງນີ້ ໄດ້ດຳເນີນໄປຢ່າງບໍ່ເຄີຍມີມາກ່ອນທາງດ້ານຂອບເຂດ ແລະຂະໜາດ. ໂດຍບໍ່ພົບຄວາມຫຍຸ້ງໃດໆ ເຮັດໃຫ້ເສດຖະກິດອັນດັບ 2 ຂອງໂລກ ກ້າວໄປສູ່ແຖວໜ້າ ເພື່ອການພັດທະນາສະກຸນເງິນ. ການທົດສອບໃນໂລກແຫ່ງຄວາມເປັນຈິງ ຖືເປັນການທົດລອງທີ່ໃຫຍ່ທີ່ສຸດ ໃນແງ່ຂອງຜູ້ໃຊ້ ແລະ ເງິນທີ່ກ່ຽວຂ້ອງ ເນື່ອງຈາກທະນາຄານກາງຂອງຈີນ ເລີ່ມທົດລອງໃຊ້ເງິນສົດດິຈິຕ໋ອນຂອງຕົນ ໃນບາງຕົວເມືອງ ໃນເດືອນເມສາ, ລັດຖະບານໃນເຊິນເຈິນໄດ້ມອບເງິນໃໝ່ຈຳນວນ 10 ລ້ານຢວນ (1,5 ລ້ານໂດລາ) ຊຶ່ງເອີ້ນວ່າ: Digital Currency Electronic Payment (DCEP) ໃຫ້ກັບປະຊາຊົນທີ່ຄັດເລືອກແບບສຸ່ມ 50,000 ຄົນ ຜ່ານການຈັບສະຫຼາກລາງວັນໃນແອັບກະເປົາເງິນ ຜູ້ຊະນະແຕ່ລະຄົນຈະໄດ້ຮັບ 200 ຢວນ ເພື່ອໃຊ້ຈ່າຍກັບຮ້ານຄ້າຂາຍຍ່ອຍຫຼາຍກວ່າ 3,000 ແຫ່ງ ຊຶ່ງຕັ້ງຢູ່ຕົວເມືອງໜຶ່ງໃນເມືອງໃຫຍ່. ສິ່ງທີ່ດີທີ່ສຸດ ໃນອາທິດການລົງຢ້ຽມຢາມເຊິນເຈິນ ຂອງປະທານາທິບໍດີ Xi Jinping ຖືເປັນກ້າວທີ່ຍິ່ງໃຫຍ່ທີ່ສຸດໃນການທະເຍີທະຍານຂອງ ປັກກິ່ງ ໃນການຕິດຕາມ ແລະ ຄວບຄຸມເສດຖະກິດດິຈິຕ໋ອນຢ່າງວ່ອງໄວ ແລະ ...Read More »
IMF ຄາດການ GDP ໂລກເຫຼືອ -4,4% ຫຼັງເສດຖະກິດມີການຟື້ນຕົວ…
ອ້າງຈາກສຳນັກຂ່າວບຣູມເບິກລາຍງານວ່າ: ກອງທຶນການເງິນສາກົນ (IMF) ໄດ້ປັບເພີ່ມຄາດການເສດຖະກິດໂລກໃນປີ 2020 ຫຼຸດລົງ -4,4% ເພີ່ມຂຶ້ນຈາກການຄາດຄະເນໃນເດືອນມິຖຸນາທີ່ ຫຼຸດລົງ -4,9%. IMF ເປີດເຜີຍວ່າ: ປັດໃຈສຳຄັນທີ່ເຮັດໃຫ້ IMF ປັບເພີ່ມຄາດການໃນຄັ້ງນີ້ ເປັນຜົນມາຈາກ ເສດຖະກິດໂລກໄດ້ກັບມາຂະຫຍາຍຕົວຢ່າງແຂງແກ່ນໃນໄຕມາດ 2 ໂດຍສະເພາະໃນປະເທດຈີນ ແລະ ບັນດາປະເທດທີ່ພັດທະນາແລ້ວໃນທະວີບເອີຣົບ ແລະ ປະເທດອາເມຣິກາ ເຊິ່ງເປັນສັນຍານສຳຄັນວ່າ ເສດຖະກິດໂລກກຳລັງຈະກັບມາຟື້ນຕົວໃນໄຕມາດທີ 3 ພາຍໃນປີນີ້. ນອກຈາກນີ້ IMF ຍັງໄດ້ປັບເພີ່ມຄາດການເສດຖະກິດໃນທຸກທະວີບທົ່ວໂລກ ໂດຍປັບເພີ່ມເສດຖະກິດຂອງອາເມຣິກາຈາກທີ່ເຄີຍຫຼຸດລົງ -8,0% ລົງເຫຼືອພຽງ -4,3% ກ່ອນຈະຂະຫຍາຍຕົວເພີ່ມເປັນ 3,1% ປີໜ້າ, ໃນຂະນະທີ່ຂອບການໃຊ້ເງິນເອີໂຣ (EU) ຈາກທີ່ເຄີຍຫຼຸດລົງ -10,2% ໄດ້ຫຼຸດມາເປັນຢູ່ -8,3% ກ່ອນຈະຂະຫຍາຍຕົວ 5,2% ໃນປີ 2021 ແລະ ປັບເພີ່ມຄາດການເສດຖະກິດຈີນ ຈາກທີ່ເຄີຍຂະຫຍາຍຕົວ 1,0% ໄດ້ປັບເພີ່ມເປັນ 1,9% ກ່ອນຈະຂະຫຍາຍຕົວເພີ່ມເປັນ 8,2% ໃນປີຕໍ່ໄປ. ເຖິງຢ່າງໃດກໍຕາມ IMF ກ່າວເຕືອນວ່າ: ເຖິງວ່າເສດຖະກິດໂລກຈະກັບມາຂະຫຍາຍຕົວໃນໄຕມາດ ...Read More »
ບົດບົນທຶກ ຊີວິດໃນອະດີດ ເຂົ້າຮັບລາງວັນໂນເບວ ສາຂາ ວັນນະຄະດີ ປີ 2020…
ບົດບັນທຶກກ່ຽວກັບຊີວະປະຫວັດ Louise Glück ເປັນນັກກະວີຍິງ ຊາວອາເມລິການ ເກີດເມື່ອປີ ຄສ 1943 ໃນນີວຢອກ ແລະ ອາໄສຢູ່ Cambridge, Massachusetts ນອກຈາກການຂຽນແລ້ວ ລາວຍັງເປັນສາດສະດາຈານ ດ້ານພາສາອັງກິດ ທີ່ Yale University, New Haven, Connecticut ລາວເປີດໂຕໃນວົງການນັກຂຽນຄັ້ງທຳອິດໃນປີ ຄສ 1968 ພ້ອມກັບລູກຊາຍຄົນທຳອິດ ແລະ ຫຼັງຈາກນັ້ນອີກບໍ່ດົນກໍ່ໄດ້ຮັບການຍົກຍ້ອງວ່າເປັນນັກກະວີທີ່ໂດດເດັ່ນທີ່ສຸດຄົນໜຶ່ງ ໃນວັນນະຄະດີຮ່ວມສະໄໝ ຂອງອາເມລິກາ ຊຶ່ງລາວໄດ້ຮັບລາງວັນອັນຊົງກຽດຫຼາຍລາງວັນໄດ້ແກ່: ລາງວັນ Pulitzer (ຄສ 1993) ແລະ ລາງວັນໜັງສືແຫ່ງຊາດ (ຄສ 2014). Louise Glück ໄດ້ຕີພິມຜົນງານບົດກະວີນິພົນຈຳນວນ 12 ຊຸດ ແລະ ບົດຄວາມກ່ຽວກັບກະວີນິພົນຈຳນວນໜຶ່ງ ລ້ວນແຕ່ໂດດເດັ່ນ ດ້ວຍຄວາມມຸ່ງໝັ້ນ ເພື່ອຄວາມຊັດເຈນ. ຊີວິດໃນໄວເດັກ ແລະ ຄອບຄົວມີຄວາມສຳພັນອັນໃກ້ຊິດກັບພໍ່ແມ່ ແລະ ພີ່ນ້ອງເປັນເລື່ອງສຳຄັນທີ່ປັນສູນກາງໃນບົດກະວີຂອງລາວ. ລາວຮັບຮູ້ສິ່ງທີ່ຫຼົງເຫຼືອຈາກຄວາມຝັນ ແລະ ຄວາມຫຼົງຜິດ ແລະ ບໍ່ມີພົບລຳບາກເທົ່າກັບລາວ ໃນການປະເຊີນໜ້າກັບພາບລວງຕາຂອງຕົນເອງ. ແຕ່ເຖິງວ່າ Glück ...Read More »


text:
ກອງປະຊຸມສະຫຼຸບວຽກງານກໍ່ສ້າງຮາກຖານ ໄລຍະ 5 ປີ ຂອງກະຊວງ ປກສ
ກອງປະຊຸມສະຫຼຸບວຽກງານກໍ່ສ້າງຮາກຖານ ໄລຍະ 5 ປີ ຂອງກະຊວງ ປກສ ໄດ້ປິດລົງດ້ວຍຜົນສຳເລັດອັນຈົບງາມ ໂດຍພາຍໃຕ້ການເປັນປະທານ ຂອງ ພົຕ ສົມແກ້ວ ສີລາວົງ ເລຂາທິການສູນກາງພັກ ລມຕ ກະຊວງ ປກສ ໂດຍການເປັນກຽດເຂົ້າຮ່ວມ ຂອງທ່ານ ພັນຄຳ ວິພາວັນ ກົມການເມືອງສູນກາງພັກ ຮອງປະທານປະເທດແຫ່ງ ສປປ ລາວ ມີການນຳຂັ້ນແຂວງ, ຂັ້ນເມືອງ, ຄະນະນຳກະຊວງ, ບັນດາກົມກອງບັນຊາການ, ວິທະຍາຄານ,ປກສແຂວງ, ປກສ ນະຄອນຫຼວງ, ຫ້ອງຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ, ປກສເມືອງທົ່ວປະເທດ, ຕະຫຼອດຮອດບັນດາພະນັກງານຮາກຖານເຂົ້າຮ່ວມ.
ໃນວາລະດຳເນີນກອງປະຊຸມ ໄດ້ສະຫຼຸບຕີລາຄາດ້ານດີ-ດ້ານອ່ອນ,ຂໍ້ຄົງຄ້າງແລະ ບົດຮຽນທີ່ຖອດຖອນໄດ້ໃນວຽກງານກໍ່ສ້າງຮາກຖານການເມືອງ ພັດທະນາຊົນນະບົດຮອບດ້ານໃນໄລຍະ 5 ປີຜ່ານມາ, ນອກນີ້ຜູ້ເຂົ້າຮ່ວມກອງປະຊຸມກໍ່ໄດ້ພ້ອມກັນຂື້ນມີຄຳເຫັນແລກປ່ຽນຕໍ່ກອງປະຊຸມ,ເຮັດໃຫ້ກອງປະຊຸມມີບັນຍາກາດຟົດຟື້ນເຕັມໄປດ້ວຍເນື້ອໃນ, ຍົກໃຫ້ເຫັນໃນແຕ່ລະດ້ານຂອງຄວາມເປັນຈິງ ແລະ ມີຄວາມຮັບຜິດຊອບສູງ ເຊິ່ງຈະເປັນບົດຮຽນໃຫ້ແກ່ກະຊວງ ປກສ ນຳໄປປັບປຸງ,ມີມາດຕະການໃໝ່ ເພື່ອປັບປຸງຮາກຖານເພື່ອໃຫ້ມີປະສິດທິຜົນດີຂື້ນກວ່າເກົ່າ.
ພ້ອມດຽວກັນນີ້ກອງປະຊຸມຍັງໄດ້ ປະດັບຫຼຽນໄຊແຮງງານ,ຫຼຽນກາແຮງງານ ແລະ ໃບຍ້ອງຍໍ ໃຫ້ພະນັກງານ-ນັກຮົບ ຜູ້ທີ່ມີຜົນງານດີເດັ່ນໃນການປະກອບໃນວຽກງານກໍ່ສ້າງຮາກຖານ ພັດທະນາຊົນນະບົດຮອບດ້ານ ໃນໄລຍະ 5 ປີ ຜ່ານມາ.ພ້ອມດຽວກັນນີ້ໃນກອງປະຊຸມຍັງໄດ້ຮັບຟັງການໂອ້ລົມຂອງທ່ານ ພັນຄຳ ວິພາວັນ ກົມການເມືອງສູນກາງພັກ ຮອງປະທານປະເທດແຫ່ງ ສປປ ລາວ ເຊິ່ງທ່ານໄດ້ເນັ້ນໜັກໃຫ້ກຳລັງປ້ອງກັນຄວາມສະຫງົບ ຕັ້ງໜ້າປະຕິບັດໜ້າທີ່ວຽກງານ ຂອງຕົນດ້ວຍຄວາມຮັບຜິດຊອບສູງ ເພື່ອເຮັດໃຫ້ປະເທດຊາດມີຄວາມສະຖຽນລະພາບ,ມີຄວາມສະຫງົບ ໂດຍສະເພາະ ກຳລັງທີ່ລົງກໍ່ສ້າງຮາກຖານ ຈະຕ້ອງໄດ້ສຸມໃສໃນການພັດທະນາຂັ້ນຮາກຖານ, ກວດກາຕິດຕາມກຳແໜ້ນພົນລະເມືອງ, ສຸມໃສ່ແກ້ໄຂບັນຫາປະກົດການຫຍໍ້ທໍ້, ບັນຫາຢາເສບຕິດ, ແກ້ໄຂບັນຫາການຄ້າມະນຸດ, ການລັກລອບຂຸດຄົ້ນຊັບພະຍາກອນທຳມະຊາດ, ສຸມໃສ່ສ້າງບ້ານໃຫ້ກາຍເປັນບ້ານປ້ອງກັນຄວາມສະຫງົບດີ, ສ້າງຄອບຄົວ,ສ້າງບ້ານໃຫ້ມີຄວາມໜັກແໜ້ນ.
ໂດຍລວມແລ້ວການຫັນກຳລັງລົງກໍ່ສ້າງຮາກຖານແມ່ນແນ່ໃສ່ການຈັດຕັ້ງປະຕິບັດແຜນການໂຄງການພັດທະນາຂອງລັດຖະບານ ກໍ່ຄືຂອງແຂວງ,ເມືອງໃຫ້ປະກົດຜົນເປັນຈິງ,ພ້ອມກັນສ້າງພະນັກງານວິຊາການຂອງແຂວງ,ເມືອງ ແລະ ພະນັກງານຂອງບ້ານໃຫ້ກາຍເປັນຈິງນັກພັດທະນາບ້ານຊ່ອງ ຈຶ່ງຈະບັນລຸໄດ້ຕາມຄາດໝາຍທີ່ວາງໄວ້ ແລະ ເຮັດໃຫ້ແຕ່ລະຈຸດສຸມມີການຫັນປ່ຽນໃນແຕ່ລະດ້ານ.
ພ້ອມນີ້ ກອງປະຊຸມຍັງໄດ້ມອບຫຼຽນໄຊແຮງງານຊັ້ນ I,II,III ຫຼຽນກາແຮງງານ ແລະ ໃບຍ້ອງຍໍໃຫ້ແກ່ພະນັກງານ-ນັກຮົບຂອງກຳລັງປ້ອງກັນຄວາມສະຫງົບ ຜູ້ທີ່ມີຜົນງານຄຸນງາມຄວາມດີປະກອບສ່ວນທາງດ້ານເຫື່ອແຮງ ສະຕິປັນຍາ ໃນການຊີ້ນຳ-ນຳພາ ແລະ ກວດກາຕິດຕາມວຽກງານປປ້ອງກັນຄວາມສະຫງົບ ເພື່ອແກ້ໄຊປະກົດການຫຍໍ້ທໍ້ຕ່າງໆ ເຮັດໃຫ້ສັງຄົມມີຄວາມສະຫງົບປອດໄພ ໂດຍສະເພາະແມ່ນໄດ້ປະກອບສ່ວນໃນການປະຕິບັດໜ້າທີ່ວຽກງານ 3 ສ້າງຂອງກະຊວງປ້ອງກັນຄວາມສະຫງົບ ຄັ້ງທີ III ໄລຍະ 5 ປີ ( 2011-2016) ເຊິ່ງຜົນງານດັ່ງກ່າວໄດ້ເປັນການປະກອບສ່ວນທີ່ສຳຄັນ ໃນການປົກປັກຮັກສາ ແລະ ສ້າງສາປະເທດຊາດ. ໃນນີ້ ໄດ້ປະດັບຫຼຽນໄຊແຮງງານຊັ້ນ I: 5 ສະຫາຍ, ຊັ້ນ II: 76 ສະຫາຍ, 19 ກົມກອງ, ຊັ້ນ III: 192 ສະຫາຍ, 8 ກົມກອງ, ຫຼຽນກາແຮງງານ 179 ສະຫາຍ, ໃບຍ້ອງຍໍຂັ້ນລັດຖະບານ 89 ສະຫາຍ, ໃບຍ້ອງຍໍຂັ້ນກະຊວງ 49 ສະຫາຍ ແລະ ໃບຍ້ອງຍໍຂັ້ນກົມໃຫຍ່ການເມືອງ 12 ສະຫາຍ.


text:
ເພື່ອເຮັດໃຫ້ວຽກງານຂອງຄະນະເລຂາທິການສະພາປະຊາຊົນແຂວງມີຄວາມເຂັ້ມແຂງ ແລະ ປະຕິບັດໜ້າທີ່ທີ່ໄດ້ຮັບມອບໝາຍໃຫ້ສໍາລັດຕາມຄາດໝາຍທີ່ວາງໄວ, ສະນັ້ນ, ມາໃນວັນທີ 17 ຕຸລາ 2022 ທ່ານ ສິງຄໍາ ວົງພະຈັນຮອງ ເລຂາທິການສະພາແຫ່ງຊາດ ພ້ອມດ້ວຍຄະນະ ໄດ້ລົງຊຸກຍູ້ ແລະ ເກັບກຳຂໍ້ມູນການເຄື່ອນໄຫວວຽກງານຂອງຄະນະເລຂາທິການສະພາແຫ່ງຊາດ ຢູ່ສະພາປະຊາຊົນແຂວງຊຽງຂວາງ ໂດຍການໃຫ້ກຽດເຂົ້າຮ່ວມຂອງ ທ່ານ ວຽງໄຊ ສີວິໄລ ກຳມະການພັກແຂວງຮອງປະທານສະພາປະຊາຊົນແຂວງ ແລະ, ມີບັນດາທ່ານຮອງປະທານຄະນະກຳມະການ, ຄະນະເລຂາທິການ, ຫົວໜ້າ-ຮອງຫົວໜ້າກົມ, ຫົວໜ້າ-ຮອງຫົວໜ້າຂະແໜງ, ພະນັກງານທີ່ມາຈາກສະພາແຫ່ງຊາດ ແລະພະ ນັກງານສະພາປະຊາຊົນແຂວງເຂົ້າຮ່ວມ.
ໃນທີ່ປະຊຸມ ທ່ານ ຄໍາຫລ້າ ແສງຄໍາຢອງ ຮອງເລຂາທິການສະພາປະຊາຊົນແຂວງ ໄດ້ລາຍງານຫຍໍ້ກ່ຽວກັບສະພາບພົ້ນເດັ່ນ, ຂໍ້ຫຍຸ້ງຍາກ ແລະ ຂໍ້ສະດວກໃນການຈັດຕັ້ງປະຕິບັດໜ້າທີ່ວຽກງານທີ່ຂຶ້ນກັບຄະນະເລຂາທິການ ແລະ ວຽກງານອື່ນໆ ທີ່ປິ່ນອ້ອມເປັນຕົ້ນແມ່ນ ຄະນະເລຂາທິການສະພາປະຊາຊົນແຂວງຊຽງຂວາງໄດ້ເອົາໃຈໃສ່ການຈັດຕັ້ງປະຕິບັດວຽກງານສຶກສາອົບຮົມການເມືອງ-ແນວຄິດໃຫ້ແກ່ພະນັກງານ-ລັດຖະກອນດ້ວຍຫຼາຍຮູບການ ເຊິ່ງໄດ້ ປະສານສົມທົບກັບສະພາແຫ່ງຊາດ, ຄະນະປະຈໍາສະພາປະຊາຊົນແຂວງ, ຄະນະເລຂາທິການ, ອົງການປົກຄອງແຂວງ, ບັນດາຂະແໜງການທີ່ກ່ຽວຂ້ອງໃນການກະກຽມເອກະສານຕ່າງໆໂດຍສະເພາະແມ່ນ: ກະກຽມເນື້ອໃນກອງປະຊຸມສະໄໝສາມັນແຕ່ລະຄັ້ງຂອງສະພາປະຊາຊົນແຂວງ, ໄດ້ປັບປຸງກົງຈັກການຈັດຂອງສະພາປະຊາຊົນແຂວງ, ການສ້າງແຜນລົງເຄື່ອນໄຫວວຽກງານຕ່າງໆ, ອໍານວຍຄວາມສະດວກດ້ານງົບປະມານ, ພາຫະນະ ແລະ ອື່ນໆ ເພື່ອຮັບປະກັນໃຫ້ແກ່ການເຄື່ອນໄຫວວຽກງານຂອງສະພາປະຊາຊົນແຂວງ ໃຫ້ຖືກຕ້ອງຕາມພາລະບົດບາດ, ສິດ ແລະ ໜ້າທີ່ຂອງຕົນ. ໃນທີ່ປະຊຸມຍັງມີການແລກປ່ຽນບົດຮຽນເຊິ່ງກັນໂດຍສະເພາະແມ່ນວຽກງານການກະກຽມເອກະສານໃຫ້ແກ່ກອງປະຊຸມ, ການກະກຽມເອກະສານໃຫ້ຄະນະປະຈໍາສະພາປະຊາຊົນແຂວງ, ການປັບປຸງກົງຈັກການຈັດຕັ້ງຂອງສະພາປະຊາຊົນແຂວງ, ການອໍານວຍຄວາມສະດວກດ້ານຕ່າງໆ ໃຫ້ສະພາປະຊາຊົນແຂວງເຄື່ອນໄຫວວຽກງານ ແລະ ອື່ນໆ.
ໃນໂອກາດດັ່ງກ່າວ ທ່ານ ສິງຄໍາ ວົງພະຈັນ ໄດ້ສະແດງຄວາມຍ້ອງຍໍຊົມເຊີຍ ຕໍ່ຜົນງານທີ່ຄະນະເລຂາທິການສະພາປະຊາຊົນແຂວງສາມາດຈັດຕັ້ງປະຕິບັດໄດ້ ໃນໄລຍະຜ່ານມາ ແລະ ທ່ານມີຄໍາເຫັນໂອ້ລົມຕໍ່ສະພາປະຊາຊົນແຂວງກໍຄືຄະນະເລຂາທິການ ແລະ ພະນັກງານສະພາປະຊາຊົນແຂວງ ເອົາໃຈໃສ່ເປັນເສນາທິການທີ່ດີໃຫ້ການນໍາສະພາປະຊາຊົນແຂວງ, ເອົາໃຈໃສ່ສ້າງຄວາມເຂັ້ມໃຫ້ພະນັກງານສະພາປະຊາຊົນແຂວງ, ຍົກສູງພາລະບົດບາດຂອງສະພາປະຊາຊົນແຂວງກໍ່ຄືສະພາແຫ່ງຊາດໃຫ້ສູງຂຶ້ນກວ່າເກົ່າ ແລະ ທ່ານຍັງຮັບເອົາບັນດາຂໍ້ສະ ເໜີຂອງຄະນະເລຂາທິການນໍາໄປສະເໜີຕໍ່ຄະນະປະຈໍາສະພາແຫ່ງຊາດ.
ສະພາປະຊາຊົນແຂວງຊຽງຂວາງ
ຂ່າວໂດຍ: ນາງ ສຸກສະຫວັນ ອິນທະແສງ


text:
ໂຮງງານ
ການຄຸ້ມຄອງໄຟຟ້າໂຮງງານ
ເໝາະ ສຳ ລັບເຄື່ອງໃຊ້ໄຟຟ້າ, ລົດຍົນ, ເຫຼັກ, ເຄື່ອງຈັກ, ອາຫານ, ຢາເປັນຕົ້ນ.
ວິທີການຄູ່ມືແບບດັ້ງເດີມໃນການວັດແທກການຊົມໃຊ້ພະລັງງານຂອງໂຮງງານປະເພດຕ່າງໆສົ່ງຜົນໃຫ້ຂໍ້ມູນການຊົມໃຊ້ພະລັງງານທີ່ບໍ່ຄົບຖ້ວນ, ບໍ່ຖືກຕ້ອງແລະບໍ່ຄົບຖ້ວນ, ເຊິ່ງເຮັດໃຫ້ບໍ່ສາມາດວິເຄາະແລະວິນິດໄສການໃຊ້ໄຟຟ້າໄດ້, ເຮັດໃຫ້ການຄຸ້ມຄອງການຊົມໃຊ້ໄຟຟ້າບໍ່ພຽງພໍແລະອຸປະກອນຕ່າງໆບໍ່ມີປະສິດຕິຜົນ ໝາຍ ເຖິງການຄວບຄຸມການຊົມໃຊ້ພະລັງງານ, ສະນັ້ນມີສິ່ງເສດເຫຼືອຂອງພະລັງງານໄຟຟ້າ. ການແກ້ໄຂລະບົບຕິດຕາມໄຟຟ້າຂອງໂຮງງານຜະລິດໂຮງງານສາມາດເກັບ ກຳ ແລະຖ່າຍທອດຂໍ້ມູນການຊົມໃຊ້ໄຟຟ້າຂອງອຸປະກອນຕ່າງໆໃນໂຮງງານໃນເວລາຈິງ, ເຊິ່ງສະດວກ ສຳ ລັບຜູ້ຄຸ້ມຄອງຕິດຕາມແລະວິເຄາະການຊົມໃຊ້ໄຟຟ້າຂອງໂຮງງານທັງ ໝົດ ໃນເວລາໃດ ໜຶ່ງ, ເພື່ອເປັນການສ້າງຄວາມເຂັ້ມແຂງ ການຄຸ້ມຄອງການຊົມໃຊ້ໄຟຟ້າຂອງໂຮງງານ, ຫຼຸດຜ່ອນການໃຊ້ພະລັງງານແລະຜະລິດຜົນປະໂຫຍດທີ່ປະຫຍັດພະລັງງານ.
ໂຄງການ
ໂຊລູຊັ່ນການຄວບຄຸມພະລັງງານການຜະລິດອຸດສາຫະ ກຳ ລວມເຂົ້າປະຕູສະຫລາດ, ການວັດແທກແລະການຄວບຄຸມອຸປະກອນທີ່ສະຫຼາດ, ຕົວປ່ຽນຂໍ້ມູນແບບອັດສະລິຍະ, ເຄື່ອງມືກວດສອບພະລັງງານແລະຜະລິດຕະພັນອັດຕະໂນມັດອຸດສາຫະ ກຳ ອື່ນໆ. ໃນນັ້ນ, ເຄື່ອງວັດພະລັງງານຫຼາຍ ໜ້າ ທີ່ຮັບຜິດຊອບໃນການເກັບ ກຳ ຕົວ ກຳ ນົດການ ນຳ ໃຊ້ພະລັງງານແລະຂໍ້ມູນຄຸນນະພາບພະລັງງານຂອງອຸປະກອນການໃຊ້ພະລັງງານທີ່ແຕກຕ່າງກັນໃນແຕ່ລະພື້ນທີ່ຂອງໂຮງງານ, ແລະສົ່ງຂໍ້ມູນການ ນຳ ໃຊ້ພະລັງງານທັງ ໝົດ ໃນໂຮງງານໄປສູ່ລະບົບຄຸ້ມຄອງພະລັງງານສະຫມາດໂດຍຜ່ານ ເຄື່ອງຄຸ້ມຄອງການສື່ສານ, ເພື່ອຕິດຕາມເບິ່ງຂໍ້ມູນການຊົມໃຊ້ພະລັງງານແລະການວິເຄາະ, ຊ່ວຍໃຫ້ຜູ້ຊົມໃຊ້ຄົ້ນພົບພື້ນທີ່ປະຫຍັດພະລັງງານ, ສະ ໜອງ ຂໍ້ມູນການຊົມໃຊ້ພະລັງງານໃຫ້ຜູ້ຊົມໃຊ້ໃນການສ້າງມາດຕະການແລະແຜນງານປະຢັດພະລັງງານ, ແລະສຸດທ້າຍບັນລຸຈຸດປະສົງຂອງການປັບປຸງພະລັງງານໂດຍລວມ ອັດຕາປະສິດທິພາບການຄຸ້ມຄອງແລະອັດຕາການ ນຳ ໃຊ້ຂອງພື້ນທີ່ປູກ.
ປະສິດທິພາບດ້ານພະລັງງານຂອງລະບົບຄຸ້ມຄອງພະລັງງານໃຫ້ແກ່ໂຮງງານ
ຫຼັງຈາກແນະ ນຳ ວິທີແກ້ໄຂການຄວບຄຸມພະລັງງານອຸດສາຫະ ກຳ, ລູກຄ້າສາມາດຮັບຮູ້ຜົນປະໂຫຍດຕໍ່ໄປນີ້:
ການຕິດຕາມເວລາ 7 * 24 ຊົ່ວໂມງທີ່ແທ້ຈິງ: ເວທີການຄວບຄຸມພະລັງງານສະ ໜັບ ສະ ໜູນ ໂປແກຼມທ່ອງເວັບ, ແລະຜູ້ໃຊ້ສາມາດຮັບຮູ້ການຕິດຕາມສະພາບຕົວຈິງຂອງສະຖານະການປະຕິບັດງານແລະສະຖານະພາບການຊົມໃຊ້ພະລັງງານຂອງອຸປະກອນຕ່າງໆໃນພື້ນທີ່ພືດຜ່ານອຸປະກອນສະຫຼາດ, ແລະມີ ຟັງຊັນທີ່ໃຊ້ເວລາທີ່ແທ້ຈິງເພື່ອເຂົ້າໃຈການໃຊ້ພະລັງງານທີ່ຜິດປົກກະຕິ.
ການເບິ່ງເຫັນພະລັງງານ: ລູກຄ້າສາມາດໄດ້ຮັບຄວາມເຂົ້າໃຈທົ່ວໄປກ່ຽວກັບການ ນຳ ໃຊ້ພະແນກຕ່າງໆແລະສື່ການຊົມໃຊ້ພະລັງງານຕ່າງໆຜ່ານລະບົບພະລັງງານຂອງລະບົບການຈັດການພະລັງງານ. ລູກຄ້າສາມາດຮຽນຮູ້ສະຖານະພາບຂອງອຸປະກອນໂດຍລະອຽດຜ່ານໂປແກຼມທ່ອງເວັບ, ເຂົ້າໃຈຂໍ້ມູນພະລັງງານໄດ້ທຸກເວລາແລະທຸກບ່ອນແລະໃຊ້ການໃຊ້ພະລັງງານການວິເຄາະຜິດປົກກະຕິກ່ຽວກັບການຊົມໃຊ້ພະລັງງານຂອງອຸປະກອນ, ຄາດການຄວາມລົ້ມເຫຼວທີ່ເປັນໄປໄດ້ຂອງອຸປະກອນ, ຫຼຸດອັດຕາການລົ້ມເຫຼວຂອງອຸປະກອນ.
ສ້າງຍຸດທະສາດການປະຫຍັດພະລັງງານທາງວິທະຍາສາດ: ຜູ້ຈັດການອຸປະກອນສາມາດແກ້ໄຂບັນຫາຕ່າງໆເຊັ່ນ: ຂໍ້ມູນທີ່ເກີດຈາກຂໍ້ຜິດພາດແລະຂໍ້ມູນທີ່ບໍ່ຖືກຕ້ອງໃນການອ່ານແມັດຂອງມະນຸດໂດຍຜ່ານລະບົບການຈັດການພະລັງງານທີ່ສະຫຼາດ, ວິເຄາະຂໍ້ມູນການໃຊ້ພະລັງງານຂອງພາກສ່ວນຕ່າງໆແລະອຸປະກອນຕ່າງໆຢ່າງທັນການ, ແລະຄວບຄຸມພະລັງງານຫຼັກ ຄ່າບໍລິໂພກແລະພະລັງງານ. ສ້າງຍຸດທະສາດດ້ານພະລັງງານແລະປັບປຸງການຄຸ້ມຄອງພະລັງງານ.
ສ້າງຕົວຊີ້ວັດການປະຕິບັດງານດ້ານພະລັງງານທີ່ສົມເຫດສົມຜົນ: ຜ່ານການຕິດຕາມແລະວິເຄາະການປະຕິບັດວຽກດ້ານພະລັງງານ, ແລະຈາກນັ້ນປະຕິບັດມາດຕະຖານການ ນຳ ໃຊ້ພະລັງງານ, ການເກັບ ກຳ ຂໍ້ມູນສາມາດ ດຳ ເນີນໄປຕາມກອງປະຊຸມ, ພະແນກ, ຂະບວນການ, ທີມ, ສາຍການຜະລິດຫລືອຸປະກອນ, ແລະຕົວຊີ້ວັດການປະເມີນການ ນຳ ໃຊ້ພະລັງງານຂອງ KPI ສາມາດເປັນ ສ້າງຂຶ້ນເພື່ອບັນລຸເປົ້າ ໝາຍ ການອະນຸລັກພະລັງງານ.
ຕົ້ນທຶນຄ່າໄຟຟ້າແລະປັບປຸງປະສິດທິພາບພະລັງງານ: ບົດລາຍງານການຄຸ້ມຄອງພະລັງງານທີ່ສົມບູນແບບຂອງລະບົບສາມາດສອບຖາມຂໍ້ມູນປະຫວັດສາດທາງອິນເຕີເນັດ, ແລະມີສະຖິຕິພະລັງງານແລະເຄື່ອງມືວິເຄາະຕ່າງໆເພື່ອ ກຳ ນົດວົງຈອນທີ່ມີປັດໃຈພະລັງງານຕ່ ຳ ແລະປະຕິບັດມາດຕະການປັບປຸງປັດໃຈພະລັງງານ; ການ ນຳ ໃຊ້ພະລັງງານ Peak ຮຽກຮ້ອງໃຫ້ມີສຽງເຕືອນ, ການວິເຄາະແນວໂນ້ມ, ການໂກນດອກໄມ້ສູງສຸດແລະຮ່ອມພູແລະການຄວບຄຸມການໂຫຼດທີ່ປິດເພື່ອຫຼຸດຜ່ອນຄວາມຕ້ອງການພະລັງງານສູງສຸດແລະປ້ອງກັນການປັບ ໄໝ ຫຼາຍເກີນໄປ ສຳ ລັບການຊົມໃຊ້ໄຟຟ້າ.
ການຄຸ້ມຄອງໄຟຟ້າໂຮງງານແມ່ນ ເໝາະ ສົມ ສຳ ລັບເຄື່ອງໃຊ້ໄຟຟ້າ, ລົດຍົນ, ເຫຼັກ, ເຄື່ອງຈັກ, ອາຫານ, ຢາເປັນຕົ້ນ.


text:
ເພື່ອຜັນຂະຫຍາຍດໍາລັດ ສະບັບເລກທີ 604/ນຍ, ລົງວັນທີ 15 ຕຸລາ 2021, ວ່າດ້ວຍ ການຈັດຕັ້ງ ແລະ ການເຄື່ອນໄຫວຂອງກະຊວງອຸດສາຫະກໍາ ແລະ ການຄ້າ ແລະ ຄຳສັ່ງນາຍົກລັດຖະມົນຕີ ສະບັບເລກທີ 34/ນຍ, ລົງວັນທີ 23 ສິງຫາ 2016 ວ່າດ້ວຍທິດທາງ, ເປົ້າໝາຍ ແລະ ມາດຕະການ ສ້າງແຂວງເປັນຫົວໜ່ວຍຍຸດທະສາດ, ສ້າງເມືອງເປັນຫົວໜ່ວຍເຂັ້ມແຂງຮອບດ້ານ, ສ້າງບ້ານເປັນຫົວໜ່ວຍພັດທະນາ. ໃນນີ້, ກະຊວງ ອຸດສາຫະກໍາ ແລະ ການຄ້າ ກໍໄດ້ອອກແຈ້ງການ ເລກທີ 1289/ອຄ, ລົງວັນທີ 20 ທັນວາ 2021 ເພື່ອແບ່ງຂັ້ນຄຸ້ມຄອງໃນການຮັບຄໍາຮ້ອງທີ່ກ່າວມານັ້ນ.
ກົມຊັບສິນທາງປັນຍາ ກະຊວງອຸດສາຫະກຳ ແລະ ການຄ້າ ຮ່ວມກັບ ພະແນກອຸດສາຫະກຳ ແລະ ການຄ້າ ແຂວງວຽງຈັນ, ຈັດກອງປະຊຸມເຜີຍແຜ່ ການແບ່ງຂັ້ນຄຸ້ມຄອງ ວຽກງານຊັບສິນທາງປັນຍາ ແລະ ຝຶກອົບຮົມ ໃນການຮັບຄໍາຮ້ອງຂໍຈົດທະບຽນ ແບບອຸດສາຫະກໍາ, ເຄື່ອງໝາຍການຄ້າ, ການແຈ້ງຂໍໍ້ມູນລິຂະສິດ ແລະ ສິດກ່ຽວຂ້ອງກັບລິຂະສິດ ແລະ ຄໍາສະເໜີແກ້ໄຂຂໍ້ຂັດແຍ່ງຊັບສິນທາງປັນຍາທາງດ້ານບໍລິຫານ ໃນວັນທີ 03 ມີນາ 2022 ຜ່ານມາ ທີ່ແຂວງ ວຽງຈັນ, ມີໂດຍໃຫ້ກຽດເປັນປະທານຮ່ວມຂອງ ທ່ານ ສັນຕິສຸກ ພູນສະຫວັດ ຮັກສາການຫົວໜ້າກົມຊັບສິນທາງປັນຍາ, ກະຊວງອຸດສາຫະກຳ ແລະ ການຄ້າ ແລະ ທ່ານ ຄຳເພັດ ທອງພາລິດ, ຮອງຫົວໜ້າພະແນກອຸດສາຫະກຳ ແລະ ການຄ້າ ແຂວງ ວຽງຈັນ.
ຈຸດປະສົງຂອງການຈັດກອງປະຊຸມໃນຄັ້ງນີ້, ແມ່ນເພື່ອເຜີຍແຜ່ວຽກງານຊັບສິນທາງປັນຍາ, ເຜີຍແຜ່ແຈ້ງການຂອງ ທ່ານ ລັດຖະມົນຕີ ກະຊວງ ອຸດສາຫະກໍາ ແລະ ການຄ້າ ກ່ຽວກັບການແບ່ງຂັ້ນຄຸ້ມຄອງ, ການຝຶກອົບຮົມ ໃນການຮັບຄໍາຮ້ອງຂໍຈົດທະບຽນແບບອຸດສາຫະກໍາ, ເຄື່ອງໝາຍການຄ້າ, ການແຈ້ງຂໍໍ້ມູນລິຂະສິດ ແລະ ສິດກ່ຽວຂ້ອງກັບລິຂະສິດ, ຄໍາສະເໜີແກ້ໄຂທາງດ້ານບໍລິຫານ ແລະ ການແກ້ໄຂການລະເມີດສິດຊັບສິນທາງປັນຍາຢູ່ຂັ້ນແຂວງ.
ທ່ານ ສັນຕິສຸກ ພູນສະຫວັດ ຮັກສາການຫົວໜ້າກົມຊັບສິນທາງປັນຍາ, ກໍໄດ້ໃຫ້ກຽດກ່າວເປີດກອງປະຊຸມຄັ້ງນີ້ ຊຶ່ງມີເນື້ອໃນບາງຕອນວ່າ: ການສ້າງຄວາມເຂັ້ມແຂງກ່ຽວກັບວຽກງານຊັບສິນທາງປັນຍາ ໃຫ້ແກ່ ບຸກຄະລາກອນ, ຜູ້ປະກອບການຜະລິດສິນຄ້າ ໃຫ້ໄດ້ປົກປ້ອງສິດ, ຜູ້ປັບປຸງພັນພືດ ແລະ ພັດທະນາພັນພືດໃໝ່ ແລະ ການສົ່ງເສີມການສິນຄ້າທີ່ເປັນເອກະລັກສະເພາະ ເພື່ອສາມາດຈົດທະບຽນຖິ່ນກໍາເນີດ ເຮັດໃຫ້ຂັ້ນທ້ອງຖິ່ນ ໃຫ້ມີຄວາມຮູ້ຄວາມສາມາດ, ມີປະສົບການ, ມີຄວາມຊໍານິຊໍານານທາງດ້ານວິຊາການ ສາມາດນຳໃຊ້ລະບົບທີ່ທັນສະໄໝ ເຂົ້າໃນວຽກງານບໍລິການຮັບຄໍາຮ້ອງຂັ້ນແຂວງ, ນະຄອນຫຼວງ ໃນຂອບເຂດທົ່ວປະເທດຖືເປັນບູລິມະສິດສໍາຄັນ ເພື່ອເຮັດໃຫ້ວຽກງານຊັບສິນທາງປັນຍາ ເປັນຂະແໜງການໜຶ່ງທີ່ສ້າງລາຍຮັບໃຫ້ແກ່ແຂວງ. ສະນັ້ນ, ເຫັນວ່າ ຂະແໜງ ຊັບສິນທາງປັນຍາ ທີ່ຍົກຍ້າຍເຂົ້າມາຢູ່ນໍາຂະແໜງ ອຄ ຈຶ່ງ ຈໍາເປັນຢ່າງຍິ່ງທີ່ຈະຕ້ອງໄດ້ ພິຈາລະນາໃນການຮັກສາຂະແໜງນີ້ໄວ້ ແລະ ສ້າງຄວາມເຂັ້ມແຂງໃຫ້ແກ່ບຸກຄະລາກອນ ເພື່ອຈັດຕັ້ງປະຕິບັດວຽກງານຊັບສິນທາງປັນຍາທີ່ຕິດພັນກັບທ້ອງຖິ່ນ ໂດຍສະເພາະ ແມ່ນຂັ້ນແຂວງ ແລະ ຂັ້ນເມືອງ.
ດັ່ງທີ່ທ່ານຮູ້ແລ້ວວ່າ: ແຂວງວຽງຈັນ ເປັນແຂວງໜຶ່ງທີ່ມີຜູ້ປະກອບການຫຼາຍຂະແໜງ ເຊັ່ນ: ສາລີຫວານບັນຈຸແກັດ, ແປ້ງມັນຕົ້ນ, ມັນຕົ້ນດິບ, ໝາກກ້ວຍ, ໝາກຂາມ, ຢາງພາລາອົບແຫ້ງ, ຢາງພາລາແຜ່ນ, ໄມ້ສຽບຊີ້ນສຳເລັດຮູບ, ໄມ້ໄຜ່ຂັດເງົາສຳເລັດຮູບ ແລະ ອື່ນໆ ເຊິ່ງວຽກງານເຫຼົ່ານີ້ ລ້ວນແຕ່ມີຄວາມຈໍາເປັນຕ້ອງໄດ້ຮັບການປົກປ້ອງສິດຊັບສິນທາງປັນຍາ ໃຫ້ແກ່ຜູ້ປະດິດ ແລະ ຜູ້ອອກແບບ, ສະນັ້ນ ນອກເໜືອຈາກ ວຽກການຮັບຄໍາຮ້ອງແບບອຸດສາຫະກໍາ, ເຄື່ອງໝາຍການຄ້າ, ແຈ້ງຂໍ້ມູນລິຂະສິດ ແລະ ສິດກ່ຽວຂ້ອງແລ້ວ, ຍັງມີ ການຮັບຄໍາສະເໜີກ່ຽວກັບການແກ້ໄຂທາງດ້ານບໍລິຫານ, ການແກ້ໄຂການລະເມີດສິດຊັບສິນທາງປັນຍາທີ່ຕິດພັນກັບ ໝວດ 2 (ການດໍາເນີນຄະດີ ແລະ ການນໍາໃຊ້ມາດຕະການ) ໂດຍສະເພາະ ເລີ່ມຈາກມາດຕາ 135 ເປັນຕົ້ນໄປ ແມ່ນມອບໃຫ້ແຂວງ ເນື່ອງຈາກວ່າ ຫຼາຍຄະດີ ຫຼື ການລະເມີດ ແມ່ນເກີດຂຶ້ນໃນທ້ອງຖິ່ນ. ການສ້າງຄວາມເຂັ້ມແຂງໃຫ້ແກ່ລະບົບການແກ້ໄຂຂໍ້ຂັດແຍ່ງໃຫ້ມີປະສິດທິພາບ ແລະ ປະສິດທິຜົນ ຍັງເປັນການສ້າງຄວາມເຊື່ອຖື ແລະ ເຊື່ອໝັ້ນໃຫ້ແກ່ຜູ້ມາຂໍຈົດທະບຽນຊັບສິນທາງປັນຍາ ເພື່ອຂໍປົກປ້ອງ. ສະນັ້ນ, ຂັ້ນສູນກາງ ກໍຍັງຈະໄດ້ເອົາໃຈໃສ່ໃນວຽກງານການສ້າງຂີດຄວາມສາມາດຕື່ມ. ສໍາລັບບັນຫາທີ່ຕິດພັນກັບການແກ້ໄຂ ການລະເມີດສິດແບບອຸດສາຫະກໍາ ລົດອີແຕ໋ນຊິ້ງ ທີ່ຕິດພັນກັບ ແຂວງວຽງຈັນ ແລະ ແຂວງໄຊຍະບູລີ, ໂດຍລວມກ່ຽວກັບບັນຫາທີ່ເກີດຂຶ້ນ ຊຶ່ງໃນການແກ້ໄຂທາງດ້ານບໍລິຫານ ແມ່ນສິ້ນສຸດແລ້ວ. ສະນັ້ນ, ອີງຕາມ ມາດຕາ 133 ຂອງກົດໝາຍວ່າດ້ວຍ ຊັບສິນທາງປັນຍາ, ຄູ່ກໍລະນີ ສາມາດຮ້ອງຟ້ອງຕໍ່ສານປະຊາຊົນ ເພື່ອຕັດສິນຄະດີກ່ຽວກັບຊັບສິນທາງປັນຍາ ຕາມກົດໝາຍ.
ກອງປະຊຸມໃນຄັ້ງນີ້, ນອກຈາກພວກເຮົາຈະໄດ້ທໍາຄວາມເຂົ້າໃຈ ເຖິງຄວາມສໍາຄັນຂອງວຽກງານຊັບສິນທາງປັນຍາແລ້ວ ພວກເຮົາຍັງຈະໄດ້ສຶກສາຮ່ວມກັນ ໃຫ້ລະອຽດຂຶ້ນອີກຂັ້ນໜຶ່ງ ເປັນຕົ້ນ: ການຮັບຄໍາຮ້ອງ ຂໍຈົດທະບຽນແບບອຸດສາຫະກຳ, ເຄື່ອງໝາຍການຄ້າ, ການແຈ້ງຂໍ້ມູນລິຂະສິດ ແລະ ສິດກ່ຽວຂ້ອງກັບລິຂະສິດແລະ ຄຳສະເໜີແກ້ໄຂທາງດ້ານບໍລິຫານ ລວມທັງການປ້ອນຂໍໍ້ມູນ, ອັບໂຫຼດເອກະສານ ເຂົ້າໃນ ລະບົບຖານຂໍ້ມູນຊັບສິນທາງປັນຍາ (IPAS) ອີກດ້ວຍ.
ໃນໂອກາດກ່າວເປີດກອງປະຊຸມ, ທ່ານ ຮັກສາການຫົວໜ້າກົມຊັບສິນທາງປັນຍາ ກໍໄດ້ຮຽກຮ້ອງ ມາຍັງບັນດາທ່ານທີ່ເຂົ້າຮ່ວມປະຊຸມ ຈະສຸມຈິດສຸມໃຈ ສຶກສາຮຽນຮູ້ຢ່າງເຕັມເມັດເຕັມໜ່ວຍ ພ້ອມທັງແລກປ່ຽນບົດຮຽນ ຊຶ່ງກັນ ແລະ ກັນ ຢ່າງເປັນກັນເອງ ແລະ ສາມາດນຳໄປຈັດຕັ້ງປະຕິບັດໄດ້ໃນວຽກງານຕົວຈິງ ໃນທ້ອງຖິ່ນຂອງຕົນ.
ໃນກອງປະໃນຄັ້ງນີ້ ມີທ່ານ ສີດາ ຢູຕຼີຈັນທະຈັກ, ຮອງຫົວໜ້າກົມຊັບສິນທາງປັນຍາ ອຄ, ທ່ານ ດາວເພັດ ເມືອງໂພນທອງ ຮອງຫົວໜ້າກົມຈັດຕັ້ງ ແລະ ພະນັກງານ ອຄ, ມີຜູ້ຕາງໜ້າ ຈາກກົມກວດກາ ອຄ, ມີຜູ້ຕາງໜ້າຈາກບັນດາ ພະແນກການອ້ອມຂ້າງແຂວງ, ຫ້ອງການເມືອງ, ມີພະນັກງານວິຊາການທັງສູນກາງ ແລະ ທ້ອງຖິ່ນ ແລະ ຜູ້ປະກອບການ ເຂົ້້າຮ່ວມ ຈຳນວນ 60 ກວ່າຄົນ, ແລະ ກອງປະຊຸມ ແມ່ນດຳເນີນເປັນເວລາ 1 ວັນ.
ຂ່າວ ແລະ ຮູບພາບ: ພະແນກສົ່ງເສີມ ແລະ ພັດທະນາ ຊັບສິນທາງປັນຍາ


text:
ເຂົ້າຮ່ວມການໂອ້ລົມສົນທະນາ ມີ ທ່ານຮອງລັດຖະມົນຕີການຕ່າງປະເທດ ຝ້າມກ່ວາງຫ້ຽວ ; ທ່ານນາງເອກອັກຄະລັດຖະທູດ ຫງວຽນເຟືອງງາ, ປະທານສະຫະພັນບັນດາອົງການຈັດຕັ້ງມິດຕະພາບຫວຽດນາມ. ລາຍການດັ່ງກ່າວ ຈັດຂຶ້ນພາຍໃຕ້ການປະສານງານໂດຍ ທ່ານ ດຣ. ຝ່າມລານຢູງ, ຮັກສາການຜູ້ອຳນວຍການ ສະຖາບັນການຕ່າງປະເທດຫວຽດນາມ ແລະ ທ່ານນາງ Elisa Fernandez, ຜູ້ຕາງໜ້າ UN Women ປະຈຳ ຫວຽດນາມ.
ບັນດານັກປາຖະກະຖາ ລວມມີ: ທ່ານເອກອັກຄະລັດຖະທູດຝຣັ່ງ ປະຈຳ ຫວຽດນາມ Nicolas Warnery, ທ່ານເອກອັກຄະລັດຖະທູດສະເປນ ປະຈຳ ຫວຽດນາມ Pilar MendezJiménez, ທ່ານເອກອັກຄະລັດຖະທູດເມັກຊິໂກ ປະຈຳ ຫວຽດນາມ Sara Valdes, ທ່ານເອກອັກຄະລັດຖະທູດ ຊູແອັດ ປະຈຳຫວຽດນາມ Ann Make ແລະ ທ່ານເອກອັກຄະລັດຖະທູດການາດາ ປະຈຳ ຫວຽດນາມ Deborah Paul.
ເຂົ້າຮ່ວມການໂອ້ລົມສົນທະນາ ມີນັກຮຽນ 500 ກວ່າຄົນ ທີ່ມາຈາກສະຖາບັນການຕ່າງປະເທດ, ມະຫາວິທະຍາໄລການຄ້າຕ່າງປະເທດ, ມະຫາວິທະຍາໄລ VinUni ແລະ ມະຫາວິທະຍາໄລ Fulbright ຫວຽດນາມ.
ຈຸດປະສົງຂອງການໂອ້ລົມສົນທະນາ ແມ່ນເພື່ອແນະນໍານິຍາມ "ສິດທິແມ່ຍິງໃນນະໂຍບາຍການຕ່າງປະເທດ" ແລະ ຄວາມໝາຍຂອງມັນຕໍ່ກັບການເມືອງສາກົນ, ແລະ ການຈັດຕັ້ງປະຕິບັດຄໍາໝັ້ນສັນຍາສາກົນ ເຊັ່ນ: SDGs; ການແບ່ງປັນຕົວຈິງຢູ່ໃນ 5 ປະເທດຊູແອັດ, ການາດາ, ຝຣັ່ງ, ເມັກຊິໂກ ແລະ ສະເປນ.
ການສົນທະນາປະກອບດ້ວຍ 2 ພາກ. ໃນກອງປະຊຸມພາກທໍາອິດ, ທ່ານເອກອັກຄະລັດຖະທູດຂອງປະເທດຕ່າງໆ ໄດ້ແລກປ່ຽນກ່ຽວກັບສິດທິແມ່ຍິງໃນນະໂຍບາຍການຕ່າງປະເທດ ທີ່ກໍາລັງຈັດຕັ້ງປະຕິບັດຢູ່ໃນປະເທດຂອງເຂົາເຈົ້າ.
ທ່ານເອກອັກຄະລັດຖະທູດຝຣັ່ງ Nicolas Warnery ໄດ້ແບ່ງປັນວ່າ ນະໂຍບາຍຂອງຝຣັ່ງ ແມ່ນສຸມໃສ່ການຊຸດຍູ້ຄວາມສະເໝີພາບລະຫວ່າງຍິງ - ຊາຍໃນທຸກອາຊີບ, ໂດຍສະເພາະໃນທາງດ້ານການພັດທະນາ ແລະ ທາງດ້ານມະນຸດສະທໍາ. ສຽງເວົ້າ ແລະ ທັດສະນະຂອງແມ່ຍິງ ຍາມໃດກໍ່ໄດ້ຮັບການຮັບຟັງ ແລະ ບໍ່ວ່າໃນແງ່ມູມໃດໆ. ການຮັບປະກັນລາຍຮັບທີ່ເທົ່າທຽມກັນ ລະຫວ່າງຍິງ ແລະ ຊາຍ ແມ່ນໜຶ່ງໃນຄວາມມານະພະຍາຍາມທີ່ສຳຄັນໃນການຊຸກຍູ້ສະພາບແວດລ້ອມການເຮັດວຽກໃນອຸດົມຄະຕິ ແລະ ກ້າວໜ້າ.
ສໍາລັບປະເທດແມັກຊິໂກ, ນະໂຍບາຍສິດທິແມ່ຍິງບູລິມະສິດໃຫ້ກັບຄົນທີ່ມີຄວາມສ່ຽງ ແລະ ຖືກຈໍາແນກຢູ່ໃນສັງຄົມ, ພ້ອມກັນນັ້ນ ກໍ່ມານະພະຍາຍາມປະຕິບັດລັດທິຫຼາຍຝ່າຍ ເພື່ອຊອກຫາວິທີແກ້ໄຂລວມໃນບັນຫາຕ່າງໆ. ບັນດາບັນຫາທາງສັງຄົມຈະຖືກເຮັດແຈ້ງ, ລວມທັງຄວາມບໍ່ສະເໝີພາບທາງສັງຄົມ ແລະ ຄວາມບໍ່ສະເໝີພາບລະຫວ່າງຍິງ ແລະ ຊາຍ.
ທ່ານເອກອັກຄະລັດຖະທູດເມັກຊິໂກ ປະຈໍາ ຫວຽດນາມ ກ່າວວ່າ ຄວາມເປັນເອກະພາບໃນການຍົກອອກນະໂຍບາຍ ແລະ ການຈັດຕັ້ງປະຕິບັດແມ່ນສໍາຄັນທີ່ສຸດ. ສິ່ງນັ້ນໄດ້ສະແດງອອກໃຫ້ເຫັນ ໃນການປະຕິຮູບສະພາບແວດລ້ອມການເຮັດວຽກ ຕາມທິດທາງສຳຜັດເຂົ້າໃກ້ກັບສິດທິຂອງແມ່ຍິງ, ຮັບປະກັນສະພາບແວດລ້ອມການເຮັດວຽກທີ່ຍຸດຕິທໍາ, ສ້າງເງື່ອນໄຂໃຫ້ແມ່ຍິງມີສຽງເວົ້າ ແລະ ປະກອບຄຳເຫັນຢ່າງຈິງຈັງໃນການສ້າງແນວທາງນະໂຍບາຍ.
ຢູ່ໃນກອງປະຊຸມພາກທີສອງ, ທ່ານເອກອັກຄະລັດຖະທູດຂອງປະເທດຕ່າງໆ ໄດ້ແລກປ່ຽນກ່ຽວກັບການຈັດຕັ້ງປະຕິບັດນະໂຍບາຍສິດທິຂອງແມ່ຍິງ.
ທ່ານເອກອັກຄະລັດຖະທູດ ຫງວຽນເຟືອງງາ ເນັ້ນໜັກວ່າ: “ແມ່ຍິງກໍ່ຍັງມີທ່າແຮງຫຼາຍຢ່າງ ເມື່ອທຽບກັບຜູ້ຊາຍ ເມື່ອເປັນເຈົ້າຄຸນລັກສະນະພິເສດ ແລະ ກົມກຽວກັນ. ເຂົາເຈົ້າບໍ່ພຽງແຕ່ຮູ້ວິທີຮັບຟັງ, ເຂົ້າໃຈ, ມີໄຫວພິບ, ອ່ອນໂຍນ ແຕ່ຍັງມີຄວາມອົດທົນ ແລະ ຕັ້ງໃຈທີ່ສຸດ. ນັ້ນແມ່ນຄຸນນະທາດທີ່ນັກການທູດຕ້ອງການ.”
ທ່ານເອກອັກຄະລັດຖະທູດແອັດສະປາຍ ປະຈຳ ຫວຽດນາມ Pilar MéndezJiménez ໃຫ້ຮູ້ວ່າ ວັດທະນະທຳບໍ່ຄົງຕົວຕະຫຼອດໄປ ແລະ ມີການປ່ຽນແປງສະເໝີ. ມະນຸດສ້າງວັດທະນະທຳຂຶ້ນ, ສະນັ້ນ ການທີ່ຜູ້ຍິງຖືກ "ຂັດຂວາງ" ຍ້ອນວັດທະນະທຳ ແມ່ນສິ່ງທີ່ຕ້ອງປ່ຽນແປງ...
ຢູ່ທີ່ບັນດາການປຶກສາຫາລື, ບັນດານັກປາຖະກະຖາ ໄດ້ໃຊ້ເວລາເພື່ອຕອບຄໍາຖາມຂອງນັກສຶກສາ. ຜູ້ບັນດານັກປາຖະກະຖາກ່າວວ່າ ເມື່ອນະໂຍບາຍສິດທິຂອງແມ່ຍິງໄດ້ຮັບການຍູ້ແຮງ, ແມ່ຍິງຈະນັບມື້ນັບມີຄວາມເທົ່າທຽມກັບຜູ້ຊາຍຫຼາຍຂື້ນໃນຫຼາຍດ້ານ ແລະ ຫຼາຍບັນຫາ.
ຄຳຮຸ່ງ


text:
ຊຽງຂວາງ ໄດ້ຮັບການຊ່ວຍເຫລືອ ດ້ານການສຶກສາ ຈາກ ສ.ເກົາຫລີ
ພະແນກສຶກສາທິການ ແລະ ກິລາ ແຂວງຊຽງຂວາງ ໄດ້ຮັບການສະໜັບສະໜູນຊ່ວຍເຫລືອ ຈາກອົງການຊຳດົງສາກົນ (Samdong International) ປະຈຳ ສ. ເກົາຫລີ ໃນການຈັດຕັ້ງປະຕິບັດ ໂຄງການພັດທະນາ ສະພາບແວດລ້ອມການສຶກສາ ແລະ ກິລາ ເຊິ່ງຈະໄດ້ດຳເນີນກິດຈະກຳ ຢູ່ 2 ເມືອງ ຄື: ໂຮງຮຽນປະຖົມສົມບູນ, ໂຮງຮຽນມັດທະຍົມສຶກສາ ບ້ານສາຍລົມ ເມືອງແປກ ແລະ ໂຮງຮຽນມັດທະຍົມສົມບູນລ້ອງປິວ ເມືອງຄຳ ໃນມູນຄ່າ 400.000 ໂດລາສະຫະລັດ.
ສຳລັບໄລຍະດຳເນີນໂຄງການນີ້ແມ່ນ 5 ປີ (2017-2022) ເຊິ່ງກິດຈະກຳຫຼັກຂອງໂຄງການ ດັ່ງກ່າວນີ້ ແມ່ນປັບປຸງບັນດາໂຮງຮຽນ ເປົ້າໝາຍທັງສາມແຫ່ງ ເພື່ອເຮັດໃຫ້ສະພາບ ແວດລ້ອມການສຶກສາ ແລະ ກິລາ ໄດ້ຮັບການພັດທະນາດີຂື້ນ, ທັງສະໜອງຫລັກສູດ ການສຶກສາຕ່າງປະເທດເຊັ່ນ: ພາສາອັງກິດ, ເກົາຫລີ, ຄອມພີວເຕີ ແລະ ອື່ນໆ ໂດຍການຮັບຮອງ ຈາກກະຊວງສຶກສາທິການ ແລະ ກິລາ. ນອກນີ້ ຍັງຈະມີການຕິດຕັ້ງການຮຽນເອເລັກໂທຣນິກ ຢູ່ໂຮງຮຽນຂອງລັດ ແລະ ບັນດາຫ້ອງການຂອງຂະແໜງສຶກສາ ຢູ່ແຂວງຊຽງຂວາງ, ສະໜອງທຶນການສຶກສາໃຫ້ເດັກນ້ອຍ ທີ່ທຸກຍາກຈຳເປັນ ບາງຄອບຄົວ, ໃຫ້ທຶນການສຶກສາ ສຳລັບນັກຮຽນລາວ ທີ່ຮຽນຢູ່ປະເທດ ສ. ເກົາຫລີ, ພັດທະນາສວນຄົວຂອງໂຮງຮຽນ ແລະ ສົ່ງເສີມການປູກການລ້ຽງ, ພັດທະນາວຽກງານກິລາ-ສິລະປະ ໃຫ້ໂຮງຮຽນ, ຝຶກອົບຮົມ ໃຫ້ຄູບາງວິຊາ ທີ່ເຫັນວ່າມີຄວາມຈຳເປັນ, ຕອບສະໜອງການສຶກສາ ຄວາມຮູ້ພື້ນຖານ ແລະ ບໍລິການສຸຂະພາບໃຫ້ໂຮງຮຽນ ແລະ ຊຸມຊົນ.
ພິທີເຊັນບົດ ບັນທຶກຄວາມເຂົ້າໃຈ (MOU) ໄດ້ມີຂຶ້ນໃນວັນທີ 14 ມິຖຸນາ 2017 ນີ້ ຢູ່ແຂວງຊຽງຂວາງ ລະຫ່ວາງ ທ່ານ ບົວລີ ພັນນາວົງ ຫົວໜ້າພະແນກສຶກສາທິການ ແລະ ກິລາ ແຂວງຊຽງຂວາງ ແລະ ທ່ານນາງ ຈັງຊຸກຮີ (Ms: Jung Sook Hee) ປະທານອົງການຊຳດົງ ສາກົນປະຈຳ ສ. ເກົາຫລີ ໂດຍຊ້ອງໜ້າຜູ້ແທນທັງສອງຝ່າຍ.
ຂ່າວ: ບຸນມີ ແສງທຸມມີ/ຂປລ
© ໂຕະນໍ້າຊາ | tonamcha.com___________


text:
ຄະນະຮັບຜິດຊອບລະດັບຊາດ ຈັດງານກິລາແຫ່ງຊາດ ຄັ້ງທີ XI ເຫັນດີຮັບຮອງເອົາມື້ເປີດ-ປິດ “ຊຽງຂວາງ ເກມ” ແລະ ຕັດເຫຼືອ 25 ປະເພດກິລາ
ກອງປະຊຸມຄະນະຮັບຜິດຊອບລະດັບຊາດ ຄັ້ງທີ V ຈັດງານມະຫະກຳກິລາແຫ່ງຊາດ ຄັ້ງທີ XI ເຫັນດີເປັນເອກະພາບ ກໍານົດງານມະຫະກໍາກິລາແຫ່ງຊາດ ຄັ້ງທີ XI ທີ່ແຂວງຊຽງຂວາງ ເປັນເຈົ້າພາບ ໃຫ້ເປີດໃນວັນທີ 13 ທັນວາ 2022 ແລະ ປິດວັນທີ 22 ທັນວາ 2022. ພ້ອມດຽວກັນກໍເຫັນດີຕັດປະເພດກິລາເຮືອຊ່ວງ, ກິລາບີລຽດ-ສະນຸກເກີ ແລະ ກິລາໂບລິ້ງ ອອກ. ຂະນະທີ່ລາຍການສະແດງໃນພິທີເປີດ-ປິດ ແມ່ນໃຫ້ປັບປຸງຕາມທິດກະທັດຮັດ ເໝາະສົມກັບສະພາບຄວາມເປັນຈິງ.
ກອງປະຊຸມດັ່ງກ່າວ, ໄດ້ຈັດຂຶ້ນໃນວັນທີ 18 ກໍລະກົດ 2022 ທີ່ຫ້ອງປະຊຸມໃຫຍ່ ຫ້ອງວ່າການປົກຄອງແຂວງຊຽງຂວາງ, ໂດຍພາຍໃຕ້ການເປັນປະທານຂອງ ທ່ານ ບຸນຈັນ ສີວົງພັນ ເຈົ້າແຂວງແຂວງຊຽງຂວາງ ທັງເປັນປະທານຈັດງານມະຫະກໍາກິລາແຫ່ງຊາດ ຄັ້ງທີ XI ແລະ ທ່ານ ຮສ.ປອ ພຸດ ສິມມາລາວົງ ລັດຖະມົນຕີກະຊວງສຶກສາທິການ ແລະ ກິລາ ທັງເປັນປະທານຮ່ວມຈັດງານມະຫະກຳກິລາແຫ່ງຊາດ ຄັ້ງທີ XI, ມີຄະນະຮັບຜິດຊອບລະດັບຊາດ ຂັ້ນສູນກາງ ແລະ ທ້ອງຖິ່ນ, ຄະນະຮັບຜິດຊອບລະດັບຊາດ ຊຸດເກົ່າ, ຫົວໜ້າຫ້ອງວ່າການປົກຄອງແຂວງ, ຫົວໜ້າກໍາມະການ, ວິຊາການແຕ່ລະພາກສ່ວນ ທີ່ເຮັດວຽກຮັບໃຊ້ກອງປະຊຸມ ເຂົ້າຮ່ວມຢ່າງພ້ອມພຽງ.
ໃນພິທີ, ບັນດາຜູ້ແທນທີ່ເຂົ້າຮ່ວມກອງປະຊຸມແມ່ນໄດ້ຮັບຟັງການລາຍງານຂອງບັນດາກໍາມະການຝ່າຍຕ່າງໆ ເຊັ່ນ: ວຽກງານກອງເລຂາ, ກໍາມະການຝ່າຍເຕັກນິກ-ຈັດການແຂ່ງຂັນ, ກໍາມະການເປີດ-ປິດ, ກໍາມະການເສດຖະກິິດ-ລະດົມທຶນ, ກໍາມະການສະຖານທີ່ພັກ-ອາຫານ, ກໍາມະການການແພດ-ສຸຂະພາບ ແລະ ລາຍງານການກະກຽມການຈັດງານແຂ່ງຂັນກິລາຄົນພິການທົ່ວປະເທດ ຄັ້ງທີ III ທີ່ແຂວງຊຽງຂວາງ ເປັນເຈົ້າພາບ, ລາຍງານການຈັດຕັ້ງປະຕິບັດການກະກຽມຄວາມພ້ອມໃນການຈັດງານມະຫະກໍາກິລາແຫ່ງຊາດ ຄັ້ງທີ XI ໃນໄລຍະຜ່ານມາ, ວຽກຈຸດສຸມທີ່ຈະຕ້ອງຮີບດ່ວນ ແລະ ບາງຫົວຂໍ້ ເພື່ອນໍາສະເໜີຂໍຄວາມເປັນເອກະພາບຕົກລົງຈາກກອງປະຊຸມ. ຫຼັງຈາກນັ້ນ, ຜູ້ແທນກອງປະຊຸມໄດ້ປະກອບຄໍາເຫັນຕໍ່ກັບບັນດາກໍາມະການທີ່ໄດ້ລາຍງານ ພ້ອມທັງໃຫ້ຄໍາເຫັນດ້ານວິທີການ, ຮູບແບບ ແລະ ທາງອອກ ເພື່ອການຈັດຕັ້ງປະຕິບັດໃນຕໍ່ໜ້າ. ພ້ອມນັ້ນ, ກອງປະຊຸມໄດ້ຮັບຟັງຄໍາເຫັນຂອງທ່ານ ຮສ.ປອ ພຸດ ສິມມາລາວົງ ລັດຖະມົນຕີກະຊວງສຶກສາທິການ ແລະ ກິລາ ທັງເປັນປະທານຮ່ວມຈັດງານມະຫະກໍາກິລາແຫ່ງຊາດ ຄັ້ງທີ XI ທີ່ໄດ້ໃຫ້ທິດທາງແຕ່ລະບັນຫາ ແລະ ຄໍາເຫັນຊີ້ນໍາຂອງ ທ່ານ ບຸນຈັນ ສີວົງພັນ ແຂວງຊຽງຂວາງ ປະທານຈັດງານມະຫະກໍາກິລາແຫ່ງຊາດ ຄັ້ງທີ XI ໃນການຈັດຕັ້ງປະຕິບັດບັນດາໜ້າວຽກຂອງແຕ່ລະກໍາມະການ ແລະ ວຽກງານຈຸດສຸມ ເພື່ອກະກຽມຄວາມພ້ອມໃນການຈັດງານມະຫະກໍາກິລາແຫ່ງຊາດ ຄັ້ງທີ XI ໃຫ້ທັນເວລາ.
ຜ່ານການປະກອບຄໍາເຫັນຂອງຄະນະຮັບຜິດຊອບລະດັບຊາດ ຊຸດໃໝ່ ແລະ ຊຸດເກົ່າ ແລະ ຂອງບັນດາຜູ້ແທນ ແລະ ແຂກທີ່ເຂົ້າຮ່ວມ ກອງປະຊຸມມີຄວາມເປັນເອກະພາບມີມະຕິ ດັ່ງນີ້: ເຫັນດີເປັນເອກະພາບ ປັບປຸງກໍານົດງານມະຫະກໍາກິລາແຫ່ງຊາດ ຄັ້ງທີ XI ທີ່ແຂວງຊຽງຂວາງ ເປັນເຈົ້າພາບ ມື້ເປີດແມ່ນເຫັນດີ ວັນທີ 13 ທັນວາ 2022 ແລະ ມື້ປິດແມ່ນວັນທີ 22 ທັນວາ 2022; ເຫັນດີຮ່າງໜັງສືສະເໜີຈາກແຂວງເຈົ້າພາບຊຽງຂວາງ ແລະ ກະຊວງສຶກສາທິການ ແລະ ກິລາ ເພື່ອລາຍງານຂໍອະນຸມັດ ນໍາຫ້ອງວ່າການສໍານັກງານນາຍົກລັດຖະມົນຕີ ໃຫ້ສໍາເລັດ ພາຍໃນທ້າຍເດືອນ ກໍລະກົດ 2022; ກອງເລຂາ ງານມະຫະກໍາກິລາແຫ່ງຊາດ ຄັ້ງທີ XI ກໍານົດລະບອບແບບແຜນວິທີເຮັດວຽກ, ກົນໄກການປະສານງານ ໂດຍສົມທົບກັບກຳມະການຝ່າຍຕ່າງໆ ກໍານົດແຜນການ, ກໍານົດໜ້າວຽກ, ປະຕິທິນການເຮັດວຽກໃຫ້ລະອຽດຈະແຈ້ງ, ກໍານົດຜູ້ປະຈໍາການກອງເລຂາ ເພື່ອສາມາດປະສານງານໃຫ້ມີຄວາມວ່ອງໄວທັນການ; ໃຫ້ແຂວງເຈົ້າພາບ ຮີບຮ້ອນປັບປຸງຂໍ້ຕົກລົງແຕ່ງຕັ້ງບັນດາກໍາມະການ ແລະ ອະນຸກໍາມະການຝ່າຍຕ່າງໆ ໃຫ້ສອດຄ່ອງກັບໜ້າວຽກຕົວຈິງ, ຕາມງົບປະມານຕົວຈິງ ແລະ ຕາມທິດປະຢັດຂອງລັດຖະບານ ໃຫ້ສໍາເລັດ ພາຍໃນຕົ້ນເດືອນສິງຫາ 2022; ເຫັນດີຕາມການລາຍງານຂອງຫົວໜ້າກໍາມະການເຕັກນິກ-ຈັດການແຂ່ງຂັນ ຮູບແບບການຈັດການແຂ່ງຂັນກິລາ ກໍານົດເປັນ 5 ໝວດປະເພດກິລາ, ແບ່ງການແຂ່ງຂັນເປັນແຕ່ລະໄລຍະ ເລີ່ມແຕ່ວັນທີ 8-15 ພະຈິກ 2022, ວັນທີ 17-21 ພະຈິກ 2022, ວັນທີ 23–28 ພະຈິກ 2022, ວັນທີ 30 ພະຈິກ ຫາ 10 ທັນວາ 2022 ແລະ ວັນທີ 9-22 ທັນວາ 2022; ງານມະຫະກໍາກິລາແຫ່ງຊາດ ຄັ້ງທີ XI ໃນເມື່ອກ່ອນ ໄດ້ກໍານົດການຈັດການແຂ່ງຂັນກິລາ ຈໍານວນ 28 ປະເພດ ແລະ ໄດ້ຕັດອອກ 3 ປະເພດ ຄື: ກິລາເຮືອຊ່ວງ, ກິລາບີລຽດ-ສະນຸກເກີ, ກິລາໂບລິ້ງ ແລະ ໄດ້ກໍານົດການແຂ່ງຂັນ 25 ປະເພດກິລາ ໃນງານມະຫະກໍາກິລາແຫ່ງຊາດ ຄັ້ງທີ XI.
ສ່ວນລາຍການສະແດງພິທີເປີດ ແລະ ພິທີປິດ ແມ່ນໃຫ້ປັບປຸງຕາມທິດກະທັດຮັດ ເໝາະສົມກັບສະພາບຄວາມເປັນຈິງ ໂດຍມີການຕັດຮອນບາງລາຍການສະແດງ ແລະ ຈໍານວນພົນໃຫ້ໜ້ອຍລົງ ໂດຍນໍາໃຊ້ສິລະປະພື້ນເມືອງ ທີ່ມີທ່າແຮງໃນທ້ອງຖິ່ນ ພາຍໃນແຂວງ ແລະ ການສະແດງມືອາຊີບ ແຕ່ໃຫ້ຮັກສາໄດ້ຈິດໃຈເນື້ອໃນຂອງ ຊຽງຂວາງເກມ, ມອບໃຫ້ກໍາມະການກ່ຽວຂ້ອງປັບປຸງ, ຮີບຮ້ອນອອກແບບມາໃໝ່ ເພື່ອໃຫ້ຄະນະຮັບຜິດຊອບພິຈາລະນາຕົກລົງ; ອະນຸກໍາມະການສວນສະໜາມ ໃຫ້ຄົ້ນຄວ້າປັບປຸງຮູບແບບ ພິທີຂໍໄຟສັກສິດ ແລະ ຮູບແບບພິທີຈຸດທວນໄຟໃນພິທີເປີດງານຄືນໃໝ່ ແລ້ວນໍາສະເໜີຂໍການຕົກລົງເພື່ອດໍາເນີນການຕົວຈິງ; ມອບໃຫ້ຄະນະຮັບຜິດຊອບຕິດຕາມການກໍ່ສ້າງ ແລະ ສ້ອມແປງ, ຮີບຮ້ອນສົມທົບກັບກໍາມະການເຕັກນິກ-ຈັດການແຂ່ງຂັນ ຮີບຮ້ອນລົງກວດກາສະໜາມແຂ່ງຂັນ, ສະໜາມຝຶກຊ້ອມ, ສະຖານທີ່ພັກຂອງຄູຝຶກ, ນັກກິລາຂອງບັນດາແຂວງ, ນະຄອນຫຼວງ, ກະຊວງຕ່າງໆ ທີ່ຈະມາເຂົ້າຮ່ວມງານມະຫະກໍາກິລາແຫ່ງຊາດ ຄັ້ງທີ XI ໃຫ້ສໍາເລັດພາຍໃນເດືອນສິງຫາ 2022; ມອບໃຫ້ກໍາມະການປ້ອງກັນຊາດ, ປ້ອງກັນຄວາມສະຫງົບ ປັບປຸງແຜນຕາມສະພາບການຕົວຈິງ ເພື່ອຮັບປະກັນຄວາມສະຫງົບປອດໄພ ໃຫ້ໄດ້ 100%; ເພີ່ມທະວີຂອດການປະສານງານ ລະຫວ່າງເຈົ້າພາບ, ສູນກາງ, ກະຊວງ ແລະ ບັນດາແຂວງ ເພື່ອຮັບປະກັນໃຫ້ການຮ່ວມມື, ປະສານງານ, ການຈັດສົ່ງຂໍ້ມູນໃຫ້ທົ່ວເຖິງ ແລະ ທັນການ, ຮັບປະກັນການຈັດຕັ້ງປະຕິບັດຢ່າງມີຜົນແຕ່ລະໜ້າວຽກ; ແຜນການກໍານົດວັນ, ເວລາ ການເຄື່ອນໄຫວຂອງກອງປະຊຸມຕ່າງໆ ແລະ ການກໍານົດແຜນວຽກຂອງຄະນະກໍາມະການ ແລະ ອະນຸກໍາມະການຕ່າງໆ ແມ່ນໃຫ້ຮີບຮ້ອນປັບປຸງໃຫ້ສໍາເລັດ ຕົ້ນເດືອນສິງຫາ 2022 ເພື່ອໃຫ້ກໍາມະການຝ່າຍຕ່າງໆ ຈະໄດ້ເອົາໄປຜັນຂະຫຍາຍປັບເປັນແຜນລະອຽດຂອງຕົນ; ກໍາມະການ ການແພດ ແລະ ສຸຂະພາບ ຕ້ອງວາງແຜນດ້ານອຸປະກອນການແພດ, ຢາ, ພາຫະນະຮັບໃຊ້ຄົນເຈັບໃຫ້ພຽງພໍ ແລະ ທັນການ ພ້ອມທັງວາງມາດຕະການຕອບໂຕ້ພະຍາດ ໂຄວິດ-19 ຢ່າງເຂັ້ມງວດ; ເຈົ້າພາບຈັດງານມະຫະກໍາກິລາແຫ່ງຊາດ ຄັ້ງທີ XI ຕ້ອງໄດ້ຮ່າງໜັງສືແຈ້ງເຊີນເຖິງບັນດາກະຊວງ, ແຂວງ ແລະ ນະຄອນຫຼວງ ເຂົ້າຮ່ວມງານມະຫະກໍາກິລາແຫ່ງຊາດ ຄັ້ງທີ XI ພາຍຫຼັງທີ່ຫ້ອງວ່າການສໍານັກງານນາຍົກລັດຖະມົນຕີ ອະນຸມັດ; ດ້ານວັດຖຸ-ອຸປະກອນ ຮັບໃຊ້ຕ່າງໆ ທີ່ໄດ້ຈັດຊື້ມາແລ້ວ ເຖິງຈະເປັນເນື້ອໃນ ແລະ ວັນທີເກົ່າ ແມ່ນເຫັນດີ ໃຫ້ສືບຕໍ່ນໍາໃຊ້ໃນປີ 2022; ການຈັດງານແຂ່ງຂັນກິລາຄົນພິການທົ່ວປະເທດ ຄັ້ງທີ III ທີ່ແຂວງຊຽງຂວາງ ເປັນເຈົ້າພາບ ແມ່ນເຫັນດີຕາມການສະເໜີຂອງກົມກິລາມວນຊົນ, ພະລະ ແລະ ສິລະປະສຶກສາ ຊຶ່ງຈະໄດ້ຈັດການແຂ່ງຂັນກິລາ 7 ປະເພດ, ໄລຍະການແຂ່ງຂັນ ແລະ ມື້ເປີດ-ປິດ ລະຫວ່າງວັນທີ 14-18 ມີນາ 2023, ສໍາລັບພິທີເປີດ-ປິດ ແມ່ນກໍານົດວັນເວລາດຽວກັນ, ການແຕ່ງຕັ້ງຄະນະຮັບຜິດຊອບງານກິລາຄົນພິການ ສະເໜີຫ້ອງວ່າການສໍານັກງານນາຍົກລັດຖະມົນຕີ ພິຈາລະນາແຕ່ງຕັ້ງ ກ່ຽວກັບແຜນງົບປະມານຮັບໃຊ້ງານກິລາຄົນພິການທົ່ວປະເທດ ແມ່ນໃຫ້ກົມກິລາມວນຊົນ, ພະລະ ແລະ ສິລະປະສຶກສາ ໃຫ້ສົມທົບກັບ ກົມການເງິນ ກະຊວງສຶກສາທິການ ແລະ ກິລາ, ກະຊວງການເງິນ ແລະ ແຂວງຊຽງຂວາງ.
ຂ່າວໂດຍ: ລູກນ້ຳເຊ ອິນທະດາລິນ


text:
ຂ່າວສານ
ທ່ານເລຂາທິການໃຫຍ່, ປະທານປະເທດ ລາວ ຕ້ອນຮັບຫົວໜ້າ ຫ້ອງວ່າການ ສູນກາງພັກກອມມູນິດຫວຽດນາມ
ທີ່ການພົບປະ, ທ່ານເລຂາທິການໃຫຍ່, ປະທານປະເທດ ລາວ ທອງລຸນ ສີສຸລິດ ໄດ້ສະເໜີໃຫ້ສອງຫ້ອງວ່າການສູນກາງພັກກອມມູນິດຫວຽດນາມ ແລະ ພັກປະຊາຊົນປະຕິວັດລາວ ສືບຕໍ່ສົມທົບກັນຢ່າງແໜ້ນແຟ້ນ ແລະ ມີປະສິດທິຜົນກວ່າອີກ, ປະຕິບັດສັນຍາຮ່ວມມືລະຫວ່າງສອງຫ້ອງວ່າການຢ່າງມີປະສິດທິຜົນ ປະກອບສ່ວນເຂົ້າໃນການປະຕິບັດມະຕິກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກກອມມູນິດຫວຽດນາມ ແລະ ມະຕິກອງປະຊຸມໃຫຍ່ຄັ້ງທີ XI ຂອງພັກປະຊາຊົນປະຕິວັດລາວຢ່າງມີໄຊ; ພ້ອມກັນນັ້ນ, ຮັກສາ ແລະ ເສີມສ້າງສາຍພົວພັນສາມັກຄີແບບພິເສດຫວຽດນາມ - ລາວ ໃຫ້ນັບມື້ນັບເລິກເຊິ່ງ, ແທດຈິງ ແລະ ມີປະສິດທິຜົນໃນທຸກຂົງເຂດ, ເພື່ອສັນຕິພາບ, ການຮ່ວມມື ແລະ ພັດທະນາໃນພາກພື້ນ ແລະ ໃນໂລກ.


text:
ຂ່າວສານ
ໃນລະຫວ່າງວັນທີ 4-6 ກຸມພາ 2020 ສໍານັກງານຄະນະກໍາມະການຄຸ້ມຄອງຫຼັກຊັບ (ສຄຄຊ) ໄດ້ເລີ່ມຕົ້ນເຄື່ອນໄຫວໂຄສະນາເຜີຍແຜ່ວຽກງານຕະຫຼາດທຶນ ປະຈຳປີ 2020 ທີ່ແຂວງຊຽງຂວາງ. ໂດຍໃນວັນທີ 4 ກຸມພາ 2020 ສຄຄຊ, ຕະຫຼາດຫຼັກຊັບລາວ ແລະ 3 ບໍລິສັດຫຼັກຊັບ ຄື: ບໍລິສັດຫຼັກຊັບ ທຄຕລ-ກທ ຈຳກັດ, ບໍລິສັດຫຼັກຊັບ ລ້ານຊ້າງ ມະຫາຊົນ ແລະ ບໍລິສັດຫຼັກຊັບ ລາວ-ຈີນ ຈຳກັດ ຮ່ວມກັບ ທະນາຄານແຫ່ງ ສປປ ລາວ (ທຫລ) ສາຂາຊຽງຂວາງ ຈັດກອງປະຊຸມໂຄສະນາເຜີຍແຜ່ວຽກງານຕະຫຼາດທຶນ ໃນຫົວຂໍ້: “ການລະດົມທຶນຈາກມວນຊົນ ແລະ ຈົດທະບຽນໃນຕະຫຼາດຫຼັກຊັບລາວ” ໃຫ້ແກ່ພະນັກງານຂອງ ທຫລ ສາຂາຊຽງຂວາງ, ບັນດາທະນາຄານທຸລະກິດ, ສະຖາບັນການເງິນ, ພະແນກການ ແລະ ວິສາຫະກິດ ພາຍໃນແຂວງຊຽງຂວາງ ທີ່ ຫ້ອງປະຊຸມໃຫຍ່ຂອງທະນາ ຄານພັດທະນາລາວ ສາຂາຊຽງຂວາງ. ພ້ອມນັ້ນ, ການໄປເຄື່ອນໄຫວວຽກງານໃນຄັ້ງນີ້ ສຄຄຊ ແລະ ຜູ້ມີສ່ວນຮ່ວມໃນຕະຫຼາດທຶນ ຍັງໄດ້ຮ່ວມກັບ 2 ສະຖາບັນການສຶກສາ ຈັດກອງປະຊຸມໂຄສະນາເຜີຍແຜ່ວຽກງານຕະຫຼາດທຶນ ໃນຫົວຂໍ້: “ຄວາມເຂົ້າໃຈພື້ນຖານກ່ຽວກັບການລົງທຶນໃນຮຸ້ນ” ໃຫ້ແກ່ພະນັກງານ, ຄູອາຈານ ແລະ ນັກສຶກສາ ທີ່ ວິທະຍາໄລຄູຄັງໄຂ ໃນວັນທີ 5 ກຸມພາ 2020 ແລະ ວັນທີ 6 ກຸມພາ 2020 ທີ່ ວິທະຍາໄລວົງຈະເລີນພັດທະນາ, ຊຶ່ງການຈັດກອງປະຊຸມໂຄສະນາເຜີຍແຜ່ວຽກງານຕະຫຼາດທຶນຢູ່ແຂວງຊຽງຂວາງຄັ້ງນີ້ ມີຜູ້ເຂົ້າຮ່ວມທັງໝົດຫຼາຍກວ່າ 400 ທ່ານ.
ຈຸດປະສົງຂອງກອງປະຊຸມໂຄສະນາເຜີຍແຜ່ໃນຄັ້ງນີ້ ແມ່ນເພື່ອເຜີຍແຜ່ຄວາມຮູ້ ແລະ ສ້າງຄວາມເຂົ້າໃຈໃຫ້ແກ່ພະ ນັກງານໃນຂະແໜ່ງການຕ່າງໆ, ຄູອາຈານ ແລະ ນັກສຶກສາ ພາຍໃນແຂວງຊຽງຂວາງ ໄດ້ມີຄວາມຮັບຮູ້ຫຼາຍຂຶ້ນກ່ຽວກັບວຽກງານຕະຫຼາດທຶນ ເປັນຕົ້ນແມ່ນ ພາບລວມຂອງການພັດທະນາຕະຫຼາດທຶນໃນ ສປປ ລາວ, ການນຳໃຊ້ຕະຫຼາດທຶນເປັນຊ່ອງທາງເພື່ອການລະດົມທຶນ ແລະ ລົງທຶນ, ການຈົດທະບຽນໃນຕະຫຼາດຫຼັັກຊັບລາວ, ວິທີການລົງທຶນ ແລະ ຜົນປະໂຫຍດທີ່ຈະໄດ້ຮັບຈາກຕະຫຼາດທຶນຕໍ່ທຸກໆພາກສ່ວນໃນສັງຄົມ.
ຜ່ານການຈັດກອງປະຊຸມໂຄສະນາເຜີຍແຜ່ໃນຄັ້ງນີ້ ເຫັນໄດ້ວ່າຜູ້ເຂົ້າຮ່ວມມີຄວາມເຂົ້າໃຈກ່ຽວກັບວຽກງານຕະ ຫຼາດທຶນຫຼາຍຂຶ້ນໆ, ຊຶ່ງສະແດງໃຫ້ເຫັນຈາກການປະກອບສ່ວນຕັ້ງຄຳຖາມເຈາະຈິ້ມ ແລະ ສາມາດຕອບຄຳຖາມກິດຈະກຳຂອງທາງຄະນະຜູ້ບັນຍາຍກະກຽມໄວ້ຢ່າງຖືກຕ້ອງເປັນຈຳນວນຫຼາຍ. ພ້ອມນັ້ນ ຜູ້ເຂົ້າຮ່ວມຍັງໄດ້ສະເໜີໃຫ້ ສຄຄຊ ແລະ ຜູ້ມີສ່ວນຮ່ວມໃນຕະຫຼາດທຶນ ມີການມາຈັດຕັ້ງກອງປະຊຸມໂຄສະນາເຜີຍແຜ່ວຽກງານຕະຫຼາດທຶນຢູ່ແຂວງຊຽງຂວາງໃຫ້ຫຼາຍຂຶ້ນ ເພື່ອເຮັດໃຫ້ມວນຊົນພາຍໃນແຂວງຊຽງຂວາງສາມາດກຳໄດ້ສະພາບການພັດທະນາຕະຫຼາດທຶນພາຍໃນ ສປປ ລາວ ແລະ ມີຄວາມເຂົ້າໃຈທີ່ເລິກເຊິ່ງຂຶ້ນຕື່ມ.
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text:
ກ່ອນໜ້ານັ້ນ, ໃນອາທິດກາງເດືອນມິຖຸນາ, ທ່ານນາຍົກລັດຖະມົນຕີ ຟ້າມມີງຈິງ ໄດ້ມີການໂອ້ລົມທາງໂທລະສັບ ກັບທ່ານນາຍົກລັດຖະມົນຕີຝຣັ່ງ Jean Castex ແລະ ທັງສອງຝ່າຍໄດ້ເຫັນດີເປັນເອກພາບແລກປ່ຽນປະສົບການ ໃນການຕໍ່ສູ້ກັບການລະບາດຂອງພະຍາດ COVID-19 ແລະ ໜູນຊ່ວຍການສະໜອງ ວັກຊີນປ້ອງກັນຕ້ານພະຍາດ COVID-19.
ທ່ານນາຍົກລັດຖະມົນຕີຝຣັ່ງ Castex ຕີລາຄາສູງການພົວພັນຄູ່ຮ່ວມມືຍຸດທະສາດກັບຫວຽດນາມ, ໂດຍເນັ້ນໜັກວ່າ ຫວຽດນາມແມ່ນໜຶ່ງໃນບັນດາຄູ່ຮ່ວມມືແຖວໜ້າ ໃນນະໂຍບາຍຂອງປະເທດຝຣັ່ງ ທີ່ມຸ່ງໄປສູ່ພາກພື້ນ.
ໃນສະພາບອັນອື່ນ, ໃນວັນທີ 23 ກໍລະກົດ 2021, ລັດຖະມົນຕີການຕ່າງປະເທດ ຫວຽດນາມ ບູຍແທັງເຊີນ ໄດ້ມີການສົນທະນາທາງໂທລະສັບ ກັບລັດຖະມົນຕີກະຊວງເອີຣົບ ແລະ ການຕ່າງປະເທດ ຝຣັ່ງ Jean Yves Le Drian. ທ່ານລັດຖະມົນຕີ Le Drian ໄດ້ຕີລາຄາສູງບັນດາຜົນງານຂອງຫວຽດນາມໃນຊຸມປີຜ່ານມາ, ທັງຮັບມືກັບໂລກລະບາດ COVID-19, ທັງພັດທະນາເສດຖະກິດ-ສັງຄົມ ແລະ ສະແດງຄວາມຂອບໃຈຫວຽດນາມ ທີ່ໄດ້ສ້າງເງື່ອນໄຂສະດວກໃຫ້ປະເທດຝຣັ່ງ ນຳເຂົ້າວັກຊີນເພື່ອສັກຢາກັນພະຍາດໃຫ້ປະຊາຄົມ ຊາວຝຣັ່ງ ທີ່ດຳລົງຊີວິດ ແລະ ເຮັດວຽກຢູ່ ຫວຽດນາມ.
ທ່ານລັດຖະມົນຕີ Le Drian ຢືນຢັນວ່າ ດ້ວຍບົດບາດຂອງຕົນ, ຝຣັ່ງຈະຊຸກຍູ້ການສະໜອງວັກຊີນໃຫ້ຫວຽດນາມ ໃນປະລິມານຫຼາຍທີ່ສຸດໂດຍໄວເທົ່າທີ່ຈະໄວໄດ້ ໂດຍຜ່ານກົນໄກ COVAX.
ຄຳຮຸ່ງ


text:
ຍສໝ - ຕາມແຫຼ່ງຂ່າວຈາກສຳນັກຂ່າວສານ ຫວຽດນາມ ໃຫ້ຮູ້ວ່າ ພາຍຫຼັງສິ້ນສຸດກອງປະຊຸມວົງແຄບລັດຖະມົນຕີກະຊວງປ້ອງກັນປະເທດ ບັນດາປະເທດ ອາຊຽນ (ADMM), ທ່ານ ຟານວັນຢາງ ລັດຖະມົນຕີກະຊວງປ້ອງກັນປະເທດ ຫວຽດນາມ ໄດ້ເຂົ້າຮ່ວມການພົບປະບໍ່ເປັນທາງການລະຫວ່າງບັນດາລັດຖະມົນຕີກະຊວງປ້ອງກັນປະເທດ ອາຊຽນ ແລະ ລັດຖະມົນຕີກະຊວງປ້ອງກັນປະເທດ ອາເມລິກາ, ການພົບປະບໍ່ເປັນທາງການລະຫວ່າງລັດຖະມົນຕີກະຊວງປ້ອງກັນປະເທດ ອາຊຽນ ກັບລັດຖະມົນຕີກະຊວງປ້ອງກັນປະເທດ ອິນເດຍ.
ຍສໝ - ການຄົ້ນຄວ້າການນຳໃຊ້ເຕັກໂນໂລຊີ AI ໂດຍ ທ່ານ ປອ ເຈື່ອງວັນຕຽນ ໄດ້ເອົາລົງພິມໃນວາລະສານທີ່ມີຊື່ສຽງ 2 ສະບັບ ແລະ ວາລະສານອາເມລິກາ ຫຼາຍສະບັບຢູ່ອາເມລິກາໄດ້ລົງພິມຂ່າວ.
ທີ່ການເຮັດວຽກ, ທ່ານຮອງປະທານຄະນະກຳມະການປະຊາຊົນນະຄອນ ຮ່າໂນ້ຍ ຫງວຽນແມັ້ງກວຽນ ໄດ້ແນະນຳບັນດານະໂຍບາຍໜູນຊ່ວຍ, ບຸລິມະສິດຂອງອຳນາດການປົກຄອງນະຄອນຮ່າໂນ້ຍ, ກໍ່ຄືຄວາມສາມາດບົ່ມຊ້ອນ, ທ່າໄດ້ປຽບຂອງໜຶ່ງໃນຈຳນວນ 2 ຫົວຈັກດ້ານເສດຖະກິດຂອງ ຫວຽດນາມ.
ຕອນບ່າຍວັນທີ 20 ຕຸລາ, ທ່ານ ໂງມິງເຈົາ, ຮອງປະທານຄະນະກຳມະການປະຊາຊົນນະຄອນ ໂຮ່ຈີມິນ ໄດ້ຕ້ອນຮັບທ່ານນາງ Whitney Baird, ຜູ້ຊ່ວຍວຽກລັດຖະມົນຕີ ການຕ່າງປະເທດ ອາເມລິກາ ຮັບຜິດຊອບກົມບັນຫາເສດຖະກິດ ແລະ ດຳເນີນທຸລະກິດ ເຊິ່ງພວມຢູ່ຢ້ຽມຢາມ ແລະ ເຮັດວຽກຢູ່ນະຄອນ ໂຮ່ຈີມິນ.
ຍສໝ - ຫວ່າງແລ້ວນີ້, ທ່ານນາງ ຫງວຽນເຟືອງງາ ປະທານສະຫະພັນບັນດາອົງການຈັດຕັ້ງມິດຕະພາບ ຫວຽດນາມ ໄດ້ໃຫ້ການຕ້ອນຮັບ ພະມະຫາອາຈານ ທິກດຶກຕວັນ, ເຈົ້າອະທິການວັດ ຟາບເວືອງ (ລັດ California, ອາເມລິກາ). ວັດ ຟາບເວືອງ ແມ່ນວັດໜຶ່ງດຽວທີ່ຂຶ້ນກັບສະມາຄົມພຸດທະສາສະໜາ ຫວຽດນາມ ໃນຈຳນວນ 105 ວັດ ຫວຽດນາມ ຢູ່ ອາເມລິກາ.
ຍສໝ - ສອງຝ່າຍກໍ່ແລກປ່ຽນກ່ຽວກັບບັນດາບັນຫາໃນພາກພື້ນ, ສາກົນທີ່ຕ່າງຝ່າຍຕ່າງມີຄວາມສົນໃຈ, ເຫັນດີເປັນເອກະພາບເພີ່ມທະວີການຮ່ວມມືໃນຂົງເຂດການພົວພັນຄູ່ຮ່ວມມືຍຸດທະສາດ ອາເມລິກາ - ອາຊຽນ
ທ່ານນາຍົກລັດຖະມົນຕີ ຟ້າມມິງຈິງ ຢັ້ງຢືນວ່າ ລັດຖະບານ ຫວຽດນາມ ຈະສືບຕໍ່ປະຕິຮູບສະພາບແວດລ້ອມແຫ່ງການລົງທຶນ, ດຳເນີນທຸລະກິດຕາມທິດສະດວກ, ເປີດເຜີຍ, ໂປງໃສ, ມີຄວາມສະເໝີພາບ, ໜູນຊ່ວຍ ແລະ ສ້າງເງື່ອນໄຂໃຫ້ແກ່ບັນດານັກລົງທຶນຕ່າງປະເທດມາລົງທຶນ, ດຳເນີນທຸລະກິດຢ່າງມີປະສິດທິຜົນ ແລະ ປະສົບຜົນສຳເລັດຢູ່ ຫວຽດນາມ.
ວິທີການ, ເນື້ອໃນການສິດສອນ ອາດຈະປ່ຽນແປງ, ແຕ່ສິ່ງສຳຄັນແມ່ນຕ້ອງຊ່ວຍໃຫ້ນັກຮຽນກຳນົດທິດຕົນເອງ, ສ້າງພື້ນຖານຢ່າງໝັ້ນແກ່ນດ້ວຍຄຸນຄ່າພື້ນຖານໃນຕະຫຼອດຊີວິດ.
ການໂອ້ລົມສົນທະນາຄັ້ງນີ້ ເພື່ອແນໃສ່ຕີລາຄາໝາກຜົນການຮ່ວມມືດ້ານປ້ອງກັນຊາດສອງຝ່າຍໃນໄລຍະທີ່ຜ່ານມາ; ກຳນົດທິດທາງຮ່ວມມືໃນໄລຍະຈະມາເຖິງ.
ຍສໝ - ທ່ານນາງ ຫງວຽນເຟືອງງາ ໃຫ້ຮູ້ວ່າ: “COV ຄວນໜູນຊ່ວຍວິສາຫະກິດຕ່າງປະເທດເຂົ້າໃຈ ແລະ ປະຕິບັດບັນດາດຳລັດກ່ຽວກັບການຄຸ້ມຄອງການນຳໃຊ້ການອຸປະຖໍາ ຄື: ດຳລັດ 80/2020/ND-CP ພ້ອມທັງແນະນຳບັນດາວິສາຫະກິດປະຕິບັດໜ້າທີ່ຮັບຜິດຊອບສັງຄົມ”.
ທີ່ການສົນທະນາ, ສອງຝ່າຍໄດ້ປຶກສາຫາລືຢ່າງລະອຽດ ກ່ຽວກັບບັນດາເຕັກໂນໂລຢີພະລັງງານສະອາດຄື hydrogen, ຖ່ານເກັບພະລັງງານ, ພະລັງງານນິວເຄຼຍ, ກໍ່ຄືບັນດາແຜນການທີ່ຈຳເປັນເພື່ອຊຸກຍູ້ການຫັນເປັນພະລັງງານ ເພື່ອແນໃສ່ບັນລຸໄດ້ເປົ້າໝາຍປ່ອຍອາຍພິດລົງລະດັບ 0 ໃນປີ 2050.
ຍສໝ - ທ່ານນາງ ຟ້າມທູຮັ່ງ ຢັ້ງຢືນວ່າ “ໃນຕົວຈິງ ສະພາບປ້ອງກັນຕ້ານການຄ້າມະນຸດຢູ່ພາຍໃນປະເທດ ແລະ ຂ້າມຊາຍແດນ ໄດ້ຮັບການສຳຫລວດກວດຄືນເພື່ອມີມາດຕະການແກ້ໄຂທີ່ສອດຄ່ອງ, ຜ່ານຜ່າຄວາມຫຍຸ້ງຍາກຍ້ອນໂລກລະບາດ ໂຄວິດ-19 ກໍ່ຂຶ້ນ.
ຍສໝ - ທ່ານ ຫງວຽນກວກຫ້ຽວ, ຮອງຫົວໜ້າກົມກວດກາປ່າໄມ້, ກົມໃຫຍ່ປ່າໄມ້, ກະຊວງກະສິກຳ ແລະພັດທະນາຊົນນະບົດ ເນັ້ນໜັກວ່າ: ກອງປະຊຸມໃນມື້ນີ້ແມ່ນພະຍານຫຼັກຖານສໍາຄັນໃຫ້ແກ່ບາດກ້າວຍາວໃນການພົວພັນຮ່ວມມືລະຫວ່າງກົມປ່າໄມ້ອາເມລິກາ ແລະກົມກວດກາປ່າໄມ້ຫວຽດນາມ ເພື່ອຮ່ວມກັນສ້າງຫຼັກສູດກໍ່ສ້າງ, ຝຶກອົບຮົມທີ່ມີມາດຕະຖານໃນຂົງເຂດປະຕິບັດກົດໝາຍໃຫ້ກໍາລັງກວດກາປ່າໄມ້ຫວຽດນາມ.
ຍສໝ - ການເຄື່ອນໄຫວຄົ້ນຫາອັດຖິນາຍທະຫານອາເມລິກາທີ່ຫາຍສາບສູນໃນສົງຄາມຢູ່ ຫວຽດນາມ ແມ່ນການເຄື່ອນໄຫວມະນຸດສະທຳລະຫວ່າງສອງລັດຖະບານ ຫວຽດນາມ ແລະ ອາເມລິກາ. ນີ້ແມ່ນການມອບຮັບອັດຖິ ຄັ້ງທີ 158 ນັບແຕ່ປີ 1973.
ຍສໝ - ນັບແຕ່ປີ 2000, CRS ໄດ້ຮ່ວມມືຜັນຂະຫຍາຍບັນດາການເຄື່ອນໄຫວຢູ່ແຂວງ ກວາງຈີ້ ໃນບັນດາຂົງເຂດຫຼຸດຜ່ອນຄວາມສ່ຽງຈາກໄພພິບັດ, ເກັບກູ້ລະເບີດ, ໜູນຊ່ວຍຄົນພິການ. ຄູ່ຮ່ວມງານທ້ອງຖິ່ນຂອງ CRS ແມ່ນພະແນກສຶກສາ ແລະ ບຳລຸງສ້າງ, ພະແນກແຮງງານ, ທະຫານເສຍອົງຄະ ແລະ ສັງຄົມ, ຄະນະຊາວໜຸ່ມແຂວງ ແລະ ຄະນະກຳມະການປະຊາຊົນບັນດາເມືອງທີ່ກ່ຽວຂ້ອງ.
ຍສໝ - ທ່ານນາຍົກລັດຖະມົນຕີ ຟ້າມມິງຈິງ ໄດ້ຕີລາຄາສູງບັນດາວິສາຫະກິດຫວຽດນາມ ຢູ່ຕ່າງປະເທດ ທີ່ນັບມື້ນັບເພີ່ມທະວີການປະກອບສ່ວນເຂົ້າໃນການພັດທະນາເສດຖະກິດຫວຽດນາມ ແລະ ເພີ່ມທະວີການລົງທຶນເຂົ້າຕະຫລາດຫວຽດນາມ.
ຕອນເຊົ້າວັນທີ 17 ພຶດສະພາ (ຕາມເວລາ ທ້ອງຖິ່ນ), ຢູ່ນະຄອນ San Francisco, ອາເມລິກາ, ທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ໄດ້ເຂົ້າຮ່ວມການໂອ້ລົມສົນທະນາກ່ຽວກັບການປ່ຽນແປງໃໝ່, ປະດິດຄິດສ້າງ ແລະ start up ໂດຍສະຖາບັນຄົ້ນຄວ້ານະໂຍບາຍ Asia Society ຈັດຂຶ້ນ.
ຍສໝ - ຕອນບ່າຍວັນທີ 16 ພຶດສະພາ (ຕາມເວລາທ້ອງຖິ່ນ), ທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ໄດ້ໄປຢ້ຽມຢາມຕະຫຼາດຫຼັກຊັບ ນິວຢອກ (NYSE).
ກອງປະຊຸມສຸດຍອດພິເສດ ອາເມລິກາ-ອາຊຽນ ແມ່ນໂອກາດເພື່ອໃຫ້ ອາເມລິກາ ປັບປຸງການພົວພັນຄູ່ຮ່ວມມືກັບບັນດາປະເທດໃນພາກພື້ນ. ບັນດາຫົວຂໍ້ທີ່ຈະປຶກສາຫາລືໃນກອງປະຊຸມປະກອບມີ: ການແຜ່ລະບາດຂອງ COVID-19, ຄວາມປອດໄພດ້ານສຸຂະພາບຂອງໂລກ, ການປ່ຽນແປງຂອງດິນຟ້າອາກາດ, ການພັດທະນາແບບຍືນຍົງ.
ຍສໝ - ການຢ້ຽມຢາມຂອງທ່ານນາຍົກລັດຖະມົນຕີ ຟ້າມມີງຈິ໊ງ ແລະ ຄະນະຜູ້ແທນຫວຽດນາມ ໄດ້ຢືນຢັນທັດສະນະສະເໝີຕົ້ນສະເໝີປາຍຂອງຫວຽດນາມ ໃນການປະຕິບັດແນວທາງພົວພັນຕ່າງປະເທດທີ່ເປັນເອກະລາດ, ເປັນເຈົ້າຕົນເອງ, ເພື່ອສັນຕິພາບ, ມິດຕະພາບ, ການຮ່ວມມື ແລະ ພັດທະນາ, ຫັນການພົວພັນຕ່າງປະເທດເປັນຫຼາຍຝ່າຍ ແລະ ຫຼາຍຮູບຫຼາຍແບບ...


text:
ສະມາຄົມໃຫຍ່ຊາວຫວຽດນາມ ທົ່ວປະເທດລາວ ໄດ້ປຶກສາຫາລືກັບສູນກາງແນວລາວສ້າງຊາດ ເພື່ອວາງແຜນການສະເຫຼີມສະ ຫຼອງປີສາມັກຄີມິດຕະພາບລາວ-ຫວຽດນາມ, ຫວຽດ ນາມ -ລາວ 2022 ໂດຍໄດ້ກະກຽມ 8 ກິດຈະກຳ.
ສະມາຄົມໃຫຍ່ຊາວຫວຽດນາມ ທົ່ວປະເທດລາວ ເປັນອົງກອນໜຶ່ງ ພາຍໃຕ້ການຊີ້ນຳ ແລະ ຄຸ້ມ ຄອງຂອງກະຊວງພາຍໃນ ແລະ ຂຶ້ນກັບສະຖານທູດຫວຽດນາມ ປະຈຳລາວ ຊຶ່ງການເຮັດວຽກຂອງສະມາຄົມແມ່ນເປັນອາສາສະໝັກ ໃນນັ້ນງົບປະມານໃຊ້ຈ່າຍ ແລະ ການເຄື່ອນໄຫວວຽກງານຕ່າງໆແມ່ນກຸ້ມຕົນເອງ ແຕ່ເຖິງຈະເຮັດວຽກງານດ້ວຍຄວາມເປັນອາສາສະໝັກແຕ່ທຸກຄົນໃນສະມາຄົມແມ່ນມີຄວາມເສຍສະ ຫຼະສູງ ເຮັດໃຫ້ການເຄື່ອນ ໄຫວວຽກງານຂອງສະມາຄົມ ເປັນໄປຢ່າງຕໍ່ເນື່ອງ ແລະ ໄດ້ປະກອບສ່ວນໃນຫຼາຍໆກິດຈະກຳຂອງອົງການຈັດຕັ້ງພັກ-ລັດ ທີ່ຈັດຂຶ້ນ.
ເນື່ອງໃນໂອກາດສະເຫຼີມສະຫຼອງ ປີສະມາຄີມິດຕະພາບລາວ- ຫວຽດນາມ 2022 ທ່ານ ວິໄຊ ນະວຽງຈັນ ກຳມະການສູນກາງແນວລາວສ້າງຊາດ ກຳມະການສະມາຄົມມິດຕະພາບລາວ- ຫວຽດນາມ ປະທານສະມາຄົມໃຫຍ່ຊາວຫວຽດນາມທົ່ວປະ ເທດລາວ, ໄດ້ເປີດເຜີຍຕໍ່ສື່ມວນຊົນເມື່ອວັນທີ 25 ມີນາ 2022 ວ່າ: ສະມາຄົມໃຫຍ່ຊາວຫວຽດ ນາມທົ່ວປະເທດລາວ ເຮັດວຽກດ້ວຍຄວາມເປັນອາສາສະໝັກ ທຸກຄົນເຮັດວຽກແມ່ນບໍ່ມີເງິນເດືອນ, ໃນຂະນະດຽວກັນ ງົບປະມານໃນການໃຊ້ຈ່າຍ ແລະ ການເຄື່ອນໄຫວວຽກງານຕ່າງໆແມ່ນເປັນຂອງສະມາຄົມ (ກຸ້ມຕົນເອງ).
ທ່ານກ່າວຕື່ມວ່າ: ພາລບົດບາດ ແລະ ໜ້າທີ່ໂດຍກົງຂອງສະມາ ຄົມໃຫຍ່ແມ່ນເພື່ອເຮັດແນວໃດໃນການປຸກລະດົມ, ຊຸກຍູ້ໃຫ້ປະ ຊາຊົນຊາວຫວຽດນາມທີ່ທຳມາ ຫາກິນ ຢູ່ ສປປ ລາວ ໃຫ້ມີຄວາມສາມັກຄີ, ຊ່ວຍເຫຼືອຊຶ່ງກັນ ແລະ ກັນໃນຍາມມີຄວາມລຳບາກ ແລະ ເປັນຂົວເຊື່ອມຕໍ່ລະຫວ່າງສະມາ ຄົມ ກັບອຳນາດການປົກຄອງນັບແຕ່ຂັ້ນສູນກາງ ລົງຮອດທ້ອງຖິ່ນ, ໃນການເຕົ້າໂຮມຄວາມສາມັກຄີ ໂດຍສະມາຄົມພວກເຮົາໄດ້ສ້າງກິດຈະກຳເປັນແຕ່ລະໄລຍະ ເປັນຕົ້ນຈັດພິທີພົບປະສັງສັນ ແລະ ໃນວັນສຳຄັນກໍໄດ້ຈັດພິທີປາຖະ ກະຖາ ຕະຫຼອດຮອດການຈັດ ການແຂ່ງຂັນກິລາ ແລະ ສະແດງສິລະປະວັນນະດີ ຊຶ່ງໄລຍະຜ່ານມາ ພວກເຮົາໄດ້ຈັດມາຢ່າງຕໍ່ ເນື່ອງ ເພື່ອອົບຮົມບົ່ມສອນໃຫ້ຄົນຮຸ່ນຫຼັງໄດ້ສືບທອດຕໍ່ໆກັນໄປ.
ກ່ອນເກີດການລະບາດພະຍາດໂຄວິດ-19 ສະມາຄົມຂອງພວກເຮົາໄດ້ສ້າງກິດຈະກຳຫຼາຍຮູບ ແບບ ເພື່ອເປັນການເຕົ້າໂຮມຄວາມສາມັກຄີ ໃຫ້ສະມາຊິກມີໂອກາດພົບປະ ແລະ ແລກປ່ຽນບົດຮຽນຊຶ່ງກັນ ແລະ ກັນ, ໃນນັ້ນໄດ້ພົບປະກັບບັນດານັກທຸລະກິດຫວຽດນາມທີ່ມາລົງທຶນຢູ່ ສປປ ລາວ ກັບນັກທຸລະກິດຂອງລາວ ເພື່ອແລກປ່ຽນບົດຮຽນໃນການດຳເນີນທຸລະກິດ, ນອກຈາກນັ້ນຍັງໄດ້ເອົາໃຈໃສ່ວຽກງານການສຶກສາເປັນພິເສດເພື່ອໃຫ້ເຂົາເຈົ້າຮູ້ຈັກສິລະປະ-ວັດທະນະທຳ ແລະ ຮີດຄອງປະເພນີຂອງລາວເຮົາ.
ທ່ານກ່າວຕື່ມວ່າ: ຫຼັງຈາກເກີດການແຜ່ລະບາດຂອງພະຍາດໂຄວິດ-19 ກວ່າ 2 ປີມານີ້ ສະມາຄົມພວກເຮົາ ກໍໄດ້ເອົາໃສ່ໃນປຸກລະ ດົມນຳບັນດານັກທຸລະກິດ ແລະ ມວນຊົນທົ່ວໄປ ປະກອບສ່ວນດ້ານວັດຖຸ ແລະ ເງິນຄຳ ເພື່ອນຳໄປປະກອບສ່ວນໃຫ້ແກ່ຄະນະສະເພາະກິດ ແຕ່ຂັ້ນສູນກາງຮອດທ້ອງຖິ່ນ, ໃນນັ້ນຍັງໄດ້ໃກ້ຊິດ, ຕິດຕາມ ແລະ ປະສານງານກັບບັນດາສະມາຄົມຂອງແຕ່ລະແຂວງ ແລະ ສະມາຄົມຂອງພວກເຮົາຢູ່ນະຄອນຫຼວງວຽງຈັນ ເພື່ອສອບຖາມສະລະທຸກສຸກດິບໃນການດຳລົງຊີວິດຢູ່ ສປປ ລາວ ໂດຍສະເພາະແມ່ນຄອບຄົວທີ່ມີຄວາມຫຍຸ້ງຍາກທາງດ້ານເສດ ຖະກິດ ຊຶ່ງຫາກຄອບຄົວໃດພົບຄວາມຫຍຸ້ງຍາກ ພວກເຮົາກໍໃຫ້ຄວາມຊ່ວຍເຫຼືອ.
ປະທານສະມາຄົມໃຫຍ່ຊາວຫວຽດນາມທົ່ວປະເທດລາວ ກ່າວຕື່ມວ່າ: ໃນແຕ່ລະປີ ພວກເຮົາໄດ້ເອົາໃຈໃສ່ໃນການປະກອບສ່ວນ ແລະ ປະຕິບັດໜ້າທີ່ຂອງຕົນ ເປັນຕົ້ນວັນສຳຄັນຂອງ ສປປ ລາວ ແລະ ຂອງ ສສ ຫວຽດນາມ ຊຶ່ງພວກເຮົາໄດ້ມີສ່ວນຮ່ວມໃນການປະກອບສ່ວນຈັດກິດຈະກຳຕ່າງໆ ໂດຍຈັດຮ່ວມກັບການຈັດ ຕັ້ງພັກ-ລັດ.
ສຳລັບປີນີ້ ສະມາຄົມໃຫຍ່ຊາວຫວຽດນາມທົ່ວປະເທດລາວ ໄດ້ປະຊຸມຮ່ວມກັບສູນກາງແນວລາວສ້າງຊາດ ເພື່ອປຶກສາຫາລືກ່ຽວກັບການວາງແຜນ ກະກຽມສະເຫຼີມສະຫຼອງປີສາມັກມິດຕະ ພາບລາວ-ຫວຽດນາມ, ຫວຽດ ນາມ-ລາວ 2022 ຊຶ່ງພວກເຮົາກໍໄດ້ມີການວາງແຜນ ລວມມີ 8 ກິດຈະກຳ ຊຶ່ງກິດຈະກຳຫຼັກໆ ໂດຍຈະມີການຈັດຕັ້ງຄະນະໜຶ່ງຮ່ວມກັນລະຫວ່າງຝ່າຍລາວ- ຫວຽດນາມ ລົງຢ້ຽມຢາມເຂດຫ່າງໄກສອກຫຼີກ (ເຂດເສັ້ນທາງໂຮ່ຈິມິນ) ເຂດຊາຍແດນ ຊຶ່ງຈະໄປຢ້ຽມຢາມ, ຊຸກຍູ້ ແລະ ມອບເຄື່ອງຊ່ວຍເຫຼືອ ໃຫ້ແກ່ປະຊາຊົນ ຄາດວ່າເດືອນກໍລະກົດຈະລົງຈັດ ຕັ້ງປະຕິບັດ ແລະ ສຳລັບໃນໄລ ຍະເດືອນເມສາ ກໍໄດ້ມີການວາງແຜນໃນຫຼາຍໆກິດຈະກຳ, ນອກ ຈາກນັ້ນກໍຈະເຂົ້າຮ່ວມກິດຈະກຳຕ່າງໆທີ່ການຈັດຕັ້ງພັກ-ລັດ ຈັດຂຶ້ນ, ໃນຂະນະດຽວກັນກໍຈະໄດ້ຮ່ວມກັບຄະນະ ລົງໄປຢ້ຽມຢາມອະນຸສອນສະຖານປະທານ ໂຮ່ຈິມິນ ຢູ່ແຂວງຄຳມ່ວນ ຄາດວ່າໃນເດືອນພຶດສະພາ ແລະ ເຂົ້າ ຮ່ວມການຈັດການແຂ່ງຂັນກິລາ ແລະ ສະແດງສິລະປະແລກປ່ຽນວັດທະນາທຳ ແລະ ອື່ນໆ.
ທ່ານກ່າວໃຫ້ຮູ້ຕື່ມວ່າ: ສະມາຄົາພວກເຮົາຈະສືບຕໍ່ຈັດຕັ້ງປະຕິບັດຕາມພາລະບົດ ແລະ ໜ້າທີ່ໂດຍສຸມໃສ່ບັນດາວຽກງານທີ່ມີການວາງແຜນໄວ້ແລ້ວ ໂດຍສະເພາະແມ່ນການວາງແຜນໃນການເຂົ້າ ຮ່ວມການສະເຫຼີມສະຫຼອງປີສາ ມັກຄີມິດຕະພາບລາວ-ຫວຽດ ນາມ 2022 ແລະ ບັນດາກິດຈະ ກຳຂອງສະມາຄົມພວກເຮົາ ແລະ ວຽກງານການຊ່ວຍເຫຼືອສັງຄົມ ຊຶ່ງເປັນແຜນປົກກະຕິຂອງສະມາ ຄົມພວກເຮົາ ແລະ ວຽກງານອື່ນໆໃຫ້ປະສົບຜົນສຳເລັດຕາມແຜນ ທີ່ວາງໄວ້. ເອົາໃຈໃສ່ປຸກລະດົມຊຸກຍູ້ໃຫ້ບັນດາຄອບຄົວທີ່ຍັງພົບກັບຄວາມຫຍຸ້ງຍາກດ້ານເສດຖະ ກິດໃຫ້ພະຍາຍາມບຸກບືນຂຶ້ນຕື່ມ ເພື່ອສ້າງເສດຖະກິດຄອບຄົວຂອງ ຕົນນັບມື້ນັບດີຂຶ້ນ, ປຸກລະດົມຜູ້ປົກຄອງສຶກສາອົບຮົມ – ສັ່ງສອນ ໃຫ້ຄວາມຮູ້ແກ່ລູກຫຼານ ເພື່ອໃຫ້ຫຼີກລ່ຽງ ຫຼື ບໍ່ໃຫ້ໄປກ່ຽວ ພັນກັບສິ່ງທີ່ບໍ່ດີ ເປັນຕົ້ນແມ່ນບັນຫາຢາເສບຕິດ ແລະ ອື່ນໆ, ໃນຂະນະດຽວກັນກໍໄດ້ເຜີຍແຜ່ແນວທາງ ແລະ ນະໂຍບາຍຂອງພັກ-ລັດຖະບານໃຫ້ແກ່ ປະຊາ ຊົນຊາວຫວຽດນາມທີ່ດຳລົງຊີວິດຢູ່ ສປປ ລາວ ຮັບຮູ້ ແລະ ເຂົ້າໃຈ, ຊຸກຍູ້ໃຫ້ແຕ່ລະພາກສ່ວນມີໜ້າທີ່ຮັບຜິດຊອບປະຕິບັດພັນທະຂອງຕົນເອງເຂົ້າງົບປະມານຂອງລັດ ເພື່ອເປັນການປະກອບສ່ວນໃນການສ້າງສາ ແລະ ພັດທະນາປະ ເທດຊາດ, ປັດຈຸບັນມີຄົນຫວຽດ ນາມມາດຳລົງຊີວິດຢູ່ ສປປ ລາວ ປະມານ 1 ແສນກວ່າຄົນ ໃນຂອບເຂດທົ່ວປະເທດ ແຕ່ສ່ວນຫຼາຍແມ່ນຢູ່ທາງພາກກາງ 50%, ພາກໃຕ້ 30% ແລະ ພາກ ເໜືອ 20%.
ໂອກາດດັ່ງກ່າວ, ທ່ານປະທານສະມາຄົມໃຫຍ່ຊາວຫວຽດນາມທົ່ວປະເທດລາວ ຍັງໄດ້ສະແດງຄວາມຮູ້ບຸນຄຸນຕໍ່ພັກ-ລັດ ຊຶ່ງຍາມໃດກໍມີຄວາມເປັນຫ່ວງເປັນໃຍ, ຊຸກຍູ້ ແລະ ອຳນວຍຄວາມສະດວກໃນການທຳມາຫາກິນ ແລະ ການໄປມາຫາສູ່ຢ່າງສະ ດວກສະບາຍ ແລະ ຂໍອອຍພອນໃຫ້ການນຳພັກ-ລັດ ທັງຢູ່ສູນກາງ ແລະ ທ້ອງຖິ່ນຈົ່ງມີສຸຂະພາບເຂັ້ມແຂງ ມີພະລານາໄມສົມບູນ ສືບຕໍ່ຊີ້ນຳ-ນຳພາປະເທດຊາດໃຫ້ນັບມື້ມີຄວາມສີວິໄລ ແລະ ຈະ ເລີນຮຸ່ງເຮືອງຂຶ້ນໄປຢ່າງບໍ່ຢຸດຢັ້ງ ແລະ ອວຍພອນໃຫ້ພໍ່ແມ່ພີ່ນ້ອງປະຊາຊົນລາວບັນດາເຜົ່າ ແລະ ປະຊາຊົນຊາວຫວຽດນາມທີ່ດຳ ລົງຊີວິດຢູ່ ສປປ ລາວ ຈົ່ງຮັກ ສາຄວາມສາມັກຄີເປັນປຶກແຜ່ນແໜ້ນໜາຂຶ້ນເລື້ອຍໆ, ອວຍ ພອນໃຫ້ສາຍພົວພັນມິດຕະພາບອັນຍິ່ງໃຫຍ່ ຄວາມສາມັກຄີພິ ເສດ ແລະ ການຮ່ວມມືຮອບດ້ານ ລະຫວ່າງລາວ-ຫວຽດນາມ ຈົ່ງໝັ້ນຄົງຂະໜົງແກ່ນຕະຫຼອດກາລະນານ ແລະ ອວຍພອນໃຫ້ການສະເຫຼີມສະຫຼອງປີສາມັກຄີມິດຕະພາບ ລາວ-ຫວຽດນາມ, ຫວຽດນາມ-ລາວ ຈົ່ງປະສົບຜົນສຳເລັດຕາມລະດັບຄາດໝາຍທີ່ວາງໄວ້.
ໂດຍ: ສຳນານ


text:
ທ່ານນາຍົກລັດຖະມົນຕີ ສຳເລັດການຢ້ຽມຢາມ ສາທາລະນະລັດ ສະຫະພັນເຢຍລະມັນ
ໂດຍຕອບສະໜອງຕາມຄໍາເຊື້ອເຊີນຂອງທ່ານ ນາງ ອັງເກລາ ແມກເກລ, ນາຍົກລັດຖະມົນຕີ ແຫ່ງ ສາທາລະນະລັດ ສະຫະພັນ ເຢຍລະມັນ, ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ພ້ອມດ້ວຍຄະນະ ໄດ້ເດີນທາງຢ້ຽມຢາມ ສາທາລະນະລັດ ສະຫະພັນ ເຢຍລະມັນ ຢ່າງເປັນທາງການ, ໃນວັນທີ 12-13 ມີນາ 2019, ເຊິ່ງເປັນການຢ້ຽມຢາມຄັ້ງປະຖົມມະລຶກ ຂອງການນໍາຂັ້ນສູງຂອງລາວ ທີ່ ສາທາລະນະລັດ ສະຫະພັນ ເຢຍລະມັນ ແລະ ເປັນນິມິດໝາຍອັນສໍາຄັນໃນການເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສປປ ລາວ ແລະ ສສ ເຢຍລະມັນ ໃຫ້ແຕກດອກອອກຜົນຍິ່ງໆຂຶ້ນ.
ໃນວັນທີ 13 ມີນາ 2019 ພາຍຫຼັງພິທີຕ້ອນຮັບທາງການຢ່າງສົມກຽດ ທີ່ສໍານັກງານນາຍົກລັດຖະມົນຕີ ສສ ເຢຍລະມັນ, ທ່ານນາຍົກລັດຖະມົນຕີ ແຫ່ງ ສປປ ລາວ ໄດ້ພົບປະສອງຝ່າຍ ກັບ ທ່ານນາຍົກລັດຖະມົນຕີ ແຫ່ງ ສສ ເຢຍລະມັນ, ການພົບປະໄດ້ດໍາເນີນໄປດ້ວຍບັນຍາກາດອັນສະໜິດສະໜົມ ແລະ ສ້າງສັນ, ສອງຝ່າຍໄດ້ຕີລາຄາສູງ ຕໍ່ສາຍພົວພັນມິດຕະພາບ ແລະ ການຮ່ວມມືທີ່ດີ ທີ່ມີມາຍາວນານ ລະຫວ່າງ ສອງປະເທດ, ນັບຕັ້ງແຕ່ ສປປ ລາວ ແລະ ສສ ເຢຍລະມັນ ໄດ້ສ້າງຕັ້ງສາຍພົວພັນການທູດນໍາກັນ ໃນວັນທີ 31 ມັງກອນ 1958 ເປັນຕົ້ນມາ. ການຊ່ວຍເຫຼືອຂອງເຢຍລະມັນ ແກ່ ສປປ ລາວ ແມ່ນສຸມໃສ່ສອງຂະແໜງການບຸລິມະສິດ ຄື: ການຮ່ວມມືທາງດ້ານເຕັກນິກ ຜ່ານອົງການຮ່ວມມືສາກົນ ເພື່ອການພັດທະນາ ເຢຍລະມັນ (GIZ) ແລະ ການຮ່ວມມືທາງດ້ານການເງິນ ຜ່ານທະນາຄານສິນເຊື່ອ ເພື່ອການພັດທະນາເຢຍລະມັນ (KFW) ໂດຍສອດຄ່ອງກັບເປົ້າໝາຍລວມຂອງແຜນພັດທະນາເສດຖະກິດ-ສັງຄົມ ຂອງລັດຖະບານລາວ ເປັນຕົ້ນແມ່ນ ເນັ້ນໃສ່ການພັດທະນາຊົນນະບົດ, ວຽກງານອາຊີວະສຶກສາ, ການພັດທະນາຍຸດທະສາດການເຕີບໂຕສີຂຽວ (Green growth), ການພັດທະນາຊັບພະຍາ ກອນມະນຸດ, ການອະນຸລັກສິ່ງແວດລ້ອມ, ການກໍ່ສ້າງ ແລະ ປັບປຸງເສັ້ນທາງຄົມມະນາຄົມ ແລະ ສົ່ງເສີມທຸລະກິດພາກເອກະຊົນ, ລວມທັງ ທຸລະກິດຂະໜາດກາງ (SME) ແລະ ຈຸລະວິສາຫະກິດ (MSME).
ສໍາລັບການຊ່ວຍເຫຼືອໃນປີ 2018-2020 ມີມູນຄ່າສູງເຖິງ 50 ລ້ານເອີໂຣ, ໃນນັ້ນ 10 ລ້ານເອີໂຣ ແມ່ນຊ່ວຍເຫຼືອເພື່ອບັນເທົາທຸກ ໃຫ້ແກ່ປະຊາຊົນຜູ້ປະສົບໄພນໍ້າຖ້ວມຢູ່ແຂວງອັດຕະປື ແລະ ໃນຂອບເຂດທົ່ວປະເທດ. ໃນໂອກາດນີ້, ທ່ານນາຍົກລັດຖະມົນຕີເຮົາ ໄດ້ສະແດງຄວາມຂອບໃຈ ແລະ ຮູ້ບຸນຄຸນຕໍ່ການຊ່ວຍເຫຼືອອັນລໍ້າຄ່າຂອງລັດຖະບານ ກໍ່ຄືປະຊາຊົນເຢຍລະມັນ ໃຫ້ແກ່ ສປປ ລາວ ໃນໄລຍະຜ່ານມາ, ເຊິ່ງເປັນການຊ່ວຍເຫຼືອທີ່ມີປະສິດທິຜົນຢ່າງແທ້ຈິງ. ຄຽງຄູ່ກັນນັ້ນ, ສອງຝ່າຍຍັງໄດ້ປຶກສາຫາລື ແຜນການຮ່ວມມືໃນຕໍ່ໜ້າ ເປັນຕົ້ນແມ່ນ ການຮ່ວມມືລະຫວ່າງສອງກະຊວງການຕ່າງປະເທດ, ດ້ານເສດຖະກິດການຄ້າ, ການລົງທຶນ, ການສຶກສາ ແລະ ອຶ່ນໆ. ໃນຂະນະດຽວກັນນັ້ນ, ຝ່າຍເຢຍລະມັນ ຍັງໄດ້ຢືນຢັ້ນທີ່ຈະສືບຕໍ່ເພີ່ມການຊ່ວຍເຫຼືອ ໃນການພັດທະນາກະສິກໍາ ແລະ ອຸດສາຫະກໍາປຸງແຕ່ງ ເພື່ອປະກອບສ່ວນຊ່ວຍເຫຼືອ ສປປ ລາວ ໃຫ້ຫຼຸດພົ້ນອອກຈາກສະຖານະພາບດ້ອຍພັດທະນາ ແລະ ບັນລຸເປົ້າໝາຍການພັດທະນາແບບຍືນຍົງ ເທື່ອລະກ້າວ. ນອກຈາກນັ້ນ, ສອງຝ່າຍຍັງໄດ້ແລກປ່ຽນທັດສະນະ ກ່ຽວກັບບັນຫາພາກພື້ນ ແລະ ສາກົນ ທີ່ຕ່າງຝ່າຍຕ່າງມີຄວາມສົນໃຈ. ໃນໂອກາດດຽວກັນນີ້, ທ່ານນາຍົກລັດຖະມົນຕີ ທອງລຸນ ສີສຸລິດ ໄດ້ເຊື້ອເຊີນທ່ານນາຍົກລັດຖະມົນຕີ ອັງເກລາ ແມກເກລ ໄປຢ້ຽມຢາມ ສປປ ລາວ ໃນເວລາທີ່ເພິ່ນເຫັນວ່າສະດວກ, ເຊິ່ງຄູ່ຮ່ວມຕໍາແໜ່ງ ຝ່າຍເຢຍລະມັນ ໄດ້ຕອບຮັບດ້ວຍຄວາມຍິນດີ, ສ່ວນວັນເວລາຈະໄດ້ຮັບການຕົກລົງໂດຍຜ່ານຊ່ອງທາງການທູດ.
ໃນໂອກາດຢ້ຽມຢາມທາງການ ສສ ເຢລະມັນ ຄັ້ງນີ້, ນອກຈາກການພົບປະສອງຝ່າຍ ກັບ ນາຍົກລັດຖະມົນຕີ ອັງເກລາ ແມກເກລ ແລ້ວ, ທ່ານນາຍົກລັດຖະມົນຕີ ທອງລຸນ ສີສຸລິດ ຍັງໄດ້ຮັບການເຂົ້າຢ້ຽມຂໍ່ານັບ ຂອງປະທານສະມາຄົມມິດຕະພາບ ເຢຍລະມັນ-ລາວ ພ້ອມດ້ວຍຄະນະ ແລະ ພົບປະໂອ້ລົມກັບຊຸມຊົນຄົນເຊື້ືອຊາດລາວ ທີ່ນະຄອນຫຼວງແບກແລງ. ພ້ອມກັນນັ້ນ, ສອງກະຊວງການຕ່າງປະເທດລາວ-ເຢຍລະມັນ ຍັງໄດ້ລົງນາມໃນຖະແຫຼງການຮ່ວມ ວ່າດ້ວຍການປຶກສາຫາລື ລະຫວ່າງ ສອງກະຊວງການຕ່າງປະເທດ ລາວ-ເຢຍລະມັນ.ຊຶ່ງການຢ້ຽມຢາມທີ່ມີຄວາມໝາຍສໍາຄັນທາງປະຫວັດສາດຄັ້ງນີ້ ໄດ້ດໍາເນີນໄປດ້ວຍບັນຍາກາດອັນອົບອຸ່ນ ແລະ ປະສົບຜົນສໍາເລັດ ຢ່າງອັນຈົບງາມທຸກປະການ. ພາບ-ຂ່າວ: ຫ້ອງວ່າການສໍານັກງານນາຍົກລັດຖະມົນຕີ
___________


text:
ພື້ນຖານໂຄງລ່າງດ້ານສຸຂະອະນາໄມ ແລະ ນ້ຳຂອງຕົວເມືອງ
Urban water supplies and distribution
ອີຢູ ໃຫ້ການສະໜັບສະໜູນໂຄງການສະໜອງນຳ້ສະອາດຢູ່ແຂວງສະຫວັນນະເຂດ ຜ່ານໂຄງການ SUNWIP
ສຳນັກຂ່າວສານປະເທດລາວ- ລັດຖະບານ ສປປ ລາວ ແລະ ສະຫະພາບເອີຣົບ (ອີຢູ) ໄດ້ຮ່ວມມືກັນພັດທະນາໂຄງການ ສະໜອງນ້ຳໃຊ້ ຢູ່ແຂວງຄຳມ່ວນ ແລະ ສະຫວັນນະເຂດ ໂດຍຜ່ານ ຂອບຂະຫຍາຍພື້ນຖານໂຄງຮ່າງ ດ້ານໂພສະນາການ ແລະ ໂຄງການ WASH, ເພື່ອແນໃສ່ເປົ້າໝາຍເພື່ອການພັດທະນາແບບຍືນຍົງທີ 2 ແລະ ທີ 4. ມູນຄ່າການການສະໜັບສະໜູນຈາກສະຫະພາບເອີຣົບຈຳນວນ 16.95 ລ້ານເອີໂຣ ຊຶ່ງໃນນັ້ນ 1.95 ລ້ານເອີໂຣ ແມ່ນເປັນສ່ວນຂອງລັດຖະບານ ສປປ ລາວ. ແຫຼ່ງຂ່າວຈາກ: ສຳນັກຂ່າວສານປະເທດລາວ ...
ໂຕະຂ່າວສານປະເທດລາວ
ບໍລິສັດຈີນສຳເລັດການກໍ່ສ້າງໂຄງການນ້ຳປະປານະຄອນຫຼວງວຽງຈັນ
ວຽງຈັນ, 27 ກຸມພາ (ຊິນຫົວ) — ໂຄງການນ້ຳປະປາ, ເຊິ່ງດຳເນີນການໂດຍບໍລິສັດຈີນ China North Industries Group Corporation Limited (NORINCO) ໄດ້ສຳເລັດການກໍ່ສ້າງ ແລະ ມີການມອບຮັບໃຫ້ແກ່ເຈົ້າຂອງໂຄງການ ທີ່ນະຄອນຫຼວງວຽງຈັນ ໃນວັນພຸດນີ້.ພິທີມອບຮັບໂຄງການຂະຫຍາຍລະບົບທໍ່ສົ່ງນ້ຳປະປາສຳລັບໂຮງງານນ້ຳປະປາແສນດິນ ແລະ ປ່ຽນທໍ່ນ້ຳເກົ່າສຳລັບລັດວິສາຫະກິດນ້ຳປະປານະຄອນຫຼວງ ໄດ້ມີຂຶ້ນທີ່ຊານນະຄອນຫຼວງວຽງຈັນ, ພາຍໃຕ້ການເຂົ້າຮ່ວມຂອງທ່ານ ສິນລະວົງ ຄຸດໄພທູນ ສະມາຊິກຄະນະກຳມະການກົມການເມືອງສູນການພັກປະຊາຊົນປະຕິວັດລາວ ແລະ ເຈົ້າຄອງນະຄອນຫຼວງວຽງຈັນ.ອ່ານຕໍ່ ...
Liangyu


text:
ຫສນຍ ເຜີຍແຜ່ນິຕິກຳ ກ່ຽວກັບການປະເມີນຜົນ ການປະຕິບັດວຽກງານ ຂອງພະນັກງານ-ລັດຖະກອນ
ໃນວັນທີ 28 ພະຈິກ 2018 ຫ້ອງວ່າການສໍານັກງານນາຍົກລັດຖະມົນຕີ (ຫສນຍ) ໄດ້ຈັດກອງປະຊຸມ ເຜີຍແຜ່, ເຊື່ອມຊຶມ ດຳລັດ ວ່າດ້ວຍການປະເມີນຜົນ ການປະຕິບັດວຽກງານ ຂອງພະນັກງານ-ລັດຖະກອນ ເລກທີ 300/ລບ ແລະ ຄຳແນະນຳ ຂອງກະຊວງພາຍໃນ ວ່າດ້ວຍການປະເມີນຜົນ ການປະຕິບັດວຽກງານ ຂອງພະນັກງານ-ລັດຖະກອນ ເລກທີ 06/ພນ, ໂດຍການເປັນປະທານ ຂອງທ່ານ ສົມສະນິດ ສຸວັນນະລາດ, ຮອງລັດຖະມົນຕີ, ຮອງຫົວໜ້າຫ້ອງວ່າການສຳນັກງານນາຍົກລັດຖະມົນຕີ; ມີຜູ້ຕາງໜ້າ ຈາກກະຊວງພາຍໃນ ແລະ ພະນັກງານ-ລັດຖະກອນ ພາຍໃນ ຫສນຍ ທັງໝົດ ເຂົ້າຮ່ວມ.
ຈຸດປະສົງ ຂອງກອງປະຊຸມ ແມ່ນເພື່ອເຜີຍແຜ່, ເຊື່ອມຊຶມ ດຳລັດ ວ່າດ້ວຍການປະເມີນຜົນ ການປະຕິບັດວຽກງານ ຂອງພະນັກງານ-ລັດຖະກອນ ເລກທີ 300/ລບ ແລະ ຄຳແນະນຳ ຂອງກະຊວງພາຍໃນ ວ່າດ້ວຍການປະເມີນຜົນ ການປະຕິບັດວຽກງານ ຂອງພະນັກງານ-ລັດຖະກອນ ເລກທີ 06/ພນ ໃຫ້ແກ່ພະນັກງານ-ລັດຖະກອນ ພາຍໃນ ຫສນຍ ໄດ້ຮັບຮູ້, ເຊື່ອມເຊື່ອມ ແລະ ນຳໄປຈັດຕັ້ງປະຕິບັດ ຖືກຕ້ອງຕາມລະບຽບຫຼັກການ, ສອດຄ່ອງກັບແນວທາງນະໂຍບາຍຂອງພັກ ແລະ ກົດໝາຍຂອງລັດ, ເປັນລະບົບ, ແທດເໝາະກັບສະພາບ ແລະ ເງື່ອນໄຂຕົວຈິງ, ຮັບປະກັນຄວາມເປັນເອກະພາບ, ໂປ່ງໃສ, ແນໃສ່ເຮັດໃຫ້ວຽກງານການປະເມີນ ແລະ ຄຸ້ມຄອງ ຜົນການຈັດຕັ້ງປະຕິບັດວຽກງານ ຂອງພະນັກງານ-ລັດຖະກອນ ມີປະສິດທິພາບ ແລະ ປະສິດທິຜົນ, ສຳເລັດຕາມ ຈຸດປະສົງ ແລະ ລະດັບຄາດໝາຍທີ່ວາງໄວ້.
ໃນໂອກາດກ່າວເປີດກອງປະຊຸມ, ທ່ານປະທານກອງປະຊຸມ ໄດ້ຮຽກຮ້ອງ ຕໍ່ຄະນະຮັບຜິດຊອບ ແລະ ຜູ້ເຂົ້າຮ່ວມ ຈົ່ງພ້ອມກັນເອົາໃຈໃສ່ປະຕິບັດ ແລະ ຈັດຕັ້ງຜັນຂະຫຍາຍ ຕາມຫຼັກການ ຄື: ລວມສູນປະຊາທິປະໄຕ, ປຶກສາຫາລືຕົກລົງເປັນໝູ່ຄະນະ, ບຸກຄົນຮັບຜິດຊອບ, ສຽງສ່ວນໜ້ອຍຂຶ້ນກັບສຽງສ່ວນຫຼາຍ, ບຸກຄົນຂຶ້ນກັບການຈັດຕັ້ງ ແລະ ຂັ້ນລຸ່ມຂຶ້ນກັບຂັ້ນເທິງ; ປະເມີນຜົນຕາມເນື້ອໃນມາດຖານລວມ ແລະ ມາດຖານສະເພາະ ຂອງແຕ່ລະປະເພດ ພະນັກງານ-ລັດຖະກອນ; ຮັບປະກັນຄວາມໂປ່ງໃສ, ພາວະວິໄສ, ສະເໝີພາບ, ຍຸຕິທຳ, ຊັດເຈນ, ມີຫຼັກຖານ ແລະ ຄວາມສາມັກຄີພາຍໃນ; ຮັບປະກັນການປະຕິບັດຕາມ ວິທີ, ຂັ້ນຕອນ ຂອງການປະເມີນ ແລະ ເວລາທີ່ກຳນົດໄວ້.
ການເຜີຍແຜ່, ເຊື່ອມຊຶມ ນິຕິກຳ ໃນຄັ້ງນີ້ ຈະໄດ້ດຳເນີນເປັນເວລາ 2 ວັນ ແຕ່ວັນທີ 28-29 ພະຈິກ 2018.
ພາບ ແລະ ຂ່າວ : ຫ້ອງວ່າການສໍານັກງານນາຍົກລັດຖະມົນຕີ© ໂຕະນໍ້າຊາ | tonamcha.com
___________


text:
ອີງຕາມການລາຍງານຜ່ານແຟນເພສ ເຟສບຸກ ຂອງສູນຂ່າວສານການແພດສຸຂະສຶກສາ Centre of Infotmation and Education of Health ໃຫ້ຮູ້ວ່າ: 3 ກຸ່ມບູລິມະສິດທີ່ຈະໄດ້ຮັບວັກຊີນ Pfizer ເມື່ອວັກຊີນດັ່ງກ່າວມາເຖິງ ສປປ ລາວ ແມ່ນໄດ້ແກ່:
– ຜູ້ສູງອາຍຸ 60 ປີ ຂື້ນໄປ ຈະມີການກວດເບິ່ງບັດປະຈຳຕົວ ຫຼື ສຳມະໂນຄົວ ຫຼື ຫຼັກຖານຢືນຢັນອື່ນໆ ທີ່ບົ່ງບອກອາຍຸ ຢ່າງລະອຽດ
– ຜູ້ທີ່ມີພະຍາດປະຈຳຕົວ* (18 ປີ ຂຶ້ນໄປ) ຈະມີການກວດເບິ່ງຫຼັກຖານການປິ່ນປົວ ຫຼື ການບົ່ງມະຕິພະຍາດ ຫຼື ຢາທີ່ກິນເປັນປະຈຳ (ໃຫ້ມີເອກະສານຢັ້ງຢືນປະຫວັດການປີ່ນປົວ) / ຜູ້ທີ່ມີນໍ້າໜັກມວນສານຮ່າງກາຍ (BMI) ເກີນ > 30, BMI = ນໍ້າໜັກ/ສ່ວນສູງກຳລັງ 2
-ພະນັກງານແພດ ຫຼື ພະນັກງານດ່ານໜ້າທີ່ພາດໂອກາດສັກວັກຊີນຜ່ານມາ.
ໝາຍເຫດ: ສໍາລັບຜູ້ທີ່ບໍ່ທັນໄດ້ຮັບວັກຊີນກັນພະຍາດໂຄວິດ-19 ຊະນິດໃດມາກ່ອນເທົ່ານັ້ນ (ແລະ ວັກຊີນບໍ່ສາມາດຖືກສັກແບບປົນຊະນິດກັນໄດ້) ຜູ້ທີ່ມີພະຍາດປະຈຳຕົວ: ພະຍາດໝາກໄຂ່ຫຼັງ, ເບົາຫວານ, ພະຍາດຫົວໃຈ, ພະຍາດທາງເດີນຫາຍໃຈ, ພະຍາດຕັບ, ພະຍາດຕຸ້ຍ (BMI >30 kg/m2), ມະເຮັງ, ຜູ້ທີມີຄວາມປົກຜ່ອງທາງດ້ານພູ້ມຄູ້ມກັນ ລວມທັງຜູ້ທິມີການປ່ຽນຖ່າຍອະໄວຍະວະ, ຜຸ້ທີ່ມີຄວາມດັນເລືອດສູງ ແລະ ຜູ້ທີມີຄວາມຜິດປົກກະຕິ ທາງດ້ານພັນທຸກຳມາແຕ່ກຳເນີດ (Down syndrome)


text:
ໃນຕອນເຊົ້າຂອງວັນທີ 05 ເມສາ 2022, ທີ່ຫ້ອງຂັບແຂກຂອງກະ ຊວງປ້ອງກັນເທດຫວຽນາມ ສະ ຫາຍ ພົນໂທ ຮ່ວງ ຊວນ ຈ້ຽນ, ກຳມະການສູນກາງພັກ, ຮອງລັດຖະມົນຕີ ກະຊວງປ້ອງກັນປະເທດຫວຽດນາມ ໄດ້ໃຫ້ກຽດຕ້ອນຮັບ ສະຫາຍ ຈັນທະພອນ ຄຳມະນີຈັນ, ຮອງຫົວໜ້າສຳນັກ ງານ ສະຖານເອກອັກຄະລັດຖະ ທູດແຫ່ງ ສປປ ລາວ ປະຈຳ ສສ ຫວຽດນາມ ພ້ອມທີ່ປຶກສາປ້ອງ ກັນຊາດລາວ ເພື່ອພົບປະແລກ ປ່ຽນບັນດາເນື້ອໃນ ແລະ ກິດຈະ ກຳເຄື່ອນໄຫວໃນປີສາມັກຄີມິດ ຕະພາບລາວ – ຫວຽດນາມ, ຫວຽດນາມ – ລາວ 2022 ເພື່ອສະເຫຼີມສະຫຼອງວັນສ້າງຕັ້ງການພົວພັນທາງການທູດ ຄົບຮອບ 60ປີ ແລະ ວັນເຊັນສົນທິສັນຍາມິດຕະພາບ ແລະ ຮ່ວມມື ລາວ – ຫວຽດນາມ ຄົບຮອບ 45 ປີ.
ສະຫາຍ ພົນໂທ ຮ່ວງ ຊວນ ຈ້ຽນ ໄດ້ແຈ້ງໃຫ້ຊາບກ່ຽວກັບການຈັດຕັ້ງຜັນຂະຫຍາຍບັນດາເນື້ອໃນການພົວພັນຮ່ວມມືລະຫວ່າງສອງກະຊວງປ້ອງກັນປະເທດຫວຽດນາມ – ລາວ, ກໍ່ຄືກະກຽມຈັດຕັ້ງບັນດາກິດຈະກຳໃນປີສາ ມັກຄີມິດຕະພາບ 2022 ໃຫ້ມີຄວາມໝາຍຄວາມສຳຄັນ, ເລິກເຊິ່ງ ແລະ ປະກົດຜົນເປັນຈິງ. ນະໂອກາດນີ້, ສະຫາຍ ຈັນທະພອນ ຄຳມະນີຈັນ ໄດ້ເຫັນດີເປັນເອກະພາບ ແລະ ຕີລາຄາສູງຕໍ່ບັນດາແຜນການຈັດກິດຈະກຳສະຫຼອງສອງວັນປະຫວັດສາດຂອງສອງກະຊວງປ້ອງກັນປະ ເທດ, ພ້ອມທັງໃຫ້ຄຳໝັ້ນສັນຍາວ່າສະຖານທູດ ຈະສືບຕໍ່ເປັນຂົວຕໍ່ ແລະ ປະສານງານໃຫັ້ນດາອົງການ, ກະຊວງ, ຂະແໜງການ ແລະ ທ້ອງຖິ່ນຂອງສອງປະເທດໄດ້ຈັດຕັ້ງປະຕິບັດບັນດາແຜນເຄື່ອນໄຫວຂອງຕົນໃນປີສາມັກຄີມິດຕະພາບນີ້. ນອກນັ້ນ, ສະ ຫາຍ ຈັນທະພອນ ຄຳມະນີຈັນ ຍັງໄດ້ແຈ້ງໃຫ້ຝ່າຍຫວຽດນາມ ຊາບກ່ຽວກັບແຜນການກະກຽມຈັດຕັ້ງປີສາມັກຄີມິດຕະພາບ 2022 ຢູ່ ສປປ ລາວ ເວົ້າລວມ, ເວົ້າສະເພາະ ຢູ່ສະຖານເອກອັກຄະລັດຖະທູດແຫ່ງ ສປປ ລາວ ປະຈຳ ສສ ຫວຽດນາມ ຊຶ່ງຈະໄດ້ຈັດບາງກິດຈະກຳໃນໂອ ກາດດັ່ງກ່າວ. ເພື່ອປະກອບສ່ວນຢ່າງຕັ້ງໜ້າເຂົ້າໃນການເພິ່ມພູນຄູນສ້າງສາຍພົວພັນມິດຕະ ພາບ ທີ່ຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ, ສອງກອງທັບ ແລະ ປະຊາຊົນສອງຊາດ ລາວ – ຫວຽດນາມ ໃຫ້ຈະເລີນງອກງາມຍິ່ງໆຂຶ້ນ.
ເນື່ອງໃນໂອກາດບຸນປີໃໝ່ລາວ ພ.ສ 2565 ໃກ້ຈະມາເຖິງນີ້ ສະຫາຍ ພົນໂທ ຮ່ວງ ຊວນ ຈ້ຽນ ໄດ້ຕາງໜ້າກະຊວງປ້ອງກັນປະເທດຫວຽດນາມ ກ່າວອວຍພອນຄະນະນຳ ແລະ ພະນັກງານ ສະຖານເອກອັກຄະລັດຖະທູດແຫ່ງ ສປປ ລາວ ປະຈຳ ສສ ຫວຽດນາມ ໃຫ້ມີຜົນສຳເລັດໃໝ່ໃຫຍ່ຫຼວງກວ່າເກົ່າໃນການປະຕິບັດໜ້າທີ່ຂອງຕົນຢູ່ ສສ ຫວຽດນາມ ອີກດ້ວຍ.
ຂ່າວ: ພັນຕີ ທະວີເດດ ສະແຫວງວິໄລ.


text:
ກອງປະຊຸມ ຮ່ວມມື ລະຫ່ວາງ ພະແນກກະສິກຳ ແລະ ປ່າໄມ້ແຂວງຫົວພັນ ແລະ ພະແນກກະສິກຳ ແລະ ພັດທະນາຊົນນະບົດ ແຂວງເຊີນລາ ໄລຍະປີ 2022-2025.
ພະແນກກະສິກຳ ແລະ ປ່າໄມ້ ແຂວງຫົວພັນ ໄດ້ສຳເລັດ ກອງປະຊຸມ ເພື່ອສືບຕໍ່ຈັດຕັ້ງຜັນຂະຫຍາຍ ເນື້ອໃນບົດບັນທຶກຮ່ວມມື ລະຫ່ວາງ ແຂວງຫົວພັນ ສປປ ລາວ ແລະ ແຂວງເຊີນລາ ສສ ຫວຽດນາມ ໂດຍເປັນກຽດເຂົ້າຮ່ວມຝ່າຍລາວ ນຳໂດຍທ່ານ ໄຈເພັດ ເຮືອງຖາວອນ ຮັກສາການຫົວໜ້າພະແນກກະສິກຳ ແລະ ປ່າໄມ້ແຂວງຫົວພັນ, ພ້ອມດ້ວຍຫົວໜ້າຂະແໜງການທີ່ກ່ຽວຂ້ອງ. ຝ່າຍຫວຽດນາມ ນຳໂດຍທ່ານ ຮ່າຍືເຫວ້ ຫົວໜ້າພະແນກກະສິກຳ ແລະ ພັດທະນາຊົນນະບົດແຂວງເຊີນລາ ພ້ອມດ້ວຍຄະນະທີມງານເຂົ້າຮ່ວມທັງໝົດ 20 ກ່ວາທ່ານ.
.
ເພື່ອຜັນຂະຫຍາຍການຮ່ວມມື ລະຫ່ວາງ ສປປລາວ – ສສຫວຽດນາມ, ຫົວພັນ – ເຊີນລາ ເວົ້າລວມ, ເວົ້າສະເພາະແມ່ນຂົງເຂດກະສິກຳ ແລະ ປ່າໄມ້ ໃຫ້ເຂົ້າສູ່ວົງກ້ວາງ ແລະ ປະກົດຜົນເປັນຈິງ ຈິ່ງສະເໜີແຜນການຮ່ວມມື ລະຫ່ວາງ ພະແນກກະສິກຳ ແລະ ປ່າໄມ້ແຂວງຫົວພັນ ກັບ ພະແນກກະສິກຳ ແລະ ພັດທະນາຊົນນະບົດແຂວງເຊີນລາ, ໃນໄລຍະປີ 2022-2025 ຄາດໝາຍແຕ່ລະດ້ານຄື: ວຽກງານປູກຝັງ ສ້າງຄວາມເຂັ້ມແຂງ ໃຫ້ພະນັກງານວິຊາການກ່ຽວກັບເຕັກນິກໃນເຂດເນີນສູງ ວຽກງານລ້ຽງສັດ ແລະ ການປະມົງ ເຕັກນິກການຄຸ້ມຄອງ ແລະ ພັດທະນາພືດອາຫານສັດ ( ການປູກ, ການບົວລະບັດຮັກສາ, ການເກັບກ່ຽວ ແລະ ການເກັບຮັກສາ). ວຽກງານພັດທະນາຊົນນະບົດ ຈັດສັນອາຊີບຄົງທີ່ ແລະ ພັດທະນາບ້ານ ທີ່ໄດ້ຮັບຜົນກະທົບຈາກການພັດທະນາພື້ນຖານໂຄງລ່າງ. ວຽກງານແຜນການ ສ້າງຄວາມເຂັ້ມແຂງໃຫ້ວິຊາການ ກ່ຽວກັບການວາງແຜນພັດທະນາ ກະສິກຳ ແລະ ປ່າໄມ້. ວຽກງານຄຸ້ມຄອງ ແລະ ພັດທະນາທີ່ດິນ ເຕັກນິກການຄຸ້ມຄອງ, ພັດທະນາ ແລະ ປັບປຸງທີ່ດິນກະສິກຳເຂດເນີນສູງ. ສູນບໍລິການເຕັກນິກ ກະສິກຳ ແລະ ປ່າໄມ້ ຮ່ວມມືລາວ-ຫວຽດ. ສ້າງສວນໝາກໄມ້ ພ້ອມດ້ວຍອຸປະກອນ ແລະ ເຕັກນິກການປູກການບົວລະບັດຮັກສາ, ວຽກງານຊົນລະປະທານ ສ້າງຄວາມເຂັ້ມແຂງໃຫ້ພະນັກງານວິຊາການ, ການສຳຫຼວດອອກແບບລະບົບຊົນລະປະທານຢູ່ເຂດພູດອຍ.
ຝ່າຍຫວຽດນາມ ຮັບຮອງ ແລະ ຈັດຕັ້ງປະຕິບັດແຜນການຮ່ວມມີ: ສ້າງຄວາມເຂັ້ມແຂງດ້ານພາສາຫວຽດນາມ ໃຫ້ພະນັກງານວິຊາການ, ສົ່ງເສີມອຳນວຍຄວາມສະດວກໃຫ້ຜູ້ປະກອບການ, ນັກທຸລະກິດ ຈາກແຂວງເຊີນລາ ໄປລົງທືນຢູ່ແຂວງຫົວພັນໃຫ້ຫຼາຍຂື້ນ. ກຳນົດຫຼັກການໃນການຈັດປະຊຸມຮ່ວມ ລະຫ່ວາງ 2 ຝ່າຍ ເພື່ອສະຫຼຸບຕີລາຄາວຽກງານຮອບດ້ານໂດຍການພັດປ່ຽນເປັນເຈົ້າພາບປີລະຄັ້ງ, ເຊື່ອມໂຍງແຜນການຮ່ວມມື ເຂົ້າກັບແຜນພັດທະນາກະສິກຳ ແລະ ປ່າໄມ້ ແຕ່ລະໄລຍະໃຫ້ສັດເຈນເພື່ອເຮັດໃຫ້ການຈັດຕັ້ງປະຕິບັດໃຫ້ໄດ້ຮັບຜົນດີ. ກອງປະຊຸມໄດ້ດຳເນີນເປັນເວລາ 1 ຕອນ ແລະ ສຳເລັດລົງໃນຕອນເຊົ້າ ຂອງວັນທີ 28 ກັນຍາ 2022.
ບັນນາທິການ: ນາງ ພວງວັນ ມີວົງສາ
ພາບ-ຂ່າວ: ຄຳພະແກ້ວ ອິນທະວົງ


text:
ແຫລ່ງຂ່າວຈາກແຂວງໄຊຍະບູລີ ໃຫ້ຮູ້ວ່າ: ກອງປະຊຸມ ຄົບຄະນະບໍລິຫານງານພັກແຂວງ ໄຊຍະບູລີ ຄັ້ງທີ 3 ສະໄໝທີ VII ໄດ້ສຳເລັດລົງໃນວັນທີ 18 ສິງຫາ 2021 ພາຍຫລັງດຳເນີນມາເປັນເວລາ 2 ວັນ ໂດຍການເປັນປະທານ ຂອງ ສະຫາຍ ພົງສະຫວັນ ສິດທະວົງ ກໍາມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າ ແຂວງໄຊຍະບູລີ, ມີກໍາມະການປະຈໍາພັກແຂວງ, ກໍາມະການພັກແຂວງ, ຫົວໜ້າພະແນກ ການ, ກົມກອງອ້ອມຂ້າງແຂວງ, ມີເລຂາພັກເມືອງ, ເຈົ້າເມືອງ 11 ເມືອງ ເຂົ້າຮ່ວມ.
ຕະຫລອດການດໍາເນີນກອງປະຊຸມ ຜູ້ແທນໄດ້ຍົກສູງຄວາມຮັບຜິດຊອບການເມືອງ, ຄົ້ນຄວ້າປະກອບຄໍາຄິດ-ຄໍາເຫັນໃນແຕ່ລະບັນຫາ ຢ່າງກົງໄປກົງມາຄົບຖ້ວນຈະແຈ້ງ ແລະເລິກເຊິ່ງ, ພ້ອມທັງມີການປຶກສາຫາລືແລກປ່ຽນຄໍາຄິດ-ຄໍາເຫັນ ເພື່ອຫັນເຂົ້າສູ່ການຈັດຕັ້ງປະຕິບັດຢ່າງເປັນຮູບປະທໍາ ແລະ ມີປະສິດທິຜົນ, ຜ່ານການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 6 ເດືອນຕົ້ນປີ ໃນການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກ, ມະຕິກອງປະຊຸມໃຫຍ່ຄັ້ງທີ VII ຂອງອົງຄະນະພັກແຂວງພາຍໃຕ້ການນໍາພາຂອງພັກຂັ້ນຕ່າງໆ ຢູ່ພາຍໃນແຂວງ ເຮັດໃຫ້ບັນດາຄາດໝາຍວາງໄວ້ໄດ້ຮັບການຈັດຕັ້ງປະຕິບັດ ແລະ ມີຜົນສໍາເລັດທີ່ເປັນພື້ນຖານຈໍານວນໜຶ່ງເຊັ່ນ: ສາມາດຮັກສາສະຖຽນລະພາບທາງດ້ານການເມືອງ, ສັງຄົມມີຄວາມສະຫງົບ ມີຄວາມເປັນລະບຽບຮຽບຮ້ອຍໂດຍພື້ນຖານ, ເສດຖະກິດຍັງສືບຕໍ່ຂະຫຍາຍຕົວ, ບັນຍາກາດການຜະລິດລະດູແລ້ງ ແລະ ຜະລິດລະດູປີ ຂອງປະຊາຊົນຍັງສືບຕໍ່ເປັນຂະບວນການດີ.
ບັນດາຄາດໝາຍສູ້ຊົນລະອຽດຂອງຂະແໜງການ, ຂອງບັນດາເມືອງ ໄດ້ຮັບການຈັດຕັ້ງປະຕິບັດ ແລະ ບັນລຸໄປແລ້ວຈໍານວນໜຶ່ງ, ບັນດາໂຄງການລົງທຶນຂອງລັດ ລວມທັງໂຄງການຂອງຂະແໜງການສູນກາງ ແລະ ໂຄງການລົງທຶນຂອງພາກເອກະຊົນທັງພາຍໃນ ແລະ ຕ່າງປະເທດ ໄດ້ດໍາເນີນໄປຕາມຂັ້ນຕອນຂອງກົດໝາຍ ມີຄວາມຄືບໜ້າ ແລະ ມີປະສິດທິຜົນເປັນສ່ວນຫລາຍ, ພື້ນຖານໂຄງລ່າງຢູ່ຊົນນະບົດໄດ້ຮັບການພັດທະນາ ຊີວິດການເປັນຢູ່ຂອງປະຊາຊົນ ໄດ້ຮັບການປັບປຸງປົວແປງຍົກລະດັບດີຂຶ້ນ, ການແກ້ໄຂສະພາບຄວາມຫຍຸ້ງຍາກທາງດ້ານເສດຖະກິດ-ການເງິນ, ການແກ້ໄຂບັນຫາຢາເສບຕິດ ກໍໄດ້ຮັບການແກ້ໄຂຢ່າງແຂງແຮງເລິກເຊິ່ງ.
ຂ່າວ-ພາບ: ອຸ່ນເຮືອນ ໂພທິລັກ


text:
ແຕ່ວັນທີ 1-5 ມີນາ, ສະພາສິດທິມະນຸດສະຫະປະຊາຊາດ ສືບຕໍ່ດຳເນີນວາລະປະຊຸມອາທິດທີ 2 ຂອງກອງປະຊຸມເປັນປະຈຳຄັ້ງທີ 46, ໂດຍມີກອງປະຊຸມປືກສາຫາລືຮ່ວມ ແລະ ປືກສາຫາລືດ້ວຍຫົວຂໍ້ກ່ຽວກັບການສົ່ງເສີມສິດທິພົນລະເຮືອນ, ການເມືອງ ແລະ ສິດທິເສດຖະກິດ, ວັດທະນະທຳ - ສັງຄົມ, ລວມທັງຮັບປະກັນສິດທິດ້ານວັດທະນະທຳ, ສິດທິເດັກ ແລະ ສິດຂອງຄົນພິການ.
ເຂົ້າຮ່ວມການໂອ້ລົມສົນທະນາ, ທ່ານເອກອັກຄະລັດຖະທູດ ເລຖິຕວຽດມາຍ, ຫົວໜ້າຄະນະຜູ້ແທນຖາວອນຫວຽດນາມ ປະຈຳສະຫະປະຊາຊາດ, ອົງການການຄ້າໂລກ (WTO) ແລະ ບັນດາອົງການຈັດຕັ້ງສາກົນອື່ນໆຢູ່ເຈນີວາ ໄດ້ຊີ້ແຈ້ງບັນດານະໂຍບາຍ, ຄວາມມານະພະຍາຍາມ ແລະ ຜົນສຳເລັດຂອງລັດຖະບານຫວຽດນາມ ໃນການຊຸກຍູ້ສິດທິມະນຸດ, ໃນນັ້ນມີສິດເດັກ, ສິດຂອງຄົນພິການ, ສິດທິດ້ານວັດທະນະທຳ ແລະ ສິດທິດ້ານອາຫານຢູ່ຫວຽດນາມ.
ທ່ານເອກອັກຄະລັດຖະທູດ ເລຖິຕວຽດມາຍ ໄດ້ຢືນຢັນວ່າ ໃນສະພາບການທີ່ສັບສົນຂອງການລະບາດ COVID-19, ການຄວບຄຸມ ແລະ ຕອບສະໜອງຂອງຫວຽດນາມສຳລັບພະຍາດ COVID-19 ຢ່າງ ສຳເລັດຜົນ, ຮັກສາການເຕີບໂຕຂອງເສດຖະກິດສູງ ເມື່ອທຽບໃສ່ພື້ນຖານທົ່ວໄປຂອງໂລກ ແລະ ບຸລິມະສິດໃນການສະໜັບສະໜູນບັນດາກຸ່ມຄົນມີຄວາມສ່ຽງໃນສັງຄົມ ໄດ້ສະແດງໃຫ້ເຫັນຢ່າງຈະແຈ້ງກ່ຽວກັບຄວາມຖືກຕ້ອງ ແລະ ປະສິດທິຜົນຂອງນະໂຍບາຍຂອງລັດຖະບານຫວຽດນາມ ແລະ ຄຳໝັ້ນສັນຍາຂອງຫວຽດນາມພາຍໃຕ້ສົນທິສັນຍາລະດັບສາກົນກ່ຽວກັບເສດຖະກິດ ໃນຂົງເຂດສິດທິມະນຸດເຊິ່ງຫວຽດນາມໄດ້ເຂົ້າຮ່ວມ.
ທີ່ກອງປະຊຸມຮ່ວມ, ຄະນະຜູ້ແທນຫວຽດນາມ ໄດ້ຮຽກຮ້ອງບັນດາປະເທດ ແລະ ສະພາສິດທິມະນຸດເພີ່ມທະວີການຮ່ວມມື ແລະ ສົນທະນາເພື່ອຊຸກຍູ້ສິດທິມະນຸດໃນພາກປະຕິບັດຕົວຈິງ ແທນທີ່ຈະນຳ ເອົາການວິພາກວິຈານ ຕໍ່ບັນດາປະເທດສະເພາະ ໂດຍອີງໃສ່ຂໍ້ມູນທີ່ບໍ່ຖືກຕ້ອງ ແລະ ບໍ່ຄົບຖ້ວນ.
ພິເສດ, ຄະນະຜູ້ແທນຫວຽດນາມ ແລະ ບັນດາປະເທດອາຊຽນ ໄດ້ກ່າວຄຳປາໄສຮ່ວມຂອງອາຊຽນ ທີ່ກອງປະຊຸມສົນທະນາກ່ຽວກັບສິດຂອງຄົນພິການໃນການເຂົ້າຮ່ວມກິລາ, ສະແດງໃຫ້ເຫັນຄວາມມານະພະຍາຍາມຂອງບັນດາປະເທດອາຊຽນ ທີ່ໄດ້ຈັດຕັ້ງກອງປະຊຸມການແຂ່ງຂັນອາຊຽນໃຫ້ແກ່ຄົນພິການ (Asean Paragame) ຢ່າງຕໍ່ເນື່ອງເພື່ອຊຸກຍູ້ຄວາມສາມັກຄີ.
ຄຳຮຸ່ງ


text:
ລັດຖະມົນຕີກະຊວງການຕ່າງປະເທດ ຕ້ອນຮັບການເຂົ້າຢ້ຽມຂໍ່ານັບຂອງຜູ້ລາຍງານພິເສດ ສປຊ
ໃນວັນທີ 18 ມີນາ 2019, ທ່ານ ສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງ ປະເທດ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ຟີລິບ ອໍສ໌ຕອນ (Mr. Philip Alston), ຜູ້ລາຍງານພິເສດ ສປຊ ດ້ານຄວາມທຸກຍາກທີ່ສຸດ ແລະ ສິດທິມະນຸດ (UN Special Rapporteur on Extreme Poverty and Human Rights) ເນື່ອງໃນໂອກາດເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ລະຫວ່າງວັນທີ 18-28 ມີນາ 2019 ຕາມການເຊື້ອເຊີນຂອງລັດຖະບານລາວ.
ໃນການພົບປະຄັ້ງນີ້ ທ່ານ ລັດຖະມົນຕີກະຊວງການຕ່າງປະເທດ ໄດ້ຕາງໜ້າໃຫ້ລັດຖະບານ ແຫ່ງ ສປປ ລາວ ສະແດງຄວາມຕ້ອນຮັບຜູ້ລາຍງານພິເສດ ພ້ອມຄະນະ ໃນການມາເຄື່ອນໄຫວຢ່າງເປັນທາງການຢູ່ ສປປ ລາວ ໃນຄັ້ງນີ້. ທ່ານ ລັດຖະມົນຕີ ກະຊວງການຕ່າງປະເທດ ໄດ້ຕີລາຄາຕໍ່ການມາຢ້ຽມຢາມ ສປປ ລາວ ຂອງຜູ້ລາຍງານພິເສດ ຊຶ່ງຖືເປັນການຮ່ວມມືທີ່ສໍາຄັນລະຫວ່າງ ສປປ ລາວ ກັບກົນໄກພິເສດຂອງສະພາສິດທິມະນຸດ ສປຊ.
ໃນໄລຍະຜ່ານມາ, ບົນພື້ນຖານນະໂຍບາຍການຕ່າງ ປະເທດສະເໝີຕົ້ນສະເໝີປາຍຂອງພັກ ແລະ ລັດຖະບານລາວ, ສປປ ລາວ ເຄີຍໄດ້ເຊື້ອເຊີນ ແລະ ຕ້ອນຮັບຜູ້ລາຍງານພິເສດ ສປຊ ຄື: ຜູ້ລາຍງານພິເສດ ສປຊ ກ່ຽວກັບເສລີພາບທາງດ້ານສາສະໜາ ໃນປີ 2009 ແລະ ຜູ້ລາຍງານພິເສດ ສປຊ ກ່ຽວກັບການຄ້າຂາຍເດັກ ແລະ ການຂູດຮີດທາງເພດເດັກ ໃນປີ 2017. ການເຊື້ອເຊີນ ແລະ ຕ້ອນຮັບຜູ້ລາຍງານພິເສດ ສປຊ ດ້ານຄວາມທຸກຍາກທີ່ສຸດ ແລະ ສິດທິມະນຸດໃນຄັ້ງນີ້ ແມ່ນຢືນຢັນອີກເທື່ອໜຶ່ງເຖິງຄວາມເອົາໃຈໃສ່ຂອງລັດຖະບານລາວ ໃນການສືບຕໍ່ປະຕິບັດຄໍາໝັ້ນສັນຍາຂອງ ສປປ ລາວ ໃນຖານະເປັນສະມາຊິກອົງການສະຫະປະຊາຊາດ.
ທ່ານ ສະເຫຼີມໄຊ ກົມມະສິດ ໄດ້ຍົກໃຫ້ຜູ້ລາຍງານພິເສດ ເຫັນເຖິງຜົນສໍາເລັດໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແຫ່ງຊາດ ແຕ່ລະໄລຍະ, ການຈັດຕັ້ງປະຕິບັດເປົ້າໝາຍສະຫັດສະວັດດ້ານການພັດທະນາ ໃນໄລຍະຜ່ານມາ, ການຈັດຕັ້ງປະຕິບັດເປົ້າໝາຍພັດທະນາແບບຍືນຍົງ ໃນປັດຈຸບັນ ໂດຍຜ່ານການສ້າງ ແລະ ຈັດຕັ້ງປະຕິບັດເປົ້າໝາຍແຫ່ງຊາດ ໃນການພັດທະນາເສດຖະກິດ-ສັງຄົມຂອງປະເທດ, ອັນໄດ້ເຮັດໃຫ້ອັດຕາຄວາມທຸກຍາກຂອງປະຊາຊົນລາວ ຫຼຸດລົງເທື່ອລະບາດກ້າວ.
ນອກຈາກນີ້ ທ່ານລັດ ຖະມົນຕີ ກະຊວງການຕ່າງ ປະເທດ ໄດ້ຍົກໃຫ້ຜູ້ລາຍງານພິເສດ ເຫັນໄດ້ເຖິງສິ່ງທ້າທາຍ ແລະ ສາເຫດຂອງຄວາມທຸກຍາກ ຢູ່ ສປປ ລາວ, ເປັນຕົ້ນ ຜົນຮ້າຍຈາກສົງຄາມ ໂດຍສະເພາະລະເບີດບໍ່ທັນແຕກທີ່ຍັງຝັງຢັ່ງຢາຍຢູ່ໃນເນື້ອທີ່ 2/3 ຂອງປະເທດ ໄດ້ສືບຕໍ່ທຳ ລາຍຊີວິດ ແລະ ຊັບສິນຂອງປະຊາຊົນບັນດາເຜົ່າ, ກີດຂວາງຕໍ່ການພັດທະນາເສດຖະກິດ-ສັງຄົມ ແຫ່ງຊາດ. ໃນໄລຍະຂອງສົງຄາມ ປະຊາຊົນລາວບັນດາເຜົ່າ ບໍ່ມີໂອກາດເຂົ້າເຖິງການສຶກສາ, ບໍ່ມີໂອກາດໄດ້ພັດທະນາຕົນເອງ, ພ້ອມດຽວກັນ ປະຊາຊົນບາງຊົນເຜົ່າ ມີຮີດຄອງປະເພນີຄວາມເຊື່ອຖືແບບດັ່ງເດີມ ຊຶ່ງກໍພາໃຫ້ມີຄວາມຫຍຸ້ງຍາກ ໃນການແກ້ໄຂຄວາມທຸກຍາກຂອງເຂົາເຈົ້າ. ນອກນີ້, ໃນຊຸມປີຫຼັງມານີ້ ສປປ ລາວ ໄດ້ຮັບຜົນກະທົບຈາກໄພທໍາມະຊາດ ທີ່ບໍ່ເຄີຍມີມາກ່ອນ.
ການມາຢ້ຽມຢາມ ສປປ ລາວ ຂອງຜູ້ລາຍງານພິເສດ ແມ່ນມີຄວາມສໍາຄັນ ຊຶ່ງຜູ້ລາຍງານພິເສດຈະສາມາດເກັບກໍາຂໍ້ມູນກ່ຽວກັບ ນະໂຍບາຍ, ຄວາມພະຍາຍາມ, ຜົນສໍາເລັດຂອງລັດຖະບານລາວ ໃນການແກ້ໄຂຄວາມທຸກຍາກ, ພ້ອມທັງຈະໄດ້ສໍາພັດກັບສະພາບຄວາມເປັນຈິງຢູ່ ສປປ ລາວ. ທ່ານ ຟິລິບ ອໍສ໌ຕອນ (Philip Alston) ຜູ້ລາຍງານພິເສດ ສປຊ ວ່າດ້ວຍຄວາມທຸກຍາກທີ່ສຸດ ແລະ ສິດທິມະນຸດ ໄດ້ສະແດງຄວາມຂອບໃຈ ຕໍ່ທ່ານລັດຖະມົນຕີ ກະຊວງການຕ່າງປະເທດ ທີ່ໄດ້ຕ້ອນຮັບ ແລະ ໃຫ້ຂໍ້ມູນທີ່ສໍາຄັນແກ່ຜູ້ລາຍງານພິເສດ ໃນການປະຕິບັດໜ້າທີ່ຂອງຕົນຢູ່ ສປປ ລາວ, ພ້ອມທັງໄດ້ຕີລາຄາສູງຕໍ່ການເຊື້ອເຊີນ ແລະ ການຮ່ວມມືຂອງລັດຖະບານລາວ.
ໃນໄລຍະເຄື່ອນໄຫວຢ້ຽມ ຢາມ ແລະ ເຮັດວຽກຢູ່ ສປປ ລາວ ເປັນເວລາ 10 ວັນ ນັບແຕ່ວັນທີ 18-28 ມີນາ 2019 ຜູ້ລາຍງານພິເສດ ສປຊ ດ້ານຄວາມທຸກຍາກທີ່ສຸດ ແລະ ສິດທິມະນຸດ ຈະພົບປະ ແລະ ເຮັດວຽກກັບບັນດາກະຊວງ ແລະ ອົງການກ່ຽວຂ້ອງຂອງ ສປປ ລາວ ເປັນຕົ້ນ ກະຊວງການຕ່າງປະເທດ, ກະຊວງກະສິກຳ ແລະ ປ່າໄມ້, ກະຊວງແຜນການ ແລະ ການລົງທຶນ, ກະຊວງການເງິນ, ກະຊວງຍຸຕິທຳ, ກະຊວງແຮງງານ ແລະ ສະຫວັດດີການສັງຄົມ, ກະຊວງສຶກສາທິການ ແລະ ກິລາ, ກະຊວງສາທາລະນະສຸກ, ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ, ສູນສະຖິຕິແຫ່ງຊາດ. ພ້ອມດຽວກັນນີ້, ຜູ້ລາຍງານພິເສດ ກໍຈະພົບປະກັບ ກຳມາທິການທີ່ກ່ຽວຂ້ອງຂອງສະພາແຫ່ງຊາດ ແລະ ສານປະຊາຊົນສູງສຸດ. ຜູ້ລາຍງານພິເສດ ຍັງຈະເດີນທາງໄປຢ້ຽມຢາມ ແຂວງຫົວພັນ ແລະ ແຂວງອັດຕະປື ເພື່ອພົບປະກັບອຳນາດການປົກຄອງຂັ້ນແຂວງ ແລະ ຂັ້ນເມືອງ, ຢ້ຽມຢາມໂຄງການລຶບລ້າງຄວາມທຸກຍາກ ແລະ ເບິ່ງສະພາບຄວາມເປັນຈິງຂອງການຊ່ວຍເຫຼືອປະຊາຊົນ ແລະ ການຟື້ນຟູພື້ນທີ່ ທີ່ໄດ້ຮັບຜົນກະທົບຢ່າງຮ້າຍແຮງຈາກໄພທຳມະຊາດ. ພາບ - ຂ່າວ: ສຸກສາຄອນ ( ກະຊວງການຕ່າງປະເທດ)
___________


text:
ໃນຕອນບ່າຍຂອງວັນທີ 14 ກໍລະກົດ 2021 ທີ່ສຳນັກງານຄະນະພົວພັນຕ່າງປະເທດສູນກາງພັກ, ສະຫາຍ ທອງສະຫວັນ ພົມວິຫານ, ກຳມະການສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ ໄດ້ຕ້ອນຮັບ ການເຂົ້າຢ້ຽມຂໍ່ານັບ ຂອງສະຫາຍ ປາໂບຣ ແອງໂຕນີໂອ ໂຣດຼີເກດສ, ເອກອັກຄະລັດຖະທູດວິສາມັນຜູ້ມີອຳນາດເຕັມ ແຫ່ງ ສ.ກູບາ ປະຈຳ ສປປ ລາວ.
ໃນການພົບປະຄັ້ງນີ້, ສະຫາຍ ປາໂບຣ ແອງໂຕນີໂອ ໂຣດຼີເກດສ ໄດ້ສະແດງຄວາມຂອບໃຈເປັນຢ່າງສູງ ທີ່ໄດ້ມີໂອກາດພົບປະ ກັບ ສະຫາຍຫົວໜ້າຄະນະພົວພັນຕ່າງປະເທດສູນກາງພັກ ແລະ ໄດ້ສະແດງຄວາມຊົມເຊີຍ ເນື່ອງໃນໂອກາດທີ່ສະຫາຍ ທອງສະຫວັນ ພົມວິຫານ ໄດ້ຮັບການເລືອກຕັ້ງເປັນກຳມະການສູນກາງພັກ ແລະ ໄດ້ຮັບການແຕ່ງຕັ້ງເປັນຫົວໜ້າຄະນະພົວພັນຕ່າງປະເທດສູນກາງພັກ. ສະຫາຍ ປາໂບຣ ແອງໂຕນີໂອ ໂຣດຼີເກດສ ໄດ້ຕີລາຄາສູງຕໍ່ການຮ່ວມມືສອງຝ່າຍ ລະຫວ່າງ ກູບາ-ລາວ ແລະ ໄດ້ສະແດງຄວາມຂອບໃຈ ຕໍ່ພັກ, ລັດຖະບານ ແລະ ປະຊາຊົນລາວ ອ້າຍນ້ອງ ທີ່ໃຫ້ການຊ່ວຍເຫຼືອສະໜັບສະໜູນກູບາ ໃນເວທີພາກພື້ນ ແລະ ສາກົນ ມາໂດຍຕະຫຼອດ. ນອກຈາກນັ້ນ, ສະຫາຍທູດ ຍັງໄດ້ແຈ້ງສະພາບ ກ່ຽວກັບ ເຫດການປະທ້ວງໃນວັນທີ 11 ກໍລະກົດ 2021 ທີ່ຜ່ານມາ, ຊຶ່ງເປັນການປະຕິບັດທີ່ມີການແຊກແຊງຈາກພາຍນອກ.
ສະຫາຍ ທອງສະຫວັນ ພົມວິຫານ ໄດ້ຕາງໜ້າໃຫ້ພັກ, ລັດ ແລະ ປະຊາຊົນບັນດາເຜົ່າ ສະແດງຄວາມຊົມເຊີຍຕໍ່ສາຍພົວພັນຮ່ວມມືທີ່ເປັນມູນເຊື້ອອັນດີງາມ ລະຫວ່າງ ລາວ-ກູບາ ຊຶ່ງໄດ້ຮັບການຊຸກຍູ້ສົ່ງເສີມໃຫ້ຂະຫຍາຍຕົວຢ່າງຕໍ່ເນື່ອງ; ສະແດງຄວາມຂອບໃຈ ແລະ ຄວາມຮູ້ບຸນຄຸນເປັນຢ່າງສູງຕໍ່ພັກ, ລັດ ແລະ ປະຊາຊົນກູບາອ້າຍນ້ອງ ທີ່ໃຫ້ການຊ່ວຍເຫຼືອ ແລະ ສະໜັບສະໜູນ ສປປ ລາວ ຕະຫຼອດໄລຍະຜ່ານມາ; ຕີລາຄາສູງຕໍ່ພັກ, ລັດ ແລະ ປະຊາຊົນກູບາອ້າຍນ້ອງ ໄດ້ເດັດດ່ຽວໜຽວແໜ້ນໃນການປົກປັກຮັກສາໝາກຜົນຂອງການປະຕິວັດ ທ່າມກາງການປິດລ້ອມ ແລະ ການຂວ້ຳບາດຂອງຕາເວັນຕົກຕັ້ງ 6 ທົດສະວັດຜ່ານມາ. ຕໍ່ກັບເຫດການປະທ້ວງໃນວັນອາທິດທີ່ຜ່ານມາ, ສະຫາຍຫົວໜ້າຄະນະພົວພັນຕ່າງປະເທດສູນກາງພັກ ໄດ້ໃຫ້ທັດສະນະວ່າ ເປັນການປະພຶດທີ່ບໍ່ຖືກຕ້ອງ, ບໍ່ສະແດງເຖີງຜົນປະໂຫຍດຂອງປະຊາຊົນກູບາສ່ວນໃຫຍ່ ແລະ ເປັນການແຊກແຊງຈາກພາຍນອກ. ພັກປປ ລາວ ຕີລາຄາສູງ ຕໍ່ນ້ຳໃຈສາກົນຂອງກູບາ, ຕ້ານທຸກຮູບແບບຂອງການປິດລ້ອມ ແລະ ຂວ້ຳບາດຈາກພາຍນອກ, ສະໜັບສະໜູນໝາກຜົນຂອງການປະຕິວັດກູບາທີ່ຍາດມາໄດ້; ຢືນຢັນຄືນແນວທາງນະໂຍບາຍອັນສະເໝີຕົ້ນສະເໝີປາຍຂອງພັກປປ ລາວ ໃນການສະໜັບສະໜູນພັກກອມມູນິດກູບາຕ້ານການກະທຳທຸກຮູບແບບທີ່ບໍ່ເປັນທຳ ໂດຍສະເພາະ ການປິດລ້ອມທາງດ້ານເສດຖະກິດ, ການຄ້າ ແລະ ການເງິນຂອງຕາເວັນຕົກຕໍ່ກູບາ.
ການພົບປະຄັ້ງນີ້ ດຳເນີນໄປດ້ວຍບັນຍາກາດອັນສະໜິດສະໜົມ ແລະ ໄດ້ຮັບຜົນສຳເລັດຢ່າງຈົບງາມ. ສະຫາຍ ທອງສະຫວັນ ພົມວິຫານ ໄດ້ອວຍພອນແດ່ ສະຫາຍ ປາໂບຣ ແອງໂຕນີໂອ ໂຣດຼີເກດສ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດໃນໜ້າທີ່ການທູດອັນມີກຽດຂອງຕົນ. ພ້ອມທັງ ຢືນຢັນວ່າ: ຄະນະພົວພັນຕ່າງປະເທດສູນກາງພັກ ຍິນດີສືບຕໍ່ສະໜັບສະໜູນ ແລະ ຮ່ວມມືເພື່ອເສີມຂະຫຍາຍສາຍພົວພັນສາຍພັກ ກໍຄື ການທູດປະຊາຊົນ ໃຫ້ກ້າວເຂົ້າສູ່ລວງເລິກຢ່າງຕໍ່ເນື່ອງ ເພື່ອນຳເອົາຜົນປະໂຫຍດຕົວຈິງມາສູ່ປະຊາຊົນສອງຊາດລາວ-ກູບາ.


text:
ຄະນະໂຄສະນາ-ອົບຮົມແຂວງ ໄດ້ຈັດກອງປະຊຸມດຳເນີນຊີວິດການເມືອງປະເມີນຕີລາຄາ ແລະ ຈັດແບ່ງປະເພດສະມາຊິກພັກ ຂຶ້ນໃນວັນທີ 12 ພະຈິກ 2020 ຢູ່ທີ່ຫ້ອງປະຊຸມຂອງຄະນະໂຄສະ ນາອົບຮົມແຂວງ ໃຫ້ກຽດເປັນປະທານ ໂດຍສະຫາຍ ສຸກຂະ ຫຼຽນທອງຄຳ ຄະນະປະຈຳພັກແຂວງ, ເລຂາໜ່ວຍພັກ, ປະທານ ຄະນະກວດກາພັກ-ລັດແຂວງ, ມີບັນດາແຂກຮັບເຊີນຕະຫຼອດຮອດສະມາຊິກພັກເຂົ້າຮ່ວມ ມີຜູ້ເຂົ້າຮ່ວມທັງໝົດ 19 ສະຫາຍ, ຍິງ 7 ສະຫາຍ ສຳຮອງ 1 ສະຫາຍ, ຍິງ 1 ສະຫາຍ.
ກອງປະຊຸມສະຫາຍເລຂາໄດ້ໃຫ້ຮູ້ວ່າ ການດຳເນີນຊີວິດການເມືອງ ແລະ ການປະເມີນຜົນໃນຄັ້ງນີ້ເປັນການສະຫຼຸບຕີລາຄາຄືນການຈັດຕັ້ງປະຕິບັດ, ການເຄື່ອນໄຫວ, ການຊີ້ນຳ-ນຳພາຂອງໜ່ວຍພັກ ແລະ ການກວດກາຕີລາຄາຄືນການຈັດຕັ້ງປະຕິບັດໜ້າທີ່ການເມືອງ ຂອງແຕ່ລະສະຫາຍສະມາຊີກພັກໃນໜຶ່ງປີຜ່ານມາ ພ້ອມທັງກຳນົດທິດທາງແຜນການໃນປີ 2021. ຊອກໃຫ້ເຫັນດ້ານດີ-ຜົນງານ ແລະ ດ້ານອ່ອນ-ຂໍ້ຄົງຄ້າງ ເພື່ອນຳມາປັບປຸງແກ້ໄຂໃຫ້ດີຂຶ້ນສາມາດຕອບສະໜອງຄວາມຮຽກຮ້ອງຕ້ອງການ ຂອງໜ້າທີ່ການເມືອງໃນໄລຍະໃໝ່, ພ້ອມທັງຜ່ານຮ່າງບົດສະຫຼຸບການການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ປະຈຳປີ 2020 ແລະ ທິດທາງແຜນການ ປີ 2021 ອັນຍົກໃຫ້ເຫັນຜົນສຳເລັດວຽກງານແຕ່ລະດ້ານຂອງໜ່ວຍພັກ ແລະສະມາຊີກພັກ. ຈາກນັ້ນສະມາຊິກພັກແຕ່ລະສະຫາຍໄດ້ຜ່ານບົດຕີລາຄາຂອງຕົນເອງ ຍົກໃຫ້ເຫັນຜົນງານທີ່ພົ້ນເດັ່ນ, ດ້ານອ່ອນ-ຂໍ້ຄົງຄ້າງ, ວິທີແກ້ໄຂໃນຕໍ່ໜ້າ, ໝູ່ຄະນະປະກອບຄຳເຫັນເພື່ອເປັນການຕຳນິສົ່ງຂ່າວ, ກໍ່ສ້າງຊ່ວຍເຫຼືອເຊິ່ງກັນ ແລະ ກັນໃຫ້ມີຄວາມກ້າວໜ້າ, ຫ້າວຫັນໃນການປະຕິບັດໜ້າທີ່ວຽກງານໃນຕໍ່ໜ້າ ພ້ອມທັງໃຫ້ຄະແນນແບບປິດຫຼັບຂອງສະມາຊິກພັກແຕ່ລະສະຫາຍ.
ຄະນະໂຄສະນາ-ອົບຮົມແຂວງ ບໍ່ແກ້ວ ໄດ້ຈັດກອງປະຊຸມຕີລາຄາການປະເມີນຜົນງານຂອງພະນັກງານ-ລັດຖະກອນ ປະຈຳປີ 2020 ຂຶ້ນໃນ ລະຫວ່າງວັນທີ 10-11 ພະຈິກ 2020 ຢູ່ທີ່ຫ້ອງປະຊຸມຄະນະໂຄສະນາອົບຮົມແຂວງ ໃຫ້ກຽດເປັນປະທານ ໂດຍທ່ານ ສຸກຂະ ຫຼຽນທອງຄຳ ຄະນະປະຈຳພັກແຂວງ ປະທານຄະນະກວດກາພັກ-ລັດແຂວງ, ມີບັນດາແຂກຮັບເຊີນ ຕະຫຼອດຮອດພະນັກງານລັດຖະກອນເຂົ້າຮ່ວມ ມີຜູ້ເຂົ້າຮ່ວມທັງໝົດ 21 ທ່ານ, ຍິງ 7 ທ່ານ ໃນນັ້ນສະມາຊິກພັກ 19 ສະຫາຍ, ຍິງ 6 ສະຫາຍ.
ປະທານກອງປະຊຸມໄດ້ໃຫ້ຮູ້ວ່າ ການປະເມີນຜົນແມ່ນການກວດການຄືນການປະຕິບັດວຽກງານຂອງພະນັງການລັດຖະກອນໃນໜຶ່ງປີຜ່ານມາ ຊອກໃຫ້ເຫັນດ້ານດີ-ຜົນງານ ແລະ ດ້ານອ່ອນ-ຂໍ້ຄົງຂ້າງ ເພື່ອນຳມາປັບປຸງແກ້ໄຂໃຫ້ດີຂຶ້ນສາມາດຕອບສະໜອງຄວາມຮຽກຮ້ອງຕ້ອງການຂອງໜ້າທີ່ການເມືອງ.
ພ້ອມທັງໄດ້ຜ່ານກົດໝາຍວ່າດ້ວຍພະນັກງານ-ລັດຖະກອນ ແລະ ປະທານ ກອງປະຊຸມໄດ້ຜ່ານ ດຳລັດ ວ່າດ້ວຍການປະເມີນຜົນການປະຕິບັດວຽກງານຂອງພະນັກງານ-ລັດຖະກອນ ແລະ ຄຳແນະນຳ ຂອງພະແນກພາຍໃນວ່າດ້ວຍການປະເມີນຜົນການປະຕິບັດວຽກງານຂອງພະນັກງານ-ລັດຖະກອນ. ເອກະສານດັ່ງກ່າວແມ່ນໄດ້ກຳນົດຫຼັກການ, ລະບຽບການ, ມາດຖານເງື່ອນໄຂຂອງການຈັດຕັ້ງປະຕິບັດການເຄື່ອນໄຫວ, ສິດ ແລະ ໜ້າທີ່ຂອງຜູ້ຖືກປະເມີນ ແລະ ຜູ່ປະເມີນ, ການຕິດຕາມກວດກາຂອງວຽກງານຂອງພະນັກງານລັດຖະກອນ ເພື່ອເຮັດໃຫ້ ການຈັດຕັ້ງພັກ-ລັດ, ອົງການຈັດຕັ້ງມາຫາຊົນມີຄວາມໜັກແໜ້ນ ແລະ ເຂັ້ມແຂງໃຫ້ຖືກຕ້ອງສອດຄ່ອງ ກັບແນວທາງນະໂຍບາຍພັກ ແລະ ລະບຽບກົດໝາຍຂອງລັດ ຮັບປະກັນຄວາມເປັນເອກະພາບຖືກຕ້ອງກັບຄວາມເປັນຈິງ. ການປະເມີນໃນຄັ້ງນີ້ ແມ່ນຍົກໃຫ້ເຫັນຜົນງານທີ່ຜົນເດັ່ນ, ດ້ານອ່ອນ-ຂໍ້ຄົງຂ້າງ, ວິທີແກ້ໄຂໃນຕໍ່ໜ້າ, ໝູ່ຄະນະປະກອບຄຳເຫັນເພື່ອເປັນການຕຳນິສົ່ງຂ່າວ, ກໍ່ສ້າງຊ່ວຍເຫຼືອເຊິ່ງກັນ ແລະ ກັນ ໃຫ້ມີຄວາມກ້າວໜ້າ ແລະ ຫ້າວຫັນໃນການປະຕິບັດໜ້າທີ່ວຽກງານໃນຕໍ່ໜ້າ ພ້ອມທັງໃຫ້ຄະແນນແບບປິດຫຼັບຂອງພະນັກງານ-ລັດຖະກອນແຕ່ລະສະຫາຍ
ໃນລະຫວ່າງວັນທີ 26-27 ກົມວາລະສານໂຄສະນາສູນກາງພັກລົງເກັບກຳຂໍ້ມູນຂຽນວາລະສານຢູ່ເມືອງຕົ້ນເຜິ້ງ ແລະ ເມືອງຫ້ວຍຊາຍ ຂອງບັນດາພາກສ່ວນຕ່າງໆຄື: ເຂົ້າສຳພາດເຈົ້າແຂວງໆ ບໍ່ແກ້ວ, ເຈົ້າເມືອງໆ ຕົ້ນເຜິ້ງ, ຫັດຖະກຳຕຳຜ້າໄໝ ນາງ ບົວພັດ ທຳມະແສງ, ຮ້ານເຂົ້າຊ່ອຍ ນໍ້າເກິງ ນາງ ແປງ, ກຸ່ມບ້ານໃຫຍ່ນໍ້າເກິງ ແລະ ຮ້ານເຈລະໄນເພັດ ນາງ ນົງລັກ
ເມືອງປາກທາສຳເລັດການຝຶກອົບຮົມວຽກງານຫາງສຽງສັງຄົມຄັ້ງທີ I
ເມືອງປາກທາໄດ້ສຳເລັດການຝຶກອົບຮົມວຽກງານຫາງສຽງສັງຄົມຄັ້ງທີ I ໃຫ້ພະນັກງານຫຼັກແຫຼ່ງຂັ້ນເມືອງທີ່ຮັບຜິດຊອບກ່ຽວກັບວຽກງານຫາງສຽງສັງຄົມຂຶ້ນໃນລະຫວ່າງວັນທີ 15-16 ຕຸລາ 2020 ທີ່ຜ່ານມາ ຢູ່ທີ່ສະໂມສອນເມືອງປາກທາ ໃຫ້ກຽດເຂົ້າຮ່ວມຂອງທ່ານ ສາລີ ວັນນະສານ ຮອງເລຂາພັກເມືອງ ຮອງເຈົ້າເມືອງໆ ປາກທາ, ມີທ່ານ ສຸກຄະ ຫຼຽນທອງຄຳ ເລຂາໜ່ວຍພັກ ຫົວໜ້າຄະນະໂຄສະນາອົບຮົມແຂວງ, ມີບັນດາກຳມະການພັກເມືອງ, ຫົວໜ້າ, ຮອງຫົວໜ້າຫ້ອງການ, ຫົວໜ້າ, ຮອງຫົວໜ້າຂະແໜງການອ້ອມຂ້າງເມືອງເຂົ້າຮ່ວມ. ຝຶກອົບຮົມຄັ້ງນີ້ມີນັກສຳມະນາກອນທັງໝົດ 32 ສະຫາຍ, ຍິງ 6 ສະຫາຍ.
ມີ 5 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ຂ່າວສານ
APEC ສ້າງພື້ນຖານໃໝ່ແກ່ການພັດທະນາຢູ່ພາກພື້ນ ອາຊີ - ປາຊີຟິກ
ສັບປະດາຂັ້ນສູງ APEC 28 ແມ່ນເຫດການໃຫຍ່, ສຳຄັນທີ່ສຸດໃນປີ APEC 2021 ດ້ວຍຫົວຂໍ້ “ພ້ອມກັນສົມທົບ - ພ້ອມກັນກະທຳ - ພ້ອມກັນເຕີບໂຕ”. ຫົວຂໍ້ດັ່ງກ່າວ ໄດ້ສຸມໃສ່ 3 ເນື້ອໃນບຸລິມະສິດ ນັ້ນແມ່ນ ນະໂຍບາຍເສດຖະກິດ, ການຄ້າ, ຊຸກຍູ້ການຟື້ນຟູເສດຖະກິດ; ຍູ້ແຮງການຟື້ນຟູແບບກວມລວມ ແລະ ຍືນຍົງ; ຊຸກຍູ້ການປະດິດຄິດສ້າງ ແລະ ຫັນເປັນດີຈີຕອນ.ສັບປະດາຂັ້ນສູງ APEC 28 ມີການເຄື່ອນໄຫວຕົ້ນຕໍຄື ກອງປະຊຸມສະຫຼູບບັນດາເຈົ້າໜ້າທີ່ຂັ້ນສູງ APEC; ກອງປະຊຸມສະພາໃຫ້ຄຳປຶກສາແກ່ວິສາຫະກິດ APEC (ABAC); ກອງປະຊຸມລະຫວ່າງລັດຖະມົນຕີການຕ່າງປະເທດ - ເສດຖະກິດ APEC ຄັ້ງທີ 32; ການສົນທະນາລະຫວ່າງການນຳບັນດາພື້ນຖານເສດຖະກິດ APEC ກັບ ສະພາໃຫ້ຄຳປຶກສາການດຳເນີນທຸລະກິດ APEC; ກອງປະຊຸມສຸດຍອດ ວິສາຫະກິດ APEC ແລະ ເຄື່ອນໄຫວຫຼັກໆ ແລະ ສຳຄັນທີ່ສຸດແມ່ນ ກອງປະຊຸມການນຳພື້ນຖານເສດຖະກິດ ອາຊີ - ປາຊີຟິກ ຄັ້ງທີ 28. ເຫດການດັ່ງກ່າວ ມີໜ້າທີ່ສຳຄັນແມ່ນ ປຶກສາຫາລື ແລະ ຕັດສິນການກຳນົດທິດ ແລະ ວິໄສທັດຍຸດທະສາດແກ່ການຮ່ວມມືໃນອະນາຄົດ ລະຫວ່າງບັນດາພື້ນຖານເສດຖະກິດ APEC, ສ້າງພື້ນຖານແກ່ການພັດທະນາຢູ່ພາກພື້ນ ອາຊີ - ປາຊີຟິກ ໃນເວລາຍາວນານ.
ບັນດາການເຄື່ອນໄຫວ ແລະ ເນື້ອໃນສຳຄັນ
ກອງປະຊຸມການນຳເສດຖະກິດ APEC 28 ໃນວັນທີ 12 ພະຈິກ ມີຫົວຂໍ້ “ສົມທົບກັນໃນ APEC ແນໃສ່ຍູ້ແຮງການຟື້ນຟູເສດຖະກິດພາຍຫຼັງໂລກລະບາດ; ກາລະໂອກາດ ແລະ ສິ່ງທ້າທາຍຕົ້ນຕໍໃນໂລກ ພາຍຫຼັງໂລກລະບາດໂຄວິດ - 19 ແລະ ເຮັດແນວໃດເພື່ອຮັບປະກັນວ່າ ບັນດາຜົນງານທີ່ບັນລຸໄດ້ນັ້ນຈະແບ່ງປັນໃຫ້ແກ່ປະຊາຊົນທຸກຄົນຢ່າງສະໝ່ຳສະເໝີ ໃນປັດຈຸບັນ ກໍຄືໃນອະນາຄົດ.” ກອງປະຊຸມໄດ້ສຸມໃສ່ປຶກສາຫາລືສອງເນື້ອໃນຫຼັກໆ ນັ້ນແມ່ນ ແງ່ຫວັງເສດຖະກິດທົ່ວໂລກ ແລະ ການຮ່ວມມືຟື້ນຟູພາຍຫຼັງໂລກລະບາດ ແລະ ຄາດວ່າຈະຮັບຮອງເອົາເອກະສານສອງສະບັບ ນັ້ນແມ່ນ ຖະແຫຼງການກອງປະຊຸມການນຳເສດຖະກິດ ອາຊີ - ປາຊີຟິກ ຄັ້ງທີ 28 ແລະ ແຜນການຜັນຂະຫຍາຍວິໄສທັດ APEC ຮອດປີ 2040.
ໃນຂະນະນັ້ນ, ກອງປະຊຸມສຸດຍອດວິສາຫະກິດ APEC ຖືກດຳເນີນໃນລະຫວ່າງວັນທີ 11 ຫາວັນທີ 12 ພະຈິກ ດ້ວຍຮູບການປະສົມລະຫວ່າງທາງໄກ ແລະ ໂດຍກົງ, ໂດຍມີການເຂົ້າຮ່ວມຂອງຜູ້ແທນປະມານ 4.500 ທ່ານ ເຊິ່ງເປັນການນຳວິສາຫະກິດແຖວໜ້າໃນພາກພື້ນ ອາຊີ - ປາຊີຟິກ. ກອງປະຊຸມລວມມີ 9 ວາລະປືກສາຫາລື ກ່ຽວຂ້ອງເຖິງບັນດາຫົວຂໍ້ເຫຼົ່ານີ້: ສະພາບການໂລກ; ການຟື້ນຟູໃນໄລຍະເຖິງເກີດໂລກລະບາດ ແລະ ພາຍຫຼັງໂລກລະບາດ; ບັນດາໂອກາດຈາກການຂາດວັກຂາດຕອນດ້ານເຕັກນິກດີຈີຕອນ; ການພັດທະນາແບບຍືນຍົງ ແລະ ການປ່ຽນແປງຂອງດິນຟ້າອາກາດ; ອະນາຄົດຂອງຂົງເຂດພະລັງງານ; ກຳລັງແຮງຂອງຄວາມເຊື່ອໝັ້ນ; ບຸລິດມະສິດຂອງວິສາຫະກິດໃນໄລຍະຈະມາເຖິງ; ເຕັກໂນໂລຢີ ແລະ ການປ່ຽນແປງໃໝ່ປະດິດຄິດສ້າງ ແລະ ການມຸ່ງໄປເຖິງອະນາຄົດ.
ນີ້ລ້ວນແຕ່ແມ່ນບັນດາເນື້ອໃນສຳຄັນ, ມີລັກສະນະກຳນົດທິດ, ພາທາງ, ຄອບຄອງອະນາຄົດການຮ່ວມມືລະຫວ່າງບັນດາພື້ນຖານເສດຖະກິດ APEC, ໂດຍສະເພາະ ຈະສ້າງເປັນພື້ນຖານແກ່ການພັດທະນາຢູ່ພາກພື້ນ ອາຊີ - ປາຊີຟິກ.
ພື້ນຖານການພັດທະນາໃນອະນາຄົດ
ໜຶ່ງໃນບັນດາເນື້ອໃນ, ການເຄື່ອນໄຫວທີ່ໄດ້ຮັບຄວາມສົນໃຈທີ່ສຸດໃນສັບປະດາຂັ້ນສູງ APEC 28 ນັ້ນແມ່ນການຮັບຮອງເອົາແຜນການຜັນຂະຫຍາຍວິໄສທັດ APEC ຮອດປີ 2040. ແຜນການຜັນຂະຫຍາຍວິໄສທັດ APEC ຮອດປີ 2040 ໄດ້ຮັບຖືວ່າ ແມ່ນບາດກ້າວເດີນສຳຄັນຂອງ APEC ໃນການສ້າງຕັ້ງພື້ນຖານທີ່ຈະແຈ້ງ ແລະ ໝັ້ນແກ່ນກວ່າແກ່ການພັດທະນາຂອງພາກພື້ນ ອາຊີ - ປາຊີຟິກ ໃນສອງທົດສະວັດຈະມາເຖິງ. ວິໄສທັດດັ່ງກ່າວ ໂດຍການນຳບັນດາປະເທດສະມາຊິກ APEC ຮັບຮອງເອົາໃນເດືອນພະຈິກ 2020 ດ້ວຍເປົ້າໝາຍ ມຸ່ງໄປເຖິງ “ປະຊາຄົມ ອາຊີ - ປາຊີຟິກ ເປີດກວ້າງ, ຂະຫຍັນຂັນເຄື່ອນ, ສ້າງຄວາມເຂັ້ມແຂງດ້ວຍຕົນເອງ ແລະ ສັນຕິພາບ ໃນປີ 2040, ເພື່ອຄວາມວັດທະນາຖາວອນຂອງປະຊາຊົນທຸກຄົນ ແລະ ຄົນລຸ້ນຕໍ່ໄປ.”
ໃນສັບປະດາຂັ້ນສູງ APEC 28, ເດືອນກໍລະກົດ ຜ່ານມາ, ນິວຊີແລນ ໄດ້ຈັດກອງປະຊຸມບໍ່ເປັນທາງການ ລະຫວ່າງການນຳບັນດາປະເທດ ໃນ APEC ຄັ້ງທຳອິດ. ກອງປະຊຸມດັ່ງກ່າວ ໄດ້ສຸມໃສ່ປຶກສາຫາລືກ່ຽວກັບມາດຕະການເພີ່ມທະວີການຮ່ວມມືໃນພາກພື້ນ ແນໃສ່ຜ່ານຜ່າວິກິດການດ້ານສາທາລະນະສຸກ ແລະ ຍູ້ໄວການຟື້ນຟູເສດຖະກິດຢູ່ ອາຊີ - ປາຊີຟິກ.
ອາດເຫັນໄດ້ວ່າ ທຸກບາດກ້າວເດີນຂອງ APEC ທີ່ໄດ້ຜັນຂະຫຍາຍໃນໄລຍະຜ່ານມາ ລ້ວນແຕ່ມຸ່ງໄປເຖິງການສ້າງຕັ້ງພື້ນຖານທີ່ມີສະຖຽນລະພາບ, ໝັ້ນແກ່ນ ແລະ ມີຄວາມເປັນໄປໄດ້ສູງກວ່າແກ່ການພັດທະນາຂອງພາກພື້ນ ອາຊີ - ປາຊີຟິກ ໃນໄລຍະກາງ ແລະ ໄລຍະຍາວ, ຮັບປະກັນໃຫ້ພາກພື້ນ ອາຊີ - ປາຊີຟິກ ສືບຕໍ່ແມ່ນພາກພື້ນນຳໜ້າໃນການຟື້ນຟູ, ພັດທະນາ ແລະ ເປັນແຫ່ງຮ່ວມສຳພັນເສດຖະກິດຂອງໂລກໃນອະນາຄົດ./.
(ແຫຼ່ງຄັດຈາກ VOV)


text:
ໃນວັນທີ 5 ເມສາ 2021 ນີ້, ທີ່ ທຳນຽບປະທານປະເທດ, ທ່ານ ທອງລຸນ ສີສຸລິດ ປະທານປະເທດ ແຫ່ງ ສປປ ລາວ ໄດ້ສົນທະນາໂທລະສັບທາງໄກກັບ ທ່ານ ຫງວຽນ ຊວັນ ຟຸກ ປະທານປະເທດ ແຫ່ງ ສສ ຫວຽດນາມ ເພື່ອສະແດງຄວາມຊົມເຊີຍຕໍ່ ທ່ານ ຫງວຽນ ຊວັນ ຟຸກ ທີ່ໄດ້ຮັບການເລືອກຕັ້ງ ເປັນປະທານປະເທດ ແຫ່ງ ສສ ຫວຽດນາມ ໃນກອງປະຊຸມສະໄໝສາມັນເທື່ອທີ 11 ຂອງສະພາແຫ່ງຊາດ ຊຸດທີ XIV ທີ່ພວມດຳເນີນຢູ່ໃນປັດຈຸບັນ.
ການສົນທະນາໃນຄັ້ງນີ້, ທ່ານ ທອງລຸນ ສີສຸລິດ ໄດ້ສະແດງຄວາມດີໃຈທີ່ຈະໄດ້ສືບຕໍ່ເຮັດວຽກກັບ ທ່ານ ຫງວຽນ ຊວັນ ຟຸກ ຢ່າງໃກ້ຊິດສະໜິດສະໜົມ ເພື່ອເສີມຂະຫຍາຍສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານຂອງສອງປະເທດໃຫ້ມີປະສິດທິຜົນສູງສຸດ. ພ້ອມດຽວກັນນີ້, ທ່ານ ປະທານປະເທດ ທອງລຸນ ສີສຸລິດ ໄດ້ສະແດງຄວາມເຊື່ອໝັ້ນເປັນຢ່າງຍິ່ງວ່າ ພາຍໃຕ້ການຊີ້ນໍາ-ນໍາພາ ຂອງສະຫາຍ ຫງວຽນ ຊວັນ ຟຸກ ຫວຽດນາມຈະສືບຕໍ່ໄດ້ຮັບການພັດທະນາຢ່າງຮອບດ້ານ ເຮັດໃຫ້ຊື່ສຽງ ແລະ ຖານະບົດບາດຂອງ ສສ ຫວຽດນາມ ຈະສືບຕໍ່ພົ້ນເດັ່ນຂຶ້ນໃນເວທີພາກພື້ນ ແລະ ສາກົນຢ່າງບໍ່ຢຸດຢັ້ງ, ໃນຂະນະດຽວກັນການພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລາວ-ຫວຽດນາມ ສືບຕໍ່ຂະຫຍາຍຕົວເຂົ້າສູ່ລວງເລິກ, ມີປະສິດທິຜົນຕົວຈິງ ແລະ ແຕກດອກອອກຜົນຍິ່ງຂື້ນ. ນອກຈາກນີ້, ສອງຝ່າຍກໍ່ຍັງຕີລາຄາສູງຕໍ່ການເຮັດວຽກຮ່ວມກັນໃນໄລຍະຜ່ານມາ ໃນການເສີມຂະຫຍາຍການພົວພັນພິເສດ ລາວ-ຫວຽດນາມ ໂດຍສະເພາະການຊຸກຍູ້ການຈັດຕັ້ງປະຕິບັດການຕົກລົງຕ່າງໆ ທີ່ສອງພັກ-ສອງລັດ ໄດ້ຕົກລົງຮ່ວມກັນເປັນ ຕົ້ນແມ່ນ ສັນຍາ ແລະ ຂໍ້ຕົກລົງຕ່າງໆ ລວມທັງການຜັນຂະຫຍາຍຜົນກອງປະຊຸມສອງກົມການເມືອງ ແລະ ຜົນກອງປະຊຸມ ຄະນະກໍາມະການຮ່ວມມືສອງຝ່າຍ ຄັ້ງທີ 43 ທີ່ຮ່າໂນ້ຍ ໃນທ້າຍປີ 2020 ກໍຄື ຜົນການພົບປະ ທີ່ດານັງ ໃນເດືອນກໍລະກົດ 2020 ຜ່ານມາ, ເຊິ່ງເຫັນວ່າໄດ້ມີຜົນສຳເລັດເປັນຢ່າງດີ. ໃນການສົນທະນາຄັ້ງນີ້, ສະຫາຍ ທອງລຸນ ສີສຸລິດ ຍັງໄດ້ສະແດງຄວາມຂອບໃຈຕໍ່ການຮ່ວມມືສໍາລັບການຊ່ວຍເຫລືອ ໃນໄລຍະຜ່ານມາ ເປັນຕົ້ນແມ່ນໄພພິບັດຕ່າງໆ ແລະ ພິເສດແມ່ນການຮັບມືກັບພະຍາດໂຄວິດ-19, ເຊິ່ງ ສສ ຫວຽດນາມ ກໍເປັນປະເທດທໍາອິດທີ່ເຂົ້າມາຊ່ວຍເຫລືອ. ພ້ອມນັ້ນ, ຍັງໄດ້ສະແດງຄວາມຂອບໃຈໃນການຊ່ວຍເຫລືອໂຄງການສະພາແຫ່ງຊາດ ໂດຍພື້ນຖານກໍສໍາເລັດ ແລະ ທັນຮັບໃຊ້ໃຫ້ແກ່ກອງປະຊຸມຄັ້ງປະຖົມມະລຶກ ຂອງສະພາແຫ່ງຊາດຊຸດທີ IX ແລະ ຈະມີການມອບຮັບໂຄງການດັ່ງກ່າວໃນກາງປີ 2021 ນີ້.
ໃນໂອກາດດຽວກັນ, ສອງຝ່າຍ ຍັງໄດ້ປຶກສາຫາລືກ່ຽວກັບທິດທາງການຮ່ວມມືໃນຕໍ່ໜ້າ ເຊິ່ງໄດ້ຊຸກຍູ້ໃຫ້ສືບຕໍ່ແລກປ່ຽນຄະນະຜູ້ແທນນໍາກັນ ໃນທຸກລະດັບ ຕາມທິດກະທັດຮັດ, ມີປະສິດທິຜົນ; ສືບຕໍ່ຮ່ວມກັນກວດກາຄືນ ແລະ ຊຸກຍູ້ການຈັດຕັ້ງປະຕິບັດບັນດາການຕົກລົງຂອງການນໍາຂັ້ນສູງສອງປະເທດ ກໍຄື ບັນດາເອກະສານ ທີ່ສອງຝ່າຍໄດ້ລົງນາມຮ່ວມກັນ; ຮ່ວມກັນຈັດຕັ້ງສະເຫລີມສະຫລອງປີສາມັກຄີມິດຕະພາບ ໃນປີ 2022 ກໍຄື ວັນສ້າງຕັ້ງສາຍພົວພັນການທູດ ລາວ-ຫວຽດນາມ ຄົບຮອບ 60 ປີ ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມື ລາວ-ຫວຽດນາມ ຄົບຮອບ 45 ປີ ໃຫ້ມີບັນຍາກາດຟົດຟື້ນ, ເຕັມໄປດ້ວຍເນື້ອໃນ ແລະ ຄວາມໝາຍຄວາມສຳຄັນ ເພື່ອໃຫ້ຄົນຮຸ່ນນໜຸ່ມທີ່ເປັນຜູ້ສືບທອດໄດ້ຮັບຮູ້ ແລະ ເຂົ້າໃຈຕໍ່ສາຍພົວພັນພິເສດສອງປະເທດ; ສືບຕໍ່ຮ່ວມມື ແລະ ຊ່ວຍເຫລຶອເຊິ່ງກັນ ແລະ ກັນ ໃນເວທີພາກພື້ນ ແລະ ສາກົນ.
ໃນຕອນທ້າຍ, ທ່ານ ທອງລຸນ ສີສຸລິດ ໄດ້ເຊື້ອເຊີນ ທ່ານ ຫງວຽນ ຊວັນ ຟຸກ ພ້ອມດ້ວຍພັນລະຍາ ມາຢ້ຽມຢາມ ສປປ ລາວ ໃນເວລາອັນເໝາະສົມ ແລະ ໄດ້ອວຍພອນໃຫ້ການພົວພັນມິດຕະພາບອັນຍິ່ງໃຫຍ່ ຄວາມສາມັກຄີພິເສດ ແລະ ການຮ່ວມມືຮອບດ້ານ ລາວ-ຫວຽດນາມ ຈົ່ງໝັ້ນຄົງທະນົງແກ່ນຕະຫລອດກາລະນານ ແລະ ເນື່ອງໃນໂອກາດປີໃໝ່ລາວ ທີ່ຈະມາເຖິງນີ້ ທ່ານ ຫງວຽນ ຊວັນ ຟຸກ ໄດ້ອວຍພອນໃຫ້ ທ່ານ ທອງລຸນ ສີສຸລິດ ພ້ອມຄອບຄົວ ຈົ່ງມີແຕ່ຄວາມຜາສຸກ ແລະ ປະສົບຜົນສໍາເລັດໃນໜ້າທີ່ວຽກງານທີ່ຍິ່ງໃຫຍ່ກວ່າເກົ່າ.
ພາບ: ຂັນໄຊ


text:
ສັນຍາປາຣີມີເປົ້າໝາຍຮັກສາລະດັບ 1,5 ອົງສາເຊ ເພື່ອປ້ອງກັນສະພາບໂລກຮ້ອນ. ປະເທດກໍາລັງພັດທະນາກໍາລັງຍົກສູງທາງດ້ານການເງິນສະພາບອາກາດເພື່ອບັນລຸເປົ້າຫມາຍ, ເຕັກໂນໂລຊີ blockchain ມີບົດບາດສໍາຄັນໃນການຕິດຕາມ, ການຜະລິດແລະການແຜ່ກະຈາຍທີ່ຖືກຕ້ອງທີ່ມີອໍານາດການຕໍ່ສູ້ກັບການປ່ຽນແປງດິນຟ້າອາກາດ.
PALO ALTO, ຄາລິຟໍເນຍ. (PRWEB)
ວັນທີ 18 ພະຈິກ 2022
ການປ່ຽນແປງຂອງດິນຟ້າອາກາດໄດ້ລົບກວນຫຼາຍດ້ານ, ຈາກການລົບກວນອຸດສາຫະກຳສະບຽງອາຫານເຖິງການປ່ອຍອາຍແກສທີ່ເປັນອັນຕະລາຍ, ມັນໄດ້ເຮັດໃຫ້ສິ່ງແວດລ້ອມຂອງພວກເຮົາເຮັດວຽກໄດ້. ຫົວຫນ້າ HashCash Raj Chowdhury ຊີ້ໃຫ້ເຫັນທ່າແຮງຂອງເທກໂນໂລຍີ blockchain ເພື່ອສະຫນັບສະຫນູນການຕໍ່ສູ້ກັບການປ່ຽນແປງດິນຟ້າອາກາດ.
ທ່າມກາງວິກິດການດ້ານພະລັງງານທົ່ວໂລກ, ຄວາມຂັດແຍ້ງລະຫວ່າງຣັດເຊຍ-ຢູເຄຣນ, ແລະອັດຕາເງິນເຟີ້ທີ່ເພີ່ມຂຶ້ນ, ການປ່ຽນແປງຂອງດິນຟ້າອາກາດແມ່ນປະກົດການຫຍໍ້ທໍ້ທີ່ເກີດຂື້ນທີ່ຮຽກຮ້ອງໃຫ້ມີຄວາມສົນໃຈໃນທັນທີ. ການປ່ຽນແປງແບບກະທັນຫັນຂອງຮູບແບບດິນຟ້າອາກາດແມ່ນໄພຂົ່ມຂູ່ຕໍ່ການຜະລິດສະບຽງອາຫານ, ເຮັດໃຫ້ກ້ອນອາກຕິກ melting, ແລະເພີ່ມລະດັບນ້ໍາທະເລທີ່ອາດຈະເຮັດໃຫ້ເກີດໄພນໍ້າຖ້ວມ, ພ້ອມກັບການເພີ່ມຂຶ້ນຂອງຄວາມອຶດຢາກທີ່ບໍ່ສາມາດຄາດເດົາໄດ້ແລະພາຍຸໄຊໂຄລນໃນທົ່ວໂລກ.
19 ປະເທດໄດ້ລົງນາມໃນສົນທິສັນຍາສາກົນກ່ຽວກັບການປ່ຽນແປງຂອງດິນຟ້າອາກາດທີ່ມີຜົນບັງຄັບໃຊ້ໃນວັນທີ 12 ທັນວາປີ 2015 ທີ່ເອີ້ນກັນວ່າ “ສັນຍາປາຣີ”. ສົນທິສັນຍາດັ່ງກ່າວມີຈຸດປະສົງເພື່ອປ້ອງກັນບໍ່ໃຫ້ໂລກຮ້ອນຂຶ້ນແລະຈຳກັດອຸນຫະພູມໃຫ້ຢູ່ທີ່ 1,5 ອົງສາເຊ. ໃນຂະນະທີ່ໂລກກໍາລັງລະດົມຄວາມຄິດກ່ຽວກັບການປະຕິບັດສະພາບອາກາດເພື່ອເລັ່ງໂຄງການຕໍ່ກັບການປ່ຽນແປງດິນຟ້າອາກາດແລະບັນຫາທີ່ຄ້າຍຄືກັນ, ເທກໂນໂລຍີ blockchain ກໍາລັງນໍາພາໂດຍການຊ່ວຍເຫຼືອການເຄື່ອນໄຫວ.
CEO HashCash ແລະຜູ້ບຸກເບີກ blockchain, ທ່ານ. ທ່ານ Raj Chowdhury ຢືນຢັນວ່າ, “ສັນຍາປາຣີ ແນໃສ່ຮັກສາລະດັບ 1.5 ອົງສາ ເພື່ອປ້ອງກັນສະພາບໂລກຮ້ອນ. ໃນຂະນະທີ່ບັນດາປະເທດທີ່ກໍາລັງພັດທະນາກໍາລັງຍົກສູງການເງິນດ້ານສະພາບອາກາດເພື່ອບັນລຸເປົ້າຫມາຍ, ເຕັກໂນໂລຢີບັນຊີລາຍການແບບຈໍາແນກໄດ້ມີບົດບາດສໍາຄັນໃນການຕິດຕາມ, ການຜະລິດແລະການແຈກຢາຍທີ່ຖືກຕ້ອງທີ່ມີອໍານາດໃນການຕໍ່ສູ້ຕ້ານການປ່ຽນແປງດິນຟ້າອາກາດ.
ເທກໂນໂລຍີ Blockchain ໄດ້ຮັບຄວາມນິຍົມຢ່າງຫຼວງຫຼາຍໃນໄລຍະສອງສາມປີຜ່ານມາໂດຍການຂັດຂວາງອຸດສາຫະກໍາຈໍານວນຫນຶ່ງ. ຫນຶ່ງໃນລັກສະນະທີ່ສໍາຄັນຂອງການພັດທະນານະໂຍບາຍສະພາບອາກາດທີ່ມີປະສິດທິພາບ, ແລະການປະຕິບັດ, ແມ່ນປັດໃຈສໍາຄັນຂອງຄວາມຖືກຕ້ອງຂອງຂໍ້ມູນແລະຄວາມໂປ່ງໃສ. ລັກສະນະທີ່ບໍ່ປ່ຽນແປງໄດ້, ໂປ່ງໃສຂອງ blockchain ຊ່ວຍໃຫ້ມັນຊ່ວຍຕໍ່ສູ້ກັບການປ່ຽນແປງດິນຟ້າອາກາດ. ເຕັກໂນໂລຊີມີທ່າແຮງອັນໃຫຍ່ຫຼວງໃນການຄຸ້ມຄອງລະບົບຕ່ອງໂສ້ການສະຫນອງ, ພະລັງງານສະອາດ, ແລະທົດແທນ, ຄຽງຄູ່ກັບປ່າໄມ້, ກະສິກໍາ, ອາຫານ, ແລະອື່ນໆອີກ.
“ການປ່ຽນແປງທົ່ວໂລກຮຽກຮ້ອງໃຫ້ມີການຮ່ວມມືທົ່ວໂລກເພື່ອການປົກຄອງທີ່ດີກວ່າ. ເທກໂນໂລຍີ Blockchain ມີທ່າແຮງທີ່ຈະແບ່ງປັນຂໍ້ມູນທົ່ວໂລກໃນເວລາຈິງ, ໂດຍບໍ່ມີຄວາມຢ້ານກົວຂອງການຂັດຂວາງຂໍ້ມູນ,” Chowdhury ກ່າວ. ກ່ອນຫນ້ານີ້ລາວໄດ້ຊີ້ໃຫ້ເຫັນທ່າແຮງຂອງ blockchain ໃນອຸດສາຫະກໍາການສຶກສາ, ແລະການນໍາໃຊ້ຂອງມັນໃນການຮຽກຮ້ອງສິດທິບັດ.
HashCash ໄດ້ເປັນນັກແລ່ນແຖວໜ້າຂອງໂລກທີ່ໄດ້ຮັບກຽດນິຍົມໃນການພັດທະນາ blockchain. ບໍລິສັດເພີດເພີນກັບຍຸດທະສາດຍຸດທະສາດກັບຍີ່ຫໍ້ທົ່ວໂລກ, ນໍາໃຊ້ຜະລິດຕະພັນທີ່ໄດ້ຮັບການຍອມຮັບໃນການຮ່ວມມືກັບຫຼາຍກວ່າ 26 ປະເທດໃນທົ່ວ 6 ທະວີບ. ຊອບແວໂປເຊດເຊີການຈ່າຍເງິນ crypto ທີ່ສ້າງຂຶ້ນ HashCash ແມ່ນມີທ່າອ່ຽງໃນບັນດາຜູ້ຄ້າປີກ, ປະກອບສ່ວນເຂົ້າໃນການຂະຫຍາຍຕົວຂອງໂລກຕື່ມອີກໃນການຮັບຮອງເອົາ crypto. ບໍ່ດົນມານີ້, ບໍລິສັດໄດ້ປະກາດສ່ວນຫຼຸດພິເສດສໍາລັບຜະລິດຕະພັນປ້າຍສີຂາວທັງຫມົດຂອງຕົນ, ລວມທັງຜະລິດຕະພັນທີ່ຂົວທະນາຄານແລະ fintech.
ກອງປະຊຸມການປ່ຽນແປງຂອງດິນຟ້າອາກາດທີ່ປະເທດອີຢິບ, COP27 ໄດ້ຍົກໃຫ້ເຫັນບັນດາແຜນການ ແລະ ຄວາມທະເຍີທະຍານອັນແຂງແຮງຂອງຫຼາຍປະເທດ. ການຕໍ່ສູ້ກັບການປ່ຽນແປງຂອງດິນຟ້າອາກາດແມ່ນບໍ່ມີວັນສິ້ນສຸດ ໂດຍສະເພາະໃນເວລາທີ່ໂລກກໍາລັງຮັບມືກັບໄພເງິນເຟີ້ ແລະ ຄວາມຂັດແຍ້ງ. ຢ່າງໃດກໍຕາມ, ເຕັກໂນໂລຊີ blockchain ມີລັກສະນະ traceable, ໂປ່ງໃສ, ແລະ irreversible ຂອງຕົນໄດ້ເຮັດໃຫ້ມັນເປັນໄປໄດ້ທີ່ຈະແກ້ໄຂສິ່ງທ້າທາຍໃນທົ່ວໂລກເຊັ່ນ: ການປ່ຽນແປງດິນຟ້າອາກາດ.
ກ່ຽວກັບ Raj Chowdhury:
Raj Chowdhury ເປັນຜູ້ຈັດການຂອງ HashCash Consultants ແລະເປັນຜູ້ບຸກເບີກ Blockchain. Raj ເປັນຜູ້ບຸກເບີກດ້ານການເງິນການຄ້າລະຫວ່າງທະນາຄານຄັ້ງທໍາອິດແລະການປະຕິບັດການສົ່ງເງິນຂອງເທກໂນໂລຍີ Blockchain ລະຫວ່າງສອງທະນາຄານທີ່ໃຫຍ່ທີ່ສຸດຂອງໂລກ. Raj ເປັນສຽງທີ່ໂດດເດັ່ນໃນພື້ນທີ່ Blockchain ແລະ Cryptocurrency ແລະມີສ່ວນຮ່ວມຢ່າງຈິງຈັງກັບຜູ້ສ້າງນະໂຍບາຍໃນຂົງເຂດນີ້. ລາວເປັນຜູ້ປະກອບສ່ວນກັບ Economic Times, Business World, ແລະ CNNMoney ແລະໃຫ້ຄໍາແນະນໍາກັບຜູ້ນໍາອຸດສາຫະກໍາໃນການຮັບຮອງເອົາ Blockchain. ລາວເປັນສະມາຊິກຂອງ Asha Silicon Valley, ອົງການຈັດຕັ້ງທີ່ບໍ່ຫວັງຜົນກໍາໄລທີ່ມຸ່ງຫມັ້ນໃນການສຶກສາສໍາລັບເດັກນ້ອຍໃນປະເທດທີ່ເກີດໃຫມ່. ຜູ້ຂຽນຂອງຫນັງສື ‘ຄວາມລັບຊ້ໍາຂອງ Silicon Valley’, Raj ເປັນນັກລົງທຶນໃນບໍລິສັດ blockchain ແລະ cryptocurrency ແລະເປັນສະມາຊິກຢ່າງຫ້າວຫັນຂອງຊຸມຊົນການກຸສົນ.
ແບ່ງປັນບົດຄວາມໃນສື່ສັງຄົມ ຫຼືອີເມວ:
.